Fuvahmulak magah halleh nulibi ithuru5aharu, rayyithun edhemun...\nރިޕޯޓު - ފުވައްމުލަކު މަގު މައްސަަލަ\nފުވައްމުލަކު މަގަށް ހައްލެއް ނުލިބި އިތުރު ފަސް އަހަރު، ރައްޔިތުން އެދެމުންދަނީ އެކަމަށް ހައްލެއް!\nރައްޔިތުންނަށް އެއްގަމު ދަތުރުތައް ކުރުމަށް ބޮޑެތި ތަކްލީފުތަކެއް އުފުލަންޖެހޭ\nފުވައްމުލަކުގެ އަޑިގުޑަން މަގުތައް ގިނަ\n2015 ވަނަ ސަރުކާރުން މަގު ހެދުމަށް އެމްއާރްޑީސީއާ ހަވާލު ކުރެވުނު\nކ. މާލެ 27 ސެޕްޓެންބަރ 2018 | ބުރާސްފަތި 12:50 10,452\nފުވައްމުލަކު މަގު - ފާތިމަތު ޝަނާ މުހައްމަދު\nގުދުރަތީ ގޮތުން ތަފާތު ވަސީލަތްތަކެއް ލިބިފައިވާ ޏ. ފުވައްމުލަކަކީ ރާއްޖޭގެ ރަށްތަކުގެ ތެރެއިން ފާހަގަކޮށްލެވޭ ރަށެކެވެ. މިދިޔަ އަހަރު އެރަށް ސިޓީއަކަށް ބަދަލުވެފައިވި ނަމަވެސް އެރަށުގެ ތަރައްގީއަށް ނުވަތަ ދިރިއުޅުން ފަސޭހަ ކުރުމަށް ރައްޔިތުން ހާސިލް ކުރަން ބޭނުންވާ ގިނަ ކަންތައްތަކެއް އެބަހުއްޓެވެ. އާބާދީގައި 13،000 މީހުން ދިރިއުޅޭ އެރަށަކީ ގިނަ އަދަދެއްގެ ވެހިކަލް ދުއްވާ ރަށެކެވެ. އަދި 5.13 ކިލޯ މީޓަރުގެ ބޮޑު މި ރަށުގެ އެކި ތަންތަނަށް ދަތުރު ކުރުމުގައި ސައިކަލާއި ކާރު ބޭނުންކުރާ އިރު ރަށުގެ މަގުތަކުގެ ހާލަތަކީ ހައްލުނުވާ މައްސަލައެކެވެ.\nފުވައްމުލަކުގެ މޭޔަރ އަބްދުﷲ ފަލާހު ޝަރީފު ވިދާޅުވީ، ފުވައްމުލަކަށް ދިމާވެފައިވާ އެންމެ ބޮޑެތި މައްސަލަތަކުގެ ތެރޭގައި ރަށްގިރުމުގެ މައްސަލައާއި މަގުތަކުގެ މައްސަލަ ހިމެނޭކަމަށެވެ.\n"މަގުތަކުގެ ހާލަތާއި ރަށްގިރުމުގެ މައްސަލަ އާއި ކުނީގެ މައްސަލަ އާއި ވަޒީފާގެ ފުރުސަތުތައް މަދު ވުމާއި ސިއްހީ ހިދުމަތް ރަގަޅު ކުރުމާއި މަސްވެރިންނަށް ކުރިމަތިވެފައިވާ މައްސަލަ އާއި ބަނދަރު ތޮއްޖެހުން ފަދަ މައްސަލަތަކަކީ ފާއިތުވެދިޔަ5އަހަރު ހައްލު ނުވެ ހުރި މައްސަލަ. މިކަންކަމަށް ހައްލުތަކެއް ލިބުން އެއީ ރައްޔިތުން ބޭނުންވާ ގޮތް،" ފަލާހު ވިދާޅުވިއެވެ.\nފަލާހު ވިދާޅުވީ، ރައީސް އަބްދުﷲ ޔާމީންގެ ސަރުކާރުން ފުވައްމުލަކު ރިންގް ރޯޑް ރަނގަޅު ފެންވަރަކަށް ހައްދަވާނެ ކަމަށް ވިދާޅުވި ކަމަށާއި އެހެން ނަމަވެސް، މަސައްކަތް ފަށާފައި ވަނީ ކެމްޕެއިން ދުވަސްވަރާ ދިމާކޮށް ކަމަށެވެ. ފަލާހު ވިދާޅުވީ އެކަން ހަގީގަތަކަށް އަދިވެސް ނުވާ ކަމަށެވެ.\n"މަސައްކަތް ނުފެއްޓި ލަސްވުން އެއީ ވެސް ކަންބޮޑުވުމެއް. އެހެން ނަމަވެސް އާންމުކޮށް ރައްޔިތުން މި ބޭނުން ކުރާ މަގުތައް ނުހެދި އޮތުން އެއީ އާންމު ދިރިއުޅުމަށް އަސަރު ކުރާ ކަމެއް،"\nމަގުތަކުގެ ޝަކުވާ އަބަދުވެސް ހައުސިންގ މިނިސްޓްރީއަށް ހުށަހެޅޭ ކަމަށާއި އަދިވެސް އެއްވެސް ވަރަކަށް ހަލެއް ނުލިބޭ ކަމަށް އޭނާ ވިދާޅުވިއެވެ.\nމަގުތައް ނުހެދި ހުރުމުގެ ސަބަބުން ރައްޔިތުންނަށް ދަތި އުނދަގޫތަކާ ކުރިމަތިވާ އިރު މިމަގުތަކުގައި ދުއްވުމުން ސިއްހީ މައްސަލަތަކާ ވެސް ރައްޔިތުންނަށް ވަނީ ކުރިމަތިލާންޖެހިފައެވެ.\nވާރޭ ވެހުމުން ފެންގަނޑު ހިދެން އެތައް ދުވަހެއް ނަގާ އިރު ވާރޭ ނުވެހޭ ނަމަ ހިރަފުހުގެ އުނދަގޫ ރައްޔިތުންނަށް ކުރިމަތިވެއެވެ.\n"ވާރޭ ވެހުމަށް ފަހު ފެން ނުހިނދި ހަފްތާއަކަށް ވުރެ ވެސް ގިނަ ދުވަސް ވެގެން ހިނގައިދާނެ. މިއީ ވަރަށް ބޮޑު މައްސަލައެއް." ފަލާހު ވިދާޅުވިއެވެ.\nފުވައްމުލަކުގެ މަގުމަތީގެ ރައްކާތެރިކަން އެކަށީގެންވާ ވަރަށް ނެތުމުގެ ސަބަބުން އެގްސިޑެންޓްތަކަށް މަގުފަހިވެއެވެ.\nއެ ރަށުގެ ރައްޔިތުން ވެސް ވަނީ މަގުތަކުގައި އުޅަނދު ފަހަރުގައި ދުއްވުމަށް ކުރިމަތިވާ އުނދަގޫތައް ކިޔައިދީފައެވެ.\n"ހުރިހާ ވެހިކަލް އަކުން އަހަރުފީއެއް ނަގާ، އެކަމަކު މިރަށުގެ މަގުތަކަކަށް އެއްވެސް ވަރެއްގެ ހައްލެއް ނުލިބޭ." އެރަށުގެ މީހަކު ކިޔާދިނެވެ.\nއެހެން މީހަކު ބުނި ގޮތުގައި މަގު ހެދުމަށް ކޮންމެ ސަރުކާރަކުން އައިސް ވެސް ދައްކަނީ ހުވަފެން ކަމަށެވެ.\n" ރަށުގައި މައި ބަދައިގެ މައްސަލަ ދިމާ ނުވާ އެކަކުވެސް ނުހުންނާނެ. އަންހެނެއް ވިޔަސް ފިރިހެނެއް ވިޔަސް މައި ބަދައިގެން މައްސަލަތައް ކުރިމަތިވޭ. މަގުތަކުގެ އަޑި ގުޑަންކަމުން މި މައްސަލަ ކުރިމަތިވަނީ،" އެރަށުގެ މީހަކު ކިޔާދިނެވެ.\nފުވައްމުލަކުގެ މަގުތަކަށް ހައްލެއް ނުލިބި އެތައް ދުވަހެއް ވެފައިވާ އިރު 2016 ވަނަ އަހަރު މަގު ހެދުމުގެ މަސައްކަތް ކުރަށް މޯލްޑިވްސް ރޯޑް ޑިވަލޮޕްމަންޓް ކޯޕަރޭޝަން، (އެމްއާރްޑީސީ) އިން ފެށިއެވެ. އެގޮތުން ފުވައްމުލަކު ރައްޔިތުން އާންމުކޮށް ބޭނުންކުރާ މަގުތަކުގައި ވެސް ތާރު އެޅުމަށް މަސައްކަތް ފެށިއެވެ. އެގޮތުން މަގުތަކުގައި ކުރިން އަޅާފައި ހުރި ގާތައް އޭރު ނެގިއެވެ. ފުވައްމުލަކުގެ މަގު ހެދުމުގެ މަސައްކަތް އެމްއާރްޑީސީއާ ހަވާލުކޮށްފައި ވަނީ 2015 ވަނަ އަހަރުއެވެ. މަގު ހެދުމަށް 33 މިލިއަން ރުފިޔާ ހަރަދު ވާނެ ކަމަށް ސަރުކާރުން ބުނެފައި ވެއެވެ. އެރަށުގެ 2.9 ކިލޯ މީޓަރުގެ މަގު ހެދުމަށް ހަވާލު ކުރެވުނު އިރު އެއްވެސް މަގެއްގެ މަސައްކަތް ނިންމާފައެއް ނުވެއެވެ. ނުވިތާކަށް ގާއަތުރާފައި ހުރި މަގުތަކުގެ ގާތަށް ނެގުމުން ރައްޔިތުންނަށް ކުރިމަތިވީ އިތުރު ދަތިތަކެވެ. ގާތައް ނެގުމަށް ފަހު ވެސް އެތަށް ދުވަހެއް ވަނީ ވެފައެވެ.\nރަށުގެ ތަރައްގީއަށްޓަކައި މަގުތައް ރަނގަޅު ފެންވަރަކަށް ހެދުން ކޮންމެހެން ކުރަންޖެހޭ ކަމެއް ކަމަށް ރަށުގެ ރައްޔިތުން ދެކޭ އިރު މަގުތައް ރަނގަޅު ފެންވަރަކަށް ތަރައްގީ ކުރެވިއްޖެ ނަމަ ރަށުގެ ރައްޔިތުންގެ އާންމު ދިރިއުޅުމަށް ވަރަށް ބޮޑު ފަސޭހައެއް ލިބިގެންދާނެއެވެ. ރަށުގެ ރައްޔިތުން ބޭނުންވަނީ ދެން އަންނަ ސަރުކާރެއްގައި ވެސް އެރަށުގެ މަގުތަކަށް އަވަސް ހައްލެއް ހޯދައިދިނުމަށެވެ.


Nimal ge FB account hack koh olbhuvaalaigen faisaa hoadha ulhefi | ThePress\nނިމާލްގެ އެފްބީ އެކައުންޓް ހެކްކޮށް އޮޅުވާލައިގެން ފައިސާ ހޯދަން އުޅެފި\nމަޝްހޫރު ފިލްމީ ތަރި އަހްމަދު ނިމާލް އަވަސް އަށް ދިން އިންޓަވިއުއެއްގެ ސްކްރީންޝޮޓެއް\nމަޝްހޫރު ފިލްމީ ތަރި އަދި ޑައިރެކްޓަރު އަހްމަދު ނިމާލްގެ ފޭސްބުކް އެކައުންޓް ހެކް ކޮށްފައިވާ ކަމަށް އޭނާ ބުނެފިއެވެ.\nނިމާލް ބުނީ، ފޭސްބުކްގައި ނިމާލް ބޭނުން ކުރާ އެކައުންޓް ހެކްކޮށްފައިވާ ކަމަށާއި އެ އެކައުންޓްގައި އޭނާގެ ފްރެންޑް ލިސްޓުގައި ތިބޭ މީހުން ގާތު ފައިސާ ފޮނުވަން ހެކަރުން ބުނެފައިވާ ކަމަށެވެ. ނިމާލް އަށް މިކަން އެނގުނީ އޭނާއަށް ބައެއް މީހުން ގުޅާފައި އެ ވާހަކަ ހިއްސާ ކުރުމުން ކަމަށް ބުންޏެވެ.\nބައެއް މީހުން ނިމާލަށް ގުޅާފައި ވަނީ އެފްބީ އެކައުންޓުން ފައިސާ ހޯދުމަށް ދައްކާފައިވާ ވާހަކައިން އެއީ ނިމާލް ނޫން ކަން ޝައްކު ކުރެވުމުން ކަމަށް ނިމާލް ބުނެއެވެ. އެ ގޮތުން އޭނާގެ އެފްބީ އައިޑީ ހެކް ކޮށްގެން މެސެޖް ކުރި ބައެއް މީހުން ވަނީ 600 ރުފިޔާ ދިނުވުމަށް އެދިފައި ކަަމަށް ނިމާލް ބުނެއެވެ.\nސޯޝަލް މިޑިއާގެ އެންމެ ގިނަ މީހުން ބޭނުން ކުރާ އެއް ޕްލެޓްފޯމް ކަމަށްވާ ފޭސްބުކްގެ އެކައުންޓްތައް މި ފަހަކަށް އައިސް ހެކް ކުރާ މައްސަލަ ވަނީ ބޮޑުވެފައެވެ.\nމިފަދައިން އާންމު މީހެއްގެ އެކައުންޓުން ފައިސާ ފޮނުވަން އެދިއްޖެ ނަމަ އެއީ ދަންނަ މީހެއް ނަމަ އެމީހަކަށް ގުޅާލައިގެން އެ މުއާމަލާތުގެ ތެދު ދޮގު ސާފު ކުރެވިދާނެއެވެ. އަދި އެފަދަ މެސެޖުތަަކެއް ގާތް މީހެއްގެ އެކައުންޓުން ފޮނުވާކަން އެނގޭ ނަމަ ވީ އެންމެ އަވަހަކަށް އެމީހަކަށް އެ ފަދަ ކަމެއް ހިންގާ ކަމުގެ މައުލޫމާތު ހިއްސާ ކުރެވިދާނެއެވެ.\nފޭސްބުކް މެދުވެރިކޮށް އެކައުންޓްތައް ހެކް ކޮށް ފައިސާ ހޯދުމުގެ މަސައްކަތް ކުރާ މައްސަލަ ފެންނަމުން އަންނަ އިރު، މީގެ ކުރިން މިފަދަ އިން ފައިސާ ހޯދުމަށް ބޭންކް އޮފް މޯލްޑިވްސްއިން ކަމަށް ބުނެ ކާޑު އަދި އެކައުންޓުގެ މައުލޫމާތު ސާފުކޮށް ހަދާފައިވާ މައްސަލަތައް ވަނީ ފެނިފައެވެ. ހަމައެއާއެކު ވަކި ނަންބަރަަކަށް ރީލޯޑް ކުރުމަށް ވެސް އެފަދަ ކޯލްތަކުގައި ބުނެފައި ވެސް އެބަ ހުއްޓެވެ.\nފައިސާގެ މުއާމަލާތްތައް ކުރާ އިރު މި ކުރެވެނީ ކާކަށްކަން އޮޅުން ފިލުވާ ޔަގީން ކުރުމަކީ ކޮންމެ މީހަކުވެސް ބަލާ އޮޅުން ފިލުވަން ޖެހޭ ކަންކަމެވެ. މި ފަދައިން އޮލޫވާލައިގެން ފައިސާ ހޯދާ މީހުންނަށް ލިބޭ ފުރުސަތުތައް ހަނި ކުރެވޭނީ އޭރުންނެވެ.\nމުނިފޫހިފިލުވުން ލުއި ހަބަރު ސޯޝަލް މީޑިއާ


2017 އޮގަސްޓު 19 ގައި ބޭއްވުމަށް ހަމަޖެހިފައިވާ ބ.ކަމަދޫ ކައުންސިލްގެ ބައި-އިލެކްޝަންގައި ވޯޓުދިނުމުގެ ހައްޤު ލިބިފައިވާ މީހުންގެ ލިސްޓު ޢާންމުކުރުމާއި ލިސްޓަށް ޝަކުވާ ހުށަހެޅުމުގެ ފުރުޞަތު ހުޅުވާލުން\n02 ޖުލައި 2017, 12:00 އިއުލާން\n2017 އޮގަސްޓު 19 ވާ ހޮނިހިރު ދުވަހު ބޭއްވުމަށް ހަމަޖެހިފައިވާ ބ.ކަމަދޫ ކައުންސިލްގެ ބައި-އިލެކްޝަންގައި ވޯޓު ދިނުމުގެ ޙައްޤު ލިބިފައިވާ މީހުންގެ ލިސްޓު، މިއަދު (2017 ޖުލައި 02) ދިވެހި ސަރުކާރުގެ ގެޒެޓުގައި ޝާއިޢުކޮށް، ލިސްޓަށް ޝަކުވާ ހުށަހެޅުމުގެ ފުރުޞަތު ހުޅުވާލައިފީމެވެ. މި ލިސްޓު ދިވެހި ސަރުކާރުގެ ގެޒެޓްގެ ވެބްސައިޓް (http://www.gazette.gov.mv) އިންނާއި އިލެކްޝަންސް ކޮމިޝަނުގެ ވެބްސައިޓް (www.elections.gov.mv) އިން ޑައުންލޯޑް ކުރެވެން ހުންނާނެއެވެ. އަދި ބ.ކަމަދޫ ކައުންސިލް އިދާރާއިން ވެސް ޢާންމުކޮށް ފެންނަން ހުންނާނެއެވެ.\nގެޒެޓް ކޮށްފައިވާ ވޯޓު ދިނުމުގެ ޙައްޤު ލިބިފައިވާ މީހުންގެ ލިސްޓަށް ޝަކުވާ ހުށަހަޅަން ބޭނުންވާ ފަރާތްތަކުން ޝަކުވާ ހުށަހަޅާނީ، 02 ޖުލައި 2017 އިން 10 ޖުލައި 2017 ގެ ނިޔަލައަށެވެ. ޝަކުވާ ފޯމު ދޫކުރުމާއި ބަލައިގަތުމަށް ހަމަޖެހިފައިވަނީ ރަސްމީ ބަންދު ނޫން ކޮންމެ ދުވަހަކު ހެނދުނު 09:00 އިން މެންދުރުފަހު 02:00 އާއި ހަމަޔަށެވެ. އަދި ރަސްމީ ބަންދު ދުވަސްތަކުގައި ހެނދުނު 09:00 އިން މެންދުރުފަހު 03:00 އަށެވެ. ހުކުރު ދުވަހު ފޯމު ބަލައިގަތުމަށް ހަމަޖެހިފައިވަނީ މެންދުރުފަހު 03:00 އިން ހަވީރު 05:00 އަށެވެ.\nޝަކުވާ ހުށަހަޅާނީ ވޯޓު ދިނުމުގެ ޙައްޤު ލިބިފައިވާ މީހުންގެ ރަޖިސްޓަރީއާއިބެހޭ ޝަކުވާ ހުށަހަޅާ ފޯމުންނެވެ. މި ފޯމު ދޫކުރުމާއި ބަލައިގަތުން ހަމަޖެހިފައިވަނީ އިލެކްޝަންސް ކޮމިޝަންގެ އިންތިޚާބީ މަރުކަޒު (ބައު ޖަމާލުއްދީން) އިންނާއި ބ.ކަމަދޫ ކައުންސިލް އިދާރާއިންނެވެ. އަދި މި ފޯމު އިލެކްޝަންސް ކޮމިޝަނުގެ ވެބްސައިޓް (www.elections.gov.mv) އިން ޑައުންލޯޑް ކުރެވެން ހުންނާނެއެވެ.\n08 ޝައްވާލް 1438


Minister ehge dharifulhuge kaaru huttuvumun vazeefaa dhookohlan jehihje\nމިނިސްޓަރުގެ ދަރިފުޅުގެ ކާރު ހުއްޓުވުމުން ވަޒީފާ ދޫކޮށްލަން ޖެހިއްޖެ\nމައްސަލަ ޖެހުނު ސީންގައި ފުލުސް މީހާ އާއި މިނިސްޓަރުގެ ދަރިފުޅު\nސުނީތާ ޔާދަވްއަކީ އިންޑިޔާގެ ގުޖްރާތު ސްޓޭޓުގެ ސޫރަތުގައި ޕޮލިސް ކޮންސްޓަބަލްއެއްގެ ވަޒީފާ އަދާކުރާ ޒުވާން އަންހެނެކެވެ. ލޮކްޑައުންގައި ކާފިއު ހިންގާފައި އޮތް ސަރަހައްދެއްގައި އެއް ރެއަކު ސުނީތާ ޑިއުޓީގައި ހުއްޓާ އެ ސަރަހައްދުގެ މިނިސްޓަރެއްގެ ދަރިއެއްގެ ރައްޓެއްސަކު ލޮކްޑައުން އާ ޚިލަފަށް ކާރުގައި ދުއްވާފައި ދަނިކޮށް ފެނިގެން އޭނާ އެ ކާރު މަޑުކުރުވި އެވެ. އެހިސާބުން އެ ކާރުގައި އިން ޒުވާނާ އާއި ޕޮލިސް ކޮންސްޓަބަލް އާ ދެމެދު އަރާރުން ފަށައި އެ މީހާ ކޮންސްޓަބަލް އަށް ބިރުދައްކަން ފެށި އެވެ.\nނަމަވެސް މި ބިރުދެއްކުމުގެ ވާހަކަތަކަށް ބެލުމެއް ނެތި ސުނީތާ އޭނާގެ ޑިއުޓީ ފުރިހަމައަށް އަދާކުރި އެވެ. އަދި މާސްކް ނޭޅުމާއި ލޮކްޑައުންގެ ގަވައިދުތަކާ ޚިލާފުވެގެން މި މީހާ ދޫނުކޮށް ހިފެހެއްޓި އެވެ. އެހިސާބުން އެ މީހާ ގުޅީމަ އޭނާ ސަލާމަތް ކުރަން މިނިސްޓަރުގެ ދަރި އެތަނަށް ކާރެއްގައި އާދެ އެވެ.\nމީގެ ދެ ދުވަސް ކުރިން ސޯޝަލް މީޑިއާގައި ވައިރަލް ވެފައިވާ ވީޑިއޯއަކުން ސުނީތާ އާއި މިނިސްޓަރުގެ ދަރި އާ ދެމެދު ދެކެވޭ ވާހަކަތައް ވަރަށް ރަނގަޅަށް ހާމަވެފައި ވެއެވެ.\nއެތަނަށް އެ ވަގުތު އައީ އެ ސަރަހައްދުގެ ހެލްތު މިނިސްޓަރު އޮފް ސްޓޭޓު ކިޝޯރު ކަނާނީގެ ދަރިފުޅު ޕްރަކާޝް އެވެ. އޭނާވެސް ލޮކްޑައުން ކާފިއު އާ ޚިލާފުވެފައިވާ ކަމަށާއި މާސްކް ވެސް ނާޅާ ހުރިކަން މި ވީޑީއޯ އިން ހާމަވެ އެވެ.\nދަ އިންޑިއަން އެކްސްޕްރެސްގައިވާ މިޚަބަރުގައިވާ ގޮތުން ސުނީތާ ވަނީ ގަވާއިދާޚިލާފުވި ކާރު ހިފަހައްޓައި އޭގެ ތަޅުދަނޑި އަތުލާފަ އެވެ.\nމި ވީޑިއޯގައި ވާހަކަ ދައްކާ މީހާ ބުނަނީ އޭނާއަކީ މިނިސްޓަރުގެ ދަރިއެއް ކަމަށެވެ. ކާފިއު ގަޑީގައި މަގުމައްޗަށް ނުކުތީ ކީއްވެތޯ ދެން ފުލުސް މީހާ ސުވާލު ކުރެ އެވެ. ޖަވާބުގައި އެ މީހާ ބުނަނީ އެކުވެރިޔާ އަށް އެހީތެރިވާން އައީ ކަމަށެވެ. މި ވީޑީއޯގައި ކޮންސްޓަބަލް ވަނީ މިނިސްޓަރުގެ ދަރީގެ ކާރުގައި އިން "އެމްއެލްއޭ ގުޖްރާތު" ޖަހާފައިވާ ބެނާ އެއްވެސް އެމީހުން ލައްވާ ނަންގުވާފަ އެވެ.\nއެހިސާބުން ޒުވާބު ހޫނުވެ އޭނާއަކީ މިނިސްޓަރެއްގެ ދަރިއެއް ކަމަށާއި އޭނާ ބޭނުންނަމަ 365 ދުވަސް ވަންދެން ކޮންސްޓަބަލް އެތަނުގައި ބެހެއްޓިދާނެ ކަމަށް ބުނެ ބިރުދައްކާ މަންޒަރު ވެސް ވީޑީއޯގައި ފެނެ އެވެ.\nސުނީތާ ވަރަށް ބާރަށް ތިމަންނައަކީ އެއްވެސް މީހެއްގެ އަޅެއް ނޫންކަމަށާއި އަދި ކަލޭގެ ބައްޕަ ބުނާހާ ގޮތެއް ވެސް ހަދަން ނުޖެހޭނެކަމަށާއި 365 ވަންދެން އޭނާ އެތަނުގައި ނުބެހެއްޓޭނެ ކަމަށް ބުނެ ޖަވާބު ދެއެވެ.\nކޮންސްޓަބަލް ފަހުން އޭނާގެ މައްޗަށް ހުރި ޕޮލިސް އިނިސްޕެކްޓަރަކަށް ގުޅައިގެން މި ވާހަކަ ކިޔައިދިނުމުން އޭނާވެސް އެހީތެރިކަމެއް ފޯރުކޮށެއް ނުދިނެވެ. އޭނާ އެންގީ ކޮންސްޓަބަލް އެތަނުން ދުރަށް ދިއުމަށެވެ.\nމި ވީޑިއޯ ވައިރަލް ވުމުން ގިނަ ބަޔަކު ސުނީތާގެ ހިތްވަރަށް ތައުރީފުކޮށް ގިނަ ކޮމެންޓުތަކެއް ކޮށްފައި ވެއެވެ. ނަމަވެސް މިނިސްޓަރެއްގެ ދަރިއަކާ ހިނގި މި ކުރިމަތިލުމުގެ ސަބަބުން ސުނީތާއަށް ދިމާވި ތަފާތު މައްސަލަތަކުގެ ސަބަބުން އޭނާ މިހާރު ވަނީ އިސްތިއުފާ ދީފަ އެވެ.\nނަމަވެސް މިނިސްޓަރު ކުމާރީ ކަނާނީ އަހުމަދުއާބާދު މިރާ ނޫހަށް ދިން އިންޓަވިއު އެއްގައި ބުނެފައިވަނީ ސުނީތާ އޭނާގެ ދަރިފުޅާ ދިމާލަށް ހަޑި ހުތުރު ބަހުން ވާހަކަ ދެއްކި ކަމަށާއި ވީޑިއޯ ވަނީ ވަރަށް ބޮޑަށް އެޑިޓްކޮށް އެބައި އުނިކޮށްފައި ކަމަށެވެ.\nކޮންމެއަކަސް މިހާރު މި މައްސަލައިގައި ހިމެނޭ މިނިސްޓަރުގެ ދަރިއާއި އޭނާގެ ދެ އެކުވެރިން ހައްޔަރުކޮށްފައިވާ ކަމަށް ވެސް ޚަބަރުތައް ބުނެ އެވެ.


MP Ahmed Rasheed hushahelhuvvi soi ge massalaagai gotheh nuninmaa: Ameen Aammu | Mihaaru\nމެމްބަރު އަހުމަދު ރަޝީދު (ވ-2) ޕީޕީއެމްގެ އިސް ބޭފުޅުންނާއެކު ޕާޓީގެ އޮފީހުގައި. - ފޮޓޯ: ނިހާނު ޓުވިޓާ\nމެމްބަރު އަހުމަދު ރަޝީދު ހުށަހެޅުއްވި ސޮއިގެ މައްސަލާގައި އަދި ގޮތެއް ނުނިންމާ: އަމީން އާންމު\n05 ޖުލައި 2017 - 13:24 11 comments\nރައްޔިތުންގެ މަޖިލިހުގެ ރައީސް އަބްދުﷲ މަސީހު މަގާމުން ވަކިކުރުމަށް އިދިކޮޅު ފަރާތްތަކުން ރައްޔިތުންގެ މަޖިލީހަށް ވެއްދި މައްސަލައިގެ ލިޔުމުގައި ސައްހަ ނޫން ސޮޔެއް ކޮށްފައިވާ ކަމަށް ވިދާޅުވެ، އިސްދޫ ދާއިރާގެ ޕީޕީއެމްގެ މެމްބަރު އަހުމަދު ރަޝީދު އިބްރާހީމް (ގާރީ) ހުށަހެޅުއްވި މައްސަލާގައި އަދި ގޮތެއް ނުނިންމާ ކަމަށް މަޖިލީހުގެ އަމީން އާންމު އަހުމަދު މުހައްމަދު މިއަދު ވިދާޅުވެއްޖެ އެވެ.\nއޭނާ ވިދާޅުވި ގޮތުގައި އަހުމަދު ރަޝީދު ހުށަހެޅުއްވި މައްސަލައިގެ ސިޓީ މަޖިލީހަށް ވަނީ ލިބިފަ އެވެ. އެކަމަކު އެ މައްސަލަ ބެލުމަށް ކޮމެޓީއަކަށް ފޮނުވުމާ މެދު އަދި ގޮތެއް ނުނިންމާ ކަމަށް އަމީން އާންމު ވިދާޅުވި އެވެ.\nމަޖިލީހުގެ ގަވައިދުގައިވާ ގޮތުން މަޖިލީހުގެ ރައީސްގެ އިތުބާރު ނެތްކަމުގެ މައްސަލައެއް މަޖިލީހަށް ހުށަހަޅާތާ ތިން ދުވަސް ތެރޭގައި އެކަމުގެ ނޯޓިސް މަޖިލީހުގެ ރައީސަށާއި މެމްބަރުންނަށް ދޭންވާނެ އެވެ. އޭގެ މާނަ އަކީ 45 މެމްބަރުންގެ ސޮޔާއެކު މަސީހް މަގާމުން ވަކިކުރުމަށް މަޖިލީހަށް ވެއްދި މައްސަލައިގެ ނޯޓިސް މާދަމާ ދޭން ޖެހޭނެ އެވެ.\nމަޖިލިހުގެ ރައީސް ކަމުން މަސީހު ބޭރު ކުރުމަށް ހުށަހެޅި ލިސްޓުގައި ސޮއި ނުކުރައްވާ ކަމަށް މެމްބަރު އަހުމަދު ރަޝީދު ވަނީ ވިދާޅުވެފަ އެވެ. އަދި އެކަން ކުރި ފަރާތްތަކާ މެދު ގާނޫނާއި ގަވާއިދާ އެއްގޮތްވާ ގޮތުގެ މަތިން ފިޔަވަޅު އަޅުއްވައި ދެއްވުމަށް ވެސް އޭނާ މަޖިލިހުގައި ވަނީ އެދިވަޑައިގެންފަ އެވެ.\nޗެނަލް 13 ގައި ވާހަކަ ދައްކަވަމުން އަހުމަދު ރަޝީދު ވިދާޅުވީ އޭނާގެ ސޮއި އޮތީ ފޯޖްކޮށްފައި ކަމަށެވެ. އެކަމަކު ސޮއި ފޯޗްކޮށްފައިވާ ކަމަށް ވިދާޅުވާ މައްސަލަ ބަލައިދިނުމަށް އަހުމަދު ރަޝީދު ފުލުހުންނަށް މައްސަލަ ހުށަހެއް ނާޅުއްވަ އެވެ.\nލިސްޓުގައި ސޮއި ނުކުރައްވާ ކަމަށް އަހުމަދު ރަޝީދު ވިދާޅުވިއިރު، އޭނާ ލިސްޓުގައި ސޮއި ކުރައްވަނިކޮށް ނަގާފައިވާ ފޮޓޯއެއް އިދިކޮޅު ފަރާތްތަކުން ވަނީ އާންމުކޮށްފަ އެވެ. އެކަމާ ގުޅިގެން އަހުމަދު ރަޝީދު އަދި އެއްވެސް އެއްޗެއް ވިދާޅެއް ނުވެ އެވެ.\nޕީޕީއެމްގެ 10 މެމްބަރުންނާ އެކު ޖުމްލަ 45 މެމްބަރުންގެ ސޮޔާއެކު މަޖިލީހުގެ ރައީސާ ދެކޮޅަށް މައްސަލަ ހުށަހެޅުމާ އެކު ޕީޕީއެމުން ބުނެފައި ވަނީ އޭގެތެރޭގައި ވަގު ސޮއި ހިމެނޭ ކަމަށެވެ. އަދި މަސީހުގެ އިތުބާރު ނެތް ކަމުގެ ވޯޓު ކާމިޔާބު ނުކުރެވޭނެ ކަމުގެ ޔަގީންކަން އެބައޮތް ކަމަށް ޕީޕީއެމުން ބުނެ އެވެ.\nސޮއިގެ މައްސަލަ މަޖިލީހަށް ހުށަހަޅައިފި


Yameen Akee Sikundeege Aalaaskanfulheh Hunnevi Beyfulheh: Andhun Hussain - Vaguthu\nއިދިކޮޅު ޕީޕީއެމްއާއި ޕީއެންސީގެ ލީޑަރު އަދި ކުރީގެ ރައީސް އަބްދުﷲ ޔާމީނަކީ "ސިކުނޑީގެ އާލާސްކަންފުޅު ހުންނެވި ބޭފުޅެއް" ކަމަށް ގަބޫލު ކުރެވޭ ކަމަށް އެމްޑީޕީގެ ޕާލިމެންޓްރީ ގްރޫޕްގެ ޑެޕިއުޓީ ލީޑަރު ހުސައިން ޝަހީމް (އަނދުން) ވިދާޅުވެއްޖެއެވެ.\n"ސަންގު ޓީވީ" ޕްރޮގްރާމެއްގައި ހުސައިން ޝަހީމް ވިދާޅުވީ، ޔާމީންގެ ވާހަކަފުޅުތަކުން ވަރަށް ބޮޑަށް ފާހަގަ ވެގެން ދިޔައީ އެމަނިކުފާނުގެ ސިކުނޑީގައި އާލާސްކަންފުޅެއް ހުންނެވި ބޭފުޅެއްގެ ގޮތުގައި ކަމަށެވެ.\n"ރައީސް ޔާމީނަކީ ސިކުނޑީގެ އާލާސްކަންފުޅެއް ހުންނެވި ބޭފުޅެއް ގޮތުގައި އަޅުގަނޑަށް ފާހަގަ ކުރެވެނީ. ދިވެހިންނަށް އެއްލައްކަ ހަތަރު ހާސް ވަޒީފާ އުފެއްދިއޭ. އެކަމަކު ދިވެހިން ތިބީ ވަޒީފާ ނެތި. އެހެންވެ އެހެން ފާހަގަވަނީ،" ހުސައިން ޝަހީމް ވިދާޅުވިއެވެ.\nރައްޔިތުންގެ މަޖިލީހުގައި ހެންވޭރު ދެކުނު ދާއިރާ ތަމްސީލް ކުރައްވާ މެންބަރު ހުސައިން ޝަހީމް ވިދާޅުވީ، ޖައްބާރުކަން ވެސް ފެނުނީ ރައީސް ޔާމީންގެ ވެރިކަމުގައި ކަމަށެވެ. ހުރިހާ ސިޔާސީ ޕާޓީއެއްގެ ލީޑަރުން ޖަލަށް ލައި ނޫސްވެރިންނަށް ދަތިތަކެއް ކުރިމަތި ކުރުވި ކަމަށް ވިދާޅުވިއެވެ.\n"ރައީސް ޔާމީންގެ އަޚްލާގީ ފެންވަރު އެ ހުރީ ދިވެހި ރައްޔިތުން ބަލައިނުގަންނަ ފެންވަރެއްގައި، ރައީސް ޔާމީނަކީ އަނިޔާވެރި ވިސްނުމެއްގެ ވެރިއެއްގެ ގޮތުގައި އަޅުގަނޑު ސިފަ ކުރަން ބޭނުން ވަނީ،" ހުސައިން ޝަހީމް ވިދާޅުވިއެވެ.\nރައީސް ޔާމީންގެ މައްޗަށް ފަސް އަހަރުގެ ޖަލު ހުކުމެއް ކްރިމިނަލް ކޯޓުން އިއްވީ ނޮވެމްބަރު 28، 2019 ގައެވެ. އެއީ އެމްއެމްޕިއާރުސީގެ ޚިޔާނާތުގެ ފައިސާއިން އެއް މިލިއަން ޑޮލަރު އެމަނިކުފާނުގެ އެކައުންޓަށް ޖަމާވި ކަމުގެ ތުހުމަތުގައި އުފުލި މަނީ ލޯންޑަރިންގެ ދައުވާ ސާބިތުވެއްޖެ ކަމަށް ކަނޑައަޅައެވެ.\nކްރިމިނަލް ކޯޓުގެ އެ ހުކުމާއި ހައި ކޯޓުން އެ ހުކުމަށް ތާއީދު ކުރި ހުކުމް ސުޕްރީމް ކޯޓުން ބާތިލްކޮށް ޔާމީން ވަނީ މިނިވަން ކޮށްފައެވެ. އެއީ ޔާމީންގެ އެކައުންޓަށް ޖަމާކުރި ސްލިޕް ނަންބަރު ދިމާނުވެ، އެއީ ދައުލަތަށް ލިބެން ޖެހޭ ފައިސާ ކަން ކަށަވަރު ނުވާ ކަމަށް އެންމެ މަތީ ކޯޓުން ކަނޑައެޅިއެވެ.\nޖުޑިޗަލް ސާވިސް ކޮމިޝަން (ޖޭއެސްސީ) ގައި ތިއްބެވި ޔާމީންގެ ވާދަވެރިން ޝަރުއީ ކޯޓަށް ނުފޫޒު ފޯރުވި ކަމަށް ތުހުމަތުކޮށް، ޔާމީން ވަނީ "އަނިޔާވެރި ސަރުކާރެއް" ގޮތުގައި ރައީސް އިބްރާހީމް މުހައްމަދު ސޯލިހްގެ ސަރުކާރު ސިފަ ކުރައްވައިފައެވެ.\nއޭގެ ފަހުން މި ސަރުކާރުގެ އިސް ބޭފުޅުންނާއި ރައްޔިތުންގެ މަޖިލީހުގައި ތިއްބެވި އެމްޑީޕީގެ ބޭފުޅުން ގެންދަވަނީ ޔާމީންގެ ވެރިކަމުގައި އޭރުގެ ވާދަވެރި ސިޔާސީ ލީޑަރުންގެ މައްޗަށް ހިންގި ޝަރީއަތްތަކުގެ ވާހަކަތައް ދައްކަވަމުންނެވެ.\nޑިސެމްބަރު 5, 2021 09:32\nއަނދުން ކޮށިއަކީ ވަރައް ވޭން ހުރިކަމެއް .....\nޑިސެމްބަރު 5, 2021 11:47\nޢަނގަ ފުޅާކޮށްގެން މިއުޅޭ ނިކަމެތި މީހާއަށް ބުނެލަންއޮތީ މާތްﷲގެ ތަނަވަސް ރަޙްމަތާއެކު ތިޔަ ސިނކުޑިއަށް މައްސަލައެއް ދިމާނުވާނެކަމަށް އުންމީދުކުރަމޭ!! އެކަމަކު ތިމާގެ ދުލަށް އައިހާ އެއްޗެއް ގޮވާ ހިތައް އެރިހާ ދޮގެއް ހަދަމުން އަދި ނުވިތާކަށް އަތުޖެހުނު އެއްޗެއް ބޮމުން ފާހިޝް ޢަމަލުތައްވެސް ހިންގަމުން ކޮރަޕްޝަނުން ފަސްބައި ހަޑިމުޑުދާރުވެ އެނަޖިސް މުޅި ހަށިގަނޑުވެސް އުނގުޅި ތަޣައްޔަރުވެފައި ތިބޭ ހާލު ބައެއް މީސް މީހުން އަމިއްލަ ޙާލަތު ހުރިގޮތާދޭތެރޭ ވިސްނާނުލާ އެހެން މީހުންގެ ވާހަކަތައްދައްކާތީ ހަމަ ކަންބޮޑުވޭ!!\nބޭފުޅާ ތިއައް ވުރެ ބޮޑު އައިނެއް އަޅާގެން ޕީޕީއެމް ޖަލަސާ ބެލިނަމަ ތިހެން ނުވީސް\nމިއީ ޕެޑްމޭން ދޯ؟ ކަލޯގަޔާ. މިސޮރަކީ ޕެޑު ޖަހައިގެން ޑޮކްޓަރު ހެދިގެންގުޅޭ ފޭކެއް.\nސިކުނޑީގެ ބަލިތަކުގެ ޑޮކްޓަރުން މަދު. މެންބަރުކަން ދޫކޮށްލައްވާފަ މެންޓަލް ހޮސްޕިޓަލަކުން ފުރުސަތު ހޯއްދެވިއްޔާ މާރަނގަޅުވާނެ.\nޑިސެމްބަރު 5, 2021 09:39\nސަހަރާގައި ކާރު ޕާކުކުރަން ގަރާޖުސިޓީ ދިންމީހާދޯމީ، ވަރަށް ތާހިރު\nޑިސެމްބަރު 5, 2021 09:46\nއިންސާނާއަށް ބަލިޖައްސަވަނީ ﷲ ތަޢާލާ. އަހަރެމެންގެ ދުއާއަކީ ރައީސް ޔާމީން ފުރިހަމަ ސިއްހަތެއްގައި ދިގުއުމުރައް ލައްވާ ދިވެހި ގައުމުގެ ވެރިކަން ދިގު މުއްދަތަކަށް ކުރުމުގެ ފުރުސަތު އެމަނިކުފާނަށް ﷲ ތައާލާ މިންވަރުކޮށްދެއްވުން.\nހުރިހާ ދިވެހި ރައްޔިތުންވެސް ރައީސް ޔާމީނަށް ހެޔޮދުއާކޮށްދެއްވާ.\nޑިސެމްބަރު 5, 2021 13:09\nޑިސެމްބަރު 5, 2021 09:48\nއަދުން ހުސޭނަކީ ރައީސް ޔާމީންގެ ވާހަކަ ދެއްކޭވަރަށްވުރެ 100 ގުނަ ފެންވަރުދަށް މީހެއް. އަނދުން ހުސޭނަކީ ލަދު ހަޔާތެއް ހުރިމީހެއްނަމަ އަނގަފޭނުކޮށް މައިތިރިވެގެން ހުންނާނެ.\nޑިސެމްބަރު 5, 2021 15:30\nމިހާރު ކިޔަނީ ލޭޕެޑް ހުސޭނު\nޑިސެމްބަރު 5, 2021 09:50\nއަނދުން ހުސޭނާ އިންޑިޔާގެ ބޮޑުވަޒީރު ޗައެވާލާ މޯދީއާ ތިއީ އެއްފެންވަރެއްގެ ދެމީހުން. ދިވެހިން ބަލައިގަންނާނެ އެއްވެސް ސިފައެއް އަމުދުން ނެތް މީހެއް. ވަގުވޯޓުން މަޖްލިހަށް ވެދެވުނެއްކަމަކު މީހާގެ ނެތް ބައިލާރީގެ އަގުވެސް.\nޑިސެމްބަރު 5, 2021 11:36\nޢިންޑިއަން އެމްބަސީގެ މީހުނާއެކު ސަފާރީގަ ނާޗަރަންގީ ކުޅޭމީހުންގެ ބުއްދިއާމެދު ހަސަނު ބުނަނީ ކީކޭތޯ އެމީހުންގެ ބުއްދި ހަމަތޯ؟\nޑިސެމްބަރު 5, 2021 09:51\nބަލަ ހުސޭނާ. ހަމަ މޭކަރަނީ ދޯ؟ ތިހެންވާނެ. ތިމާމެންނަކީ ހަހެއްފަހެއް ނެތް ބައެއް. ވޯޓުވަގަށް ނަގައިގެން ވެރިކަން ހޯދުނެއްކަމަކު އަމިއްލަ ޒާމީރުން ގަބޫލުކުރާނެތާ ތިމާމެންނަކީ ކުޅުޖަހާ ފީކުދާނުގެ އަގުވެސް ނެތް ބައެއްކަން.\nޑިސެމްބަރު 5, 2021 09:52\nބަލަގަ މިހިރަ ހުސޭނާ! ކަލޭ ދެނަހުރިންތަ މީހުންނޭ ކިޔައިގެން ތިފަދަ ނުބައި ވާހަކަ ދައްކާކަށް ނުވާނެ. ކަލޭގެ ސިކުނޑއަށް ބޮޑު ބައްޔެއް ﷲ ތަޢާލާ ޖައްސަވާފާނެކަމަށް ބިރުވެތިވެބަލަ.\nއަޚްލާގުން ބޭރުވިޔަސް ތިމާގެ ދުލުގެ ވިހަޖެހޭކަހަލަ ވާހަކަ ނުދައްކާ ހުރުން ބުއްދިވެރިވާނެ.\nމިވެސް ދެން މީހުންތަ؟ ގަމީހުންނަށްވެސް ނުވާ ސިޔާސީގޮތުން އުރައްޕެއްވެސް ނެތް މީހުން. އަހަރެމެން ލަދުގަންނަނީ މިކަހަލަ ސޮހޮލުން ދިވެހިރާއްޖޭގެ ގާނޫނު ހަދާ މަޖްލީހުގައި ތިބޭތީ.\nޑިސެމްބަރު 5, 2021 09:55\nރައީސް ޔާމީންގެ މަރްހަބާ ޖަލްސާ ފެނި ކޮންމެއަކަސް އެމްޑީޕީގެ ބިންގާވެސް ގުޑާއިފި! އިންޝާﷲ މޑޕ އަކީ މާޒީ ކަމުގައިލައްވާ މިގައުމުގައި މިތިބަ ނުލަފާ ފާސިގު ގައްދާރު ހިޔާނާތްތެރިން ބަލިކުރައވާނދޭވެ. އާމީން ޔާރައްބަލްޢާލަމީން.\nޑިސެމްބަރު 5, 2021 10:00\nބޭކާރު ވާހަކަ ނުދައްކާ ދަލުބޭރުން ނުޖެހި އަނދުން ދަޅު ހިފައިގެން އަނދުން އަޅައިގެން އޮވެބަލަ.. މިހާރު ދެން މާ މައްޗަށް ތިދަނީ..\nޑިސެމްބަރު 5, 2021 10:01\nމާތްﷲގެ ތަނަވަސް ރަޙްމަތާއެކު ކަލޭގެ ސިނކުޑިއަށް މައްސަލައެއް ދިމާނުވާނެކަމަށް އުންމީދުކުރަން! އެކަމަކު ތިމާގެ ދުލަށް އައިހާ އެއްޗެއް ގޮވާ ހިތައް އައިހާ ދޮގެއް ހަދަމުން އަދި ނުވިތާކަށް އަތުޖެހުނު އެއްޗެއް ބޮމުން ފާހިޝް ޢަމަލުތައްވެސް ހިންގަމުން ކޮރަޕްޝަނުން ފަސްބައި ހަޑިމުޑުދާރުވެ އެމުޅި ހަށިގަނޑުވެސް އުނގުޅި ތަޣައްޔަރުވެފައި ތިބޭ ހާލު ބައެއް މީސް މީހުން އެހެން މީހުންގެ ވާހަކަތައްދައްކަތީ ހަމަ ކަންބޮޑުވޭ!!\nޑިސެމްބަރު 5, 2021 10:06\nގުރައިދޫ ކޮށީގަ އުޅޭމީހުންވެސް ބުނަނީ އެހެންމީހުން މޮޔަކަމުގަ.\nޑިސެމްބަރު 5, 2021 10:09\nބަލިމަޑުކަމެއް ނެތް އިންސާނަކު 45 އަހަރުގެ މަތީ ޢުމުރަށް ދިޔުމުން ނުހުންނާނެ! އެހެނެއްކަމަކު ތިމާގެ އަމިއްލަ ނަފުސާމެދު ނުވިސްނައި އަނެއްމީހާގެ ވާހަކަ ދެއްކުމަކީ ލަދު ހުތުރު އަދި ނުބައިކަން ބޮޑުކަމެއް! ތިމާގެ ހުރި ކަމެއް އެގުނީމާ އަނެކުން އެވާހަކަ ދެއްކީމާ ތިމާ ދެރަވެ ލަދުގަންނަ ފަދައިން އަނެއްމީހާގެ އިހްސާސްތަކާމެދު ނުވިސްނާކަމީ ގަމާރުކަމުގެ ކޮޅުނެތްކޮޅު! އެހެންވީމާ ތިޔައީ ގަމާރެކޭ ބުނެވިދާނެ! އަނދުން ޙުސައިނަށް ސަލާމް!\nޑިސެމްބަރު 5, 2021 10:13\nއަނދުން ހުސޭނަކީ "ވޮށި" ގޮސްފައިވާ ވަށީގެ އާލާސް ކަންފުޅެއްގައި އުޅުއްވާ އެމްޕީއެއް. ތަނެއްގައި މިހާރު މާ ގިނައިރަކުް ފޫ ޖައްސައިގެން އިނދެވެނީކީ ނޫން. ފައިބާވަރުން. ބޮޑު ނެޕީ ޖައްސަވައިގެން ހުންނަވަނީ.\nޑިސެމްބަރު 5, 2021 10:24\nކަލެޔަކީ ސިކުނޑިނެތް މީހެއް. ފުދިއްޖެދޯ.\nޑިސެމްބަރު 5, 2021 10:35\nސިކުނޑީގެ އާލާސްކަން ޖައްސާ ވައިރަސް އަންނަނީ ގާދީޖީ މަހާނައިން. އެންމެ ފުރަތަމަ ގާދީޖީ މަހާނަ މައްޗަށް މަޑިޔަށްޖެހުނު މީހުންގެ ސިކުނޑި ޓެސްޓްކުރޭ\nޑިސެމްބަރު 5, 2021 10:41\nކަލޭވަރު ( އަނދުންގަނޑު ) ސިކުނޑީގެ ބަލިމަޑުކަންހުރި މީހެއް މިގައުމުގައި މަދުވާނެ. އެއީ ކަލޭ ހުންނަނީ ގިނަވަތު ހަމަގައި ނޫންކަމަށް ކަލޭގެ އަންހެނުންބުނަނީ.\nޑިސެމްބަރު 5, 2021 10:44\nއިންޑިޔާއިން ކަނޑައަޅާފައިތިބޭ ޗޯކޭދާރުންގެ ނޫންތޯ ސިކުނޑީގެ މައްސަލަ ހުރީ. ހީކުރަނީ ރައްޔިތުން ބޭނުންވެގެން އުޅެނީ އިންޑިޔާއަށް އަޅުވެތިވާންކަމައް ވިއްޔާ.\nޑިސެމްބަރު 5, 2021 10:53\nއަނދުން ހުސައިން އަކީ އަނެންކާ ސިކުނޑި އާއި ބެހޭ ޑޮކްޓަރެއްބާ އަނެއްކާ\nކަލޭ ލޮލަށް ތިހިރީ އަނދުން މިރުސް އެޅިފަ ދޯ އަނދުނާ\nޑިސެމްބަރު 5, 2021 11:02\nނަކީ ނުކުޅެދޭ މޮޔަސޮރެކޯ\nޑިސެމްބަރު 5, 2021 11:05\nއެބަފެނޭ ސިކުނޑި އާލާސްމީހުން. އަނދުންކޮޅެއް އަޅައިގެން ބަލާލަބަލަ\nޑިސެމްބަރު 5, 2021 11:06\nރައީސް ޔާމީނަކީ ގައުމީ ބަޠަލެއް. އިންދިއާ އާ އީޔޫގެ ނުފޫޒުން ގައުމު ސަލާމަތް ކޮށްދެއްވި. އެއަރޕޯޓް ހޯދައިދެއްވި، ހުޅުމާލެ އާ މާލެ ގުޅާލެއްވި، ފޭސް2ތަރައްގީ ކުރެއްވި އެއަރޕޯޓްތައް އަޅުއްވައިދެއްވި، މަހާޖައްރާފު އެމްޓީސީސީއަށް ހޯދަވައިދެއްވި. ބޯޑުތަކުފާނުމަގާ، ހަލިމަގާ، މާފަންނު އިންޑާސްޓްރިއަލްޒޯނާއި ދެކުނުފަރާތުނެރާ، ހޮސްޕިޓަލްތަކާ، ސްކޫލްތަކުގެ ޓްބްލެޓް ޕޮރޮގްރާމާ، އަދިވެސް.... ޕީޕީއެމްގެ ވަެރިކަމުގައި 2013 ން 2018 އަށް އެމަނިކުފާނުގެ ޓީމުން ދިވެހި ގައުމަށް، އެހެންވީމާ އިތުރު ވެރިޔެއް ބޭނުމެއްނުވޭ\nޑިސެމްބަރު 5, 2021 11:08\nމިވެސް ދެން މީހެއް؟\nހުސޭނާ ކަލޭ ހާދަ ބިރެއް ތިގަތީ؟ ރައީސް ޔާމީނަށް އޮތް ސަޕޯޓް ފެނި ދެކަމު އެކީ ދެވުނީތަ؟\nއަދުނޭއަށް ބްރޯ ކިހާވަރެއް ދިން؟ މޑޕގެ ޕާލަމެންޓްރީ ގްރީޕްގެ އޭރުގެ ލީޑަރު ރެހެންދި ފްލެޓުން ނެރުނު ކަޅުދަބަހުގެ ވާހަކަވެސް ތިކަހަލަ ފޯރަމްތަކުގަ ދައްކާލާނަމަ. އޭރަށް ކަލޭގެ ލީޑަރ ގަންޖާބޯ އުފާވާނެނު.\nޑިސެމްބަރު 5, 2021 11:15\nމީ ޕެޑް ހުސައިންތަ ؟ އަންހެނުން ގެ ޕެޑަށް މަލާމާތްކުރި ހުސައިންތަ؟ މީ ބޯހަމަޖެހޭ މީހެއްބާ!\nޑިސެމްބަރު 5, 2021 11:20\nތިޔަ މަޖިލީހުގެ ކޮންމެ ބޭފުޅަކީވެސް އޭގެ މީހެއް ހާއްސަކޮއް ކެނެރީ ނަޝީދު.\nޑިސެމްބަރު 5, 2021 11:21\nމި ކޮރަޕްޓް އަނދުންސޮރު ފެނުނީމަ ބޮޑަށްވައްތަރީ ބޯ ގޯސް މޮޔައަކާއި، ބުއްދި ހަމަޖެހޭ މީހުން ނުބުނާނެ އަނެކާއަށް ސިކުނޑީގެ ބައްޔެއް ޖެހިގެއުޅޭ މީހެކޭ ތެދު ހަގީގަތް ނެއެނގި ކިތައްމެ ހަސަދަވެރިވިޔަސް، މިސޮރަށް މޮޔައަކާއި ވައްތަރުކަމަށް ދޭހަވާ މައުލޫމާތު ދުވަސްކޮޅެއްކުރިން ނޫސްތަކުގައިޖެހި މުޅި ދުނިޔެއަށް ފާޅުވެފައިވަނީ ބޮލުގައި ކެންސަރގެ އާލާސްކަންފުޅެއް ޖެހިގެން ދުބާއީން ބޭސްފަރުވާ ކުރަމުންދާވާހަކަ، ތިމެންނަގެ ހށލާއިމެދުވެސް ﷲއަށް ބިރުވެތިވެ އަނގަމަޑުންލައިގެން ހުންނަން ނެއެނގޭ، ކިތައްމެވަރަކަށް ރައްޔިތުން އޮޅުވާލަން އުޅުނަސް އެކަމެއްނުވާނެ، ކަލޭމެން ހަޖަމުނުވެގެން ފަޔަށް ހިނިއަރައިގެން ތެޅިތެޅި ތިބެންޖެހޭނީ ޖުއްލާބު ކާލަކާލާ.\nޑިސެމްބަރު 5, 2021 11:23\nއެހެންވީމަ ދެއްތޯ ގަރާޖަކައް 1000 ކާރު ރެޖިސްޓްރީކޮއް މިލިއަނަރަކައްވީއިރުވެސް އެނގިނުލެއްވީ؟.\nހުސޭނާތިޔައީ ސިކުނޑީގައި އަނދުން އެޅިފައިހުރި މީހެއް އެކަން އެގޭނެ ގޭތެރޭގައި އުޅޭ ގޮތުން މިއީ ދޮގެކޭ ބުނެބަލަ ކެރެންޏާ\nޑިސެމްބަރު 5, 2021 11:35\nއޭ އަދުނުން ހުސެއިން ކަލޭ ތިޔަތަނަށް ރައްޔިތުންގެ މަޖިހަށް ވަންނަނަް ރައްޔިތުން ވޯޓުދިނީ މީހުންނަށް ބަލބަލިޔަށް ގޮވާކަށްނޫން! މިކަމުންއެގޭ އެއްޗަކީ ސިކުޑީގެ ބަލިމަޑުކންހުރީ އަދުން ހުސޭނުގެ ކަމަށް! އެހެންނޫންނަމަ ތިޔަކަހަލަ ރައްޔިތުންނަށް ފައިދާެއް ނުކުރާނެ ވާހަކަ ނުދެއްކީސް\nހަމައިގާ ނުތިބޭ އިރު ތިޔަ ކަހަލަ ވާހަކަ އެއް ބުނެވޭނީ ސިކުނިޑީގައި މައްސަލަ އުޅޭ ކަމަށް ބުނޭވޭނީ އެފަދަ އެނެއް މީހާ އަށް މޮޔައިން ބުނާނެ ކަލެ އަކީ ވެސް މޮޔަ އެކޭ..... ރިސޯޓް ތަކުގައި އިސްޓޭޖް މަތިން ދަމާ ކޫއްތާފައި ނަގަން ޖެހޭ ހާލުގައި ތިބޭ މީހުން ކޮސް ގޮވާނެ\nޑިސެމްބަރު 5, 2021 11:56\nގަރާޖު ހިންގާނަމުގަ ފޭރޭ އަދި މީހުންގެ މުދަލަށް ގެއްލުން ދޭބައެއް ތި އަދުން އާއިލާއަކީ\nޑިސެމްބަރު 5, 2021 11:58\nކީއްކުރާނީ މާތްﷲ ކަށިނެތް ދުލެއް ދެއްވީތީ ހަމައިގަ ނޫނީ ހަމައިން ނެއްޓިހުރެ ނަމަވެސް އެ ކިޔާ އެއްޗެއް ކިޔަނީ ދެއްތޯ؟ އަޅުގަނޑު ހިތަށް އަރާ ރާއްޖެ އަށް ބޮޑު މުސާރަ ދީފަ ޑޮކްޓަރުން ގެންނަނީ ކީއްކުރަން ބާއޭ؟ އިއްޒަތްތެރި ޕޑ މޭން އެ ބުނަނީ މީހާ ދައްކާ ވާހަކަ އަޑުއަހާފަ އެމީހެއްގެ ހުރި ބަލި ކިހާ މޮޅު ދެއްތޯ؟\nޑިސެމްބަރު 5, 2021 12:18\nތިހެން ކަލޭމެންކީ މާކުރީގަވެސް ޔާމިނުބޮލުގަ ޓިމުމަރޭ ބޮމަރެކޭ އުމަރެކޭވެސް އެކަން އަހަރެމެންގަބޫލުވެސް ކުރިން މިހާރު ދެން ގުރޯނުގަ އަހަރެމެން ޖައްސަންތިކުރާ މަސައްކަތް ވާނީ ބޭކާރު ޔާމިނު އެދެއްކީ ކަންހިންގާގޮތާ ކަންއޮތްގޮތް ކަލޭމެންގެތެރޭން މަދު މީހެއްފިޔަވާ އެއްމެންނަކީވެސް އެމްއެމްޕީ އާރުސީގެ ވަގުފައިސާ ލިބުނުމީހުން މިހާރު އަހަރެމެންނައް ނަސޭހަތްދޭން އުޅޭނެކަމެއްނެތް މިތިބީ ބޯހަރުވެފަ\nޑިސެމްބަރު 5, 2021 12:31\nމިހިރަ ޤަމާރު މީހާ އަށް ދޫ ނުހެލޭފަދަ ކަމެއް މެދުވެރިވާންވެސް ކުޅުދުންވަންތަ ބޮޑާ ކިބުރުވެރި އެއް\nޑިސެމްބަރު 5, 2021 12:36\nޕެޑް-މޭން…މިނަން ކިޔުނީ ސިކުނޑި ރަނގަޅުކަމުން\nޑިސެމްބަރު 5, 2021 12:48\nޑރ އަނދުން އޮފް ސިކުނޑި\nޑިސެމްބަރު 5, 2021 12:54\n1 ޓެރަރިސްޓު އަމަލެއް ހިނގެވި.2ރިސްވަތު ދިނުން،3ރިސްވަތުދިނުން 4\nޑިސެމްބަރު 5, 2021 12:57\nޑޮކްޓަރ އަނދުންނަށް އަޅުގަނޑު ދަންނަވާލަން އޮތީ އަވަހަށް އައި ޖީ އެމް ހޮސްޕިޓަލާ ގުޅިވަޑައި ގަންނަވާށޭ މަޖިލިހުގާ ބޭކާރު އަގަތަޅުއްވަންނީއްނަވާށޭ ނުވަތަ ގުރާއިދޫގާ ތިބޭ ސިކުޑީގެބަލިމީހުނަށް ފަރުވާދެއްވަން ފައްޓަވާށޭ\nޑިސެމްބަރު 5, 2021 12:59\nޔާމީނުގެ ސިކުޑީގެ އާލާސްކަންފުޅުން ފެނިވަޑައިގަންނަވަނީ ގައުމަށް ތަރައްގީގެނެސް ދިނުން. ހުސޭނު ވެސް ޔާމީނަށް ޖެހިފައިވާކަހަލަ ސިކުޑީގެ އާލާސްކަންފުޅެއް ޖެހޭތޯ ދުއާ ކޮށްބަލަ އޭރުން ހުސޭނަށް ވެސް ތަރައްގިއާއެއްފަސް ކުރުމާ ގައުމަށް ގައުމެއްގެ ސިފަ ގެނެސްދޭން އެގޭނެ.އޭރުން ހުސޭނު ވެސް ގައުމާއި ވަތަނީ މީހަކަށްވެދަނެ. އޭރަކުން މީހެއްގެ ފަހަތުންދުވާ މީހަކަށް ވާން ބޭނުމެއްނުވާނެ. އަމިއްލަ ފައިމައްޗަށް ތެދުވަން ބޭނުންވެދާނެ. ޔާމީނުގެ ސިކުނޑިއަށް ޖެހިފައިވާ އާލާސް ކަންފުޅުން ގައުމު ތަރައްގިކުރަން ވިސްނަވަ. ގައުމު އިންޑިޔާއާއި ބޭރުގެ ގައުމު ތަކުން ސަލާމަތް ކުތަންވިސްނަވާ. ވަކި ފަރާތަކަށް ނުޖެހި އޮތުމަށް ވިސްނަވާ. މިގައުމުގެރައްޔިތުންދެރަވަނި ޔާމީނުގެ ސިކުނޑީގެ އާލާސް ކަންފުޅުފަދަ އާލާސްކަންފުޅު އެހެން މީހުންގެ ސިކުނޑިއަށް ނުޖެހޭތީ .\nއަނެއްކާ އަނދުން އަޅާބާ!؟\nޑިސެމްބަރު 5, 2021 14:02\nގަރާޖުގަ އޮވެފަ ލޮލުގަ އަތްހާކާލާއިރު އޮންނާނީ އެވެސް އެޅިފަ. އަދުން ގަރާޖް މެކޭނިކު އަނދުން ހުސޭނު.\nޑިސެމްބަރު 5, 2021 13:15\nޕެޑްމޭން ބަންގަޔާ ޑޮކްޓަރު.\nޑިސެމްބަރު 5, 2021 13:27\nޑިސެމްބަރު 5, 2021 13:29\nޢަނދުނާ....ދެން ނޮހޮވޭނެ ތި ގޮނޑި އަކަށް ވަގު ހެދިޔަސް ނުހެދިޔަސް... އިންޝާﷲ...\nޑިސެމްބަރު 5, 2021 13:47\nކަސީރާގެ ސޭކު ހުސޭނު ބިން އަލީ އާޒިމު...ލަދުހަޔާތް ނެއްތާ ތައުލީމީ ފެންވަރުވެސް ނެތީ....އަބަދުވެސް ފައިސާ ފައިސާ ...\nޑިސެމްބަރު 5, 2021 14:13\nސިކުނޑީގެ މައްސަލައެއް އުޅެނީ ތިބޭފުޅާހެން ހީވަނީ! ގައުމު ވިއްކާލެވޭއިރު ހަނު ތިބޭ މީހުން ނުވަތަ އެކަމަށް އޯކޭ ވާމީހުންނޫންތޯ ސީކުނޑީގެ މައްސަލަ އެހުންނަނީ!\nޑިސެމްބަރު 5, 2021 14:24\nބޭބެ ލޮލުންބަލާބަލަ ގައުމަށް ރައީސްޔާމީންގެ ޒައާމަތުގަ އައިސްފަހުރި ތަރަށްގީ ކޮންކަހަލަ އަނދުނެއް އަޅައިގެން ތިޔައުޅެނީ ނިކަން ލޮލުގަ އަށްޑޫ އަނދުން އަޅާލަބަލަ\nގަލަދުން އަނދުނަށްވުރެ އަށްޑޫއަނދުނުން ލޯސާފުވެފަ ތަރަށްގީ ފެންނާނެ.\nޑިސެމްބަރު 5, 2021 14:50\nކިޔާނެ އެއްޗެއް ނޭނގުނީމާ ދެން ކިޔޭނީ ތިކަހަލަ ކޮސް\nޑިސެމްބަރު 5, 2021 15:24\nޔާނަށްވުރެ ކުރިން ސިކުނޑި ގޯސްވީ ކަލޭގެ. ކަލޭ ވެލިގާ އުފުލަން ދަބަރު ލޮރީގަނޑުގަ އުޅުނުއިރު އެކަމެއް ޖެހުނީ ، ސަންގޯރު!\nޑިސެމްބަރު 5, 2021 15:32\nޑރ. އަދުން ، އެޕޮއިންޓްމެންޓެއް ލިބިދާނެތޯ ، އަޅުގަނޑު ބޭބެވެސް އުޅެނީ ވަރަށް ބޮލުގައި ރިއްސާތީ\nޑިސެމްބަރު 5, 2021 15:48\nޕެޑް މޭން ތިބުނާހުރިހާމުސީބާތެއް ލައިގަނެފަ ހުރީ ކަލެއައް ޔާމިން އަކިީ ކަލެއައް އަރާހަމަކުރެވޭނެ ބޭފުޅެއްނޫން ޕެޑްމޭން\nޑިސެމްބަރު 5, 2021 15:59\nހަމަހިނި އަންނަނީ ރައީސް ޔާމީން އެއްޗެއް ބުނެލާ އިރަށް ޕެޑް މޭން ހާދަ ބިރެއް ތިގަންނަނީ\nޑިސެމްބަރު 5, 2021 16:01\nޕެޑް މޭން ފިދަނަ މީހުސް އެއްކަހަލަ ބޯބުރާތީން\nޑިސެމްބަރު 5, 2021 17:09\nކިޔާލީމަ އެނގޭނީ ތިއީ ކިހާވަރެއްގެ ވާހަކައެއްކަން


މިއަދު އަޅުގަނޑުމެންގެ މަޖިލިސްތަކާއި ބައްދަލުވުންތައް ދެބަޔަކަށް ބެހިގެން ދެއެވެ. އެ މަޖިލިސްތަކުގައި ދައްކާ ވާހަކައިގެ ސަބަބުން އަހަރެމެން ފާފަވެރިވާފަދަ ވާހަކަތައް ދެއްކޭ މަޖިލިސްތަކާއި، އެ މަޖިލިސްތަކުގައި ދައްކާ ވާހަކައިގެ ސަބަބުން އަހަރެމެންނަށް ސަވާބާއި ދަރުމަ ލިބޭނޭ ފަދަ ވާހަކަ ދެއްކޭ މަޖިލިސްތަކެކެވެ.\nއެހެންކަމުން މަޖިލިހުގައި ދެއްކޭ ވާހަކައިގެ ފާފަ ފުއްސެވުން އެދި މިދުޢާ ކުރުން އާދަ ކުރާށެވެ! މިއީ އަހަރެމެންގެ ލޮބުވެތި ރަސޫލާ މުޙައްމަދު ޞައްލަﷲ ޢަލައިހި ވަސައްލަމް ދަސްކޮށްދެއްވި މަތިވެރި ދުޢާ އެކެވެ.\nسُبْحانَكَ اللّهُمَّ وَبِحَمدِك،\nأَشْهَدُ أَنْ لا إِلهَ إِلاّ أَنْتَ أَسْتَغْفِرُكَ وَأَتوبُ إِلَيْك.\nއިބަ ﷲގެ ހުސްޠާހިރު ވަންތަ ކަމާއެވެ. އޭ ﷲ ! އިބަ ﷲ އަށް ރިވެތި ޘަނާ ލިބި ވޮޑިގެން ވެއެވެ. އިބަ ﷲ ފިޔަވައި އެހެން އިލާހަކު ނުވާ ކަމަށް އަޅު ހެކިވަމެވެ. އިބަ ﷲގެ ޙަޟްރަތުން ފާފަ ފުއްސެވުމަށް އެދެމެވެ. އަދި އިބަ ﷲގެ ޙަޟްރަތަށް މިއަޅާ ތައުބާ ވަމެވެ.


Ooredoo SAFF Championship - Bangladesh ge thayyaareethah\nއުރީދޫ ސާފް ޗެމްޕިއަންޝިޕް - ބަންގްލަދޭޝްގެ ތައްޔާރީތައް\nބަންގްލަދޭޝްއިން ދެ މެޗުގައިވެސް މޮޅު ކުޅުމެއް ދައްކާފައިވޭ\nބަންގްލަދޭޝް ވަނީ ފަސް ފަހަރު ރާއްޖޭގެ މައްޗަށް ކުރިހޯދާފައި\n7 އޮކްޓޯބަރ 2021 | ބުރާސްފަތި 09:56\nރާއްޖޭގައި ބަންގްލަދޭޝްއިން ކުރިއަށްގެންދިޔަ ފަރިތަކުރުންތަކުގެ ތެރެއިން\nބަންގްލަދޭޝް ފުޓްބޯޅަ ފެޑަރޭޝަން\nމިހާރު ރާއްޖޭގައި ކުރިއަށްދާ ދެކުނު އޭޝިއާގެ އެންމެ ބޮޑު ފުޓްބޯޅަ މުބާރާތް ކަމަށްވާ "އުރީދޫ ސާފް ޗެމްޕިއަންޝިޕް 2021" ގެ އެންމެ ފޯރިގަދަ މެޗަކަށްވާނީ ރާއްޖެ އާއި ބަންގްލަދޭޝް ބައްދަލުކުރާ މެޗެވެ. އޭގެ ހެއްކަކީ މި މެޗުގެ ޓިކެޓު ވިއްކަން ފެށިތާ ގިނަ އިރުތަކެއް ނުވަނީސް ޓިކެޓު ވިކި ހުސްވުމެވެ. އަދި މި ދެ ޓީމު މީގެ ކުރިން ބައްދަލުކުރި މެޗުތަކަށް ބަލާލި ކަމުގައިވީ ނަމަވެސް، ދެ ޓީމުގެ ވާދަވެރިކަން ފެނިގެންދެއެވެ.\nމި ފަހަރުގެ ސާފް ޗެމްޕިއަންޝިޕުގައި ބަންގްލަދޭޝް ޓީމަށް އިރުޝާދުދެމުން އަންނަނީ އެ ގައުމުގެ ބަންޝުންދަރާ ކިންގްސްއަށް އިރުޝާދުދެމުން އައި ސްޕެއިނުގެ ކޯޗު އޮސްކާ ބްރުޒޮންއެވެ. ބަންގްލަދޭޝް ފުޓްބޯޅަ ފެޑެރޭޝަނުން ވަނީ މި މުބާރާތަށް އެ ޓީމުގެ ކޯޗަކަށް އޮސްކާ ހަމަޖައްސައި، މީގެ ކުރިން ކޯޗުގެ މަގާމުގައި ހުރި އިނގިރޭސި ކޯޗު ޖެމީ ޑޭ ވަގުތީ ގޮތުން މަގާމުން ދުރުކޮށްފައެވެ.\nމި މެޗަށް ނުކުންނައިރު ބަންގްލަދޭޝް ޓީމަށް އޮތް އެންމެ ބޮޑު ހިތްހަމަޖެހުމަކީ އެ ޓީމުގެ ކޯޗުކަމުގެ މަގާމުގައި ހުރި އޮސްކާއަކީ ދިވެހި ފުޓްބޯޅަ ރަނގަޅަށް ދަސްވެފައިހުރި ކޯޗަކަށްވުމެވެ. ދިވެހި ފުޓްބޯޅައިގެ ލެޖެންޑުންގެ ގޮތުގައި ބެލެވޭ އަލީ އަޝްފާގު (ދަގަނޑޭ) އާއި، ކެޕްޓަން އަކުރަމް އަބްދުލް ޣަނީ ފަދަ ކުޅުންތެރިންގެ ކުޅުން އެންމެ ރަނގަޅަށް އެނގޭނެ އެއް ކޯޗަކީ އޮސްކާއެވެ.\nއެގޮތުން ނިމިދިޔަ އޭއެފްސީ ކަޕުގައި ބަޝުންދަރާ ކިންގްސް ގޮވައިގެން ނުކުތް އޮސްކާ ވަނީ ރާއްޖޭގެ މާޒިޔާ ސްޕޯޓްސް އެންޑް ރެކްރިއޭޝަނާ ދެކޮޅަށް ކުޅުނު މެޗުގެ ކުރިން އޮތް ނޫސްވެރިންގެ ބައްދަލުވުމުގައިވެސް ދިވެހި ކުޅުންތެރިންގެ ކުޅުން އޭނާއަށް އެނގުމަކީ އޮތް ފައިދާއެއްގެ ގޮތުގައި ސިފަކޮށްފައެވެ. އެ މެޗުން ބަޝުންދަރާ މޮޅުވީ 2-0 ގެ ނަތީޖާއަކުންނެވެ.\nއެކަމަކު މި ފަހަރުގެ ސާފް ޗެމްޕިއަންޝިޕް ފަށަން ކުޑަތަން ވެފައިވަނިކޮށް އޮސްކާއަށް ޓީމު ހަވާލުކުރުމުން ގިނަ ބަޔަކު އަންނަނީ އެކަމާ ސުވާލު އުފައްދަމުންނެވެ. އެހެންނަމަވެސް ބަންގްލަދޭޝްގެ ފުޓްބޯޅަ ފެޑަރޭޝަނުން ވަނީ އޮސްކާއާ ޓީމު ހަވާލުކުރި ސަބަބު އޮޅުން ފިލުވައިދީފައެވެ. އެގޮތުން ސާފް ފެށެން ކުޑަތަން ވެފައިވަނިކޮށް އޮސްކާއަށް ބަންގްލަދޭޝްގެ ގައުމީ ޓީމު ހަވާލުކުރީ މި ސަރަހައްދުގެ ފުޓްބޯޅަ އެންމެ ރަނގަޅަށް އެނގޭ ކޯޗަކަށް އޮސްކާ ވެފައި، ބަންގްލަދޭޝް ލީގުވެސް އެންމެ ރަނގަޅަށް އެނގޭ ކޯޗަކަށް އޭނާ ވުމުންނެވެ.\nމީގެ ކުރިން އޮސްކާ ވަނީ ބަންގްލަދޭޝް އާއެކު އޭނާގެ ޓާގެޓަކީ މުބާރާތުގެ ފައިނަލަށް ދިޔުން ކަމަށްވެސް ބުނެފައެވެ. މިހާތަަނަށް މި މުބާރާތުގައި ބަންގްލަދޭޝްއިން ކުޅުނު ދެ މެޗުގައިވެސް ތަފާތު މޮޅު ކުޅުމެއް ދައްކާފައިވާއިރު، މުބާރާތުގައި ކުޅުނު ފުރަތަމަ މެޗުން އެ ޓީމު ވަނީ ސްރީ ލަންކާ އަތުން 1-0 ގެ ނަތީޖާއަކުން މޮޅުވެފައެވެ. އަދި ދެވަނަ މެޗުގައި ވަނީ އެއް ކުޅުންތެރިއަކު މަދުކޮށް ކުޅެ އިންޑިއާއާ 1-1 ގެ ނަތީޖާއަކުން އެއްވަރުކޮށްފައެވެ.\nރާއްޖެ އާއި ބަންގްލަދޭޝްގެ ކުރިމަތިލުންތަކަށް ބަލާލާއިރު، ބަންގްލަދޭޝް ވަނީ ފަސް ފަހަރު ރާއްޖޭގެ މައްޗަށް ކުރިހޯދާފައެވެ. އަދި ތިން މެޗުން އެއްވަރުވެގެން ނިމުނުއިރު، ބަންގްލަދޭޝް އަތުން ރާއްޖެ މޮޅުވެފައިވަނީ ހަތަރު މެޗުންނެވެ.


ރޯދައަށް ހާއްސަ ނައިޓް މާކެޓް ބުދަ ދުވަހު ފަށަނީ | Jazeera\tރޯދައަށް ހާއްސަ ނައިޓް މާކެޓް ބުދަ ދުވަހު ފަށަނީ - Jazeera\nރޯދައަށް ހާއްސަ ނައިޓް މާކެޓް ބުދަ ދުވަހު ފަށަނީ\nއީމާ މުހައްމަދު ވަހީދު April 15, 2019 108 views0\nލިކަމެކް ޕްރައިވެޓް ލިމިޓެޑުން ރޯދައަށް ހާއްސަ ކޮށްގެން ބާއްވާ ނައިޓް މާކެޓް މި ހަފްތާ ބުދަ ދުވަހު ބޭއްވުމަަށް ހަމަޖައްސައިފިއެވެ.\nލިކަމެކްގެ ފަރާތުން ބުނީ ރޯދަ އަށް ހާއްސަ ކޮށްގެން ރާއްޖޭގައި ބާއްވާ އެންމެ ބޮޑު އިންޑޯރ ނައިޓް މާކެޓް ބޭއްވުމަށް ވާން ޖެހޭ އެންމެ ފަހުގެ ތައްޔާރީތައް މިހާރު ވަނީ ވެފަ ކަމަށެވެ. އެ ނައިޓް މާކެޓް ކުރިއަށް ދާނީ މިމަހުގެ 17 އިން ފެށިގެން 26 ގެ ނިޔަލަށް ދަރުބާރު ގޭގައެވެ.\nލިކަމެކްގެ ފަރާތުން އިންތިޒާމު ކޮށްގެން ބާއްވާ މި ނައިޓް މާކެޓް ހުޅުވުމަށް ހަމަޖެހިފައިވާ ގަޑިތަކަކީ، ނައިޓް މާކެޓް ހުޅުވާ ދުވަހުގެ ހަވީރު 16:00 އިން ފެށިގެން އެރޭގެ 23:00 ޖަހަންދެންނެވެ. އަދި މިމަހުގެ 18 އިން 25 ވަނަ ދުވަހުގެ މެންދުރުފަހު 14:00 އިން ރޭގަނޑު 23:00 އަދި 26 ވަނަ ދުވަހުގެ މެންދުރުފަހު 14:00 އިން އެރޭގެ އިރުއޮއްސި 18:00 އަށެވެ.\nލިކަމެކްގެ ފަރާތުން ބުނަނީ މި ނައިޓް މާކެޓް ވެގެންދާނީ، ރާއްޖޭގައި މިހާތަނަށް ބޭއްވިގެންދާ އެންމެ ބޮޑު އިންޑޯ ނައިޓް މާކެޓަށް ކަމަށެވެ. އަދި މި ނައިޓް މާކެޓްގައި ބައިވެރިވާ ފަރާތްތަކަށް ހާއްސަ ފާހެއް ދޫކޮށްފައިވާނެ ކަމަށެވެ.


އެހެނަސް6– Esfiya\nރުޅިއައިސްފައި ހުރިކަމަށް ހެދެމުން ޔަނާލް އެކޮޓަރިން ދިއުމުން ނިކްހާގެ ހިނިގަނޑު ދިޔައީ ފަޅައިގެންނެވެ. ޔަނާލްގެ ސަބަބުން ނިކްހާ އަށް ހިނިތުންވާން މަޖުބޫރު ކުރެއެވެ. އެހެނަސް އޭނާ އެކަނި ވެއްޖެނަމަ ނުތަނަވަސްކަން އައިސް ވަށާލަނީ ހިނދުފުކެއްގެ ތެރޭގައެވެ. ނިކްހާ ކޮޓަރިން ނިކުތީ ޔަނާލް މެންނާއެކު ވާހަކަ ދައްކާލާ ހަދާލުމަށެވެ. އެ ވިސްނުންތަކާއި ދުރުވާނީ އެއިރުން ކަމަށްވާތީއެވެ.\n“ދަރިފުޅާ އައިސްބަލަ… މިހައިރު ހެދުން ހެޔޮވަރު ކުރީތަ…” ނިކްހާ ކޮޓަރިން ނިކުތްތަންފެނި ފަރީޝާ ގޮވާލިއެވެ. “ހޫމް… ހެދުން ވަރަށް ހެޔޮވަރު އެކަމަކު ރަށަށް ދާންވާއިރަށް ޔަނާގެ ހެދުން ނުލެވޭނެ ކަންނޭނގެ… ހެހެ މިހައިރުވެސް ތިއިނީ ކާންވިއްޔަ…” ސޯފައިގައި ޗިޕްސް ޕެކެޓެއް ހިފައިގެން އިން ޔަނާލް އާއި ދިމާއަށް ބަލައިލަމުން ނިކްހާ ބުނެލިއެވެ. ޔަނާލް ދެންއޭ ކިޔާފައި ނިކްހާ އާއި ދިމާއަށް ޗިޕްސް ތައް އުކާލިއެވެ. އެންމެން އޭނާއާއި ދިމާކުރާތީ ޔަނާލް އިނީ ރުޅިމޫނު ހަދައިގެންނެވެ. ޔަމާން ކޮޓަރިއަށް ގޮސް އައީ ކޮތަޅެއް ހިފައިގެންނެވެ. އޭގެން ވެސް ނެގީ ހުސް ޕާޓީ ސާމާނެވެ. ފަރީޝާގެ ހެދުން ފެނުމުން ޔަނާލް އާއި ނިކްހާ ތިބީ ކޮސްވެފައެވެ. “އަޅެ މަންމަ ތިހެދުން ލީމަ ވަރަށް ކިއުޓް ވާނެ…” ނިކްހާ ފަރީޝާ އަތުގައި އޮތް ހެދުމަށް ބަލަންއިނދެ ބުނެލިއެވެ.\n“މަންމަ އެރޭ ހީވާނީ ހަމަ ޅަކުއްޖެއްހެން ކަންނޭނގެ…” ހިނިގަނޑަކާއި އެއްކޮށް އިލްހާމް ވެސް ބުންޏެވެ. ފެހިކުލައިގެ އެހެދުން އެއްކޮށް ދިގުކޮށް އިން އިންއިރު ގޯލްޑް ކުލައިގެ ރޭނދާފޮތިން އިތުރަށް ޒީނަތްތެރި ކުރެވިފައިވެއެވެ. އެންމެންވެސް އިރުކޮޅަކު ވާހަކަދައްކާލަން ތިބުމަށް ފަހު ދިޔައީ ނިދާށެވެ. އިލްހާމް އަކީ މުއްސަނދި ވިޔަފާރި ވެރިއަކަށް ވީނަމަވެސް އޭނާއަކީ ވަރަށް ހިތްތިރި އަދި އެހާމެ ދީލަތިމީހެކެވެ.\nއޭގެ އަނެއްދުވަހު ހެނދުނުގެ ވަގުތެއްގައި ރައިޝާ ނަޔާނީއާއި އެއްކޮން ގޮނޑުދަށަށް ދިޔައީ ޝާޔާގެ އެދުމަކަށެވެ. “ނަޔާ… އަޅެ ހާދަވަރެއްވެފަ… ޒާހިރާ ކަންތައްދޯ… އޭނައަށް އަނިޔާނުކުރިއަސް އެއްޗެއްބުނެވިދާނެންނު… މަ ހިތަށް އަރާ އޭނަގެ އޮންނަނީ ހިތެއްބާއޭ…” ވެލި ގަނޑުގައި އިށީނދެގެން އިން ޝަޔާ ތެދުވެ ނަޔާނީގެ އަތުގައި ހިފާލަމުންބުނެލީ ދެރަވެލާފައެވެ.\n“ކިހިނެތްވީ މިއަދު ހާދަ ފަސޭހައިން ތި އާދެވުނީ…” ސުވާލުގެ ނަޒަރަކުން ބަލައިލަމުން ޝާޔާ ސުވާލު ކޮށްލިއެވެ. “މިއަދު ވަރަށް ލަކީ ދުވަހެކޭ… އޭނަ ރިސޯޓަށް ގޮއްސި… މުސްކުޅިވެ ހަންޓޯޓޯ ވާއިރުވެސް އުޅޭނީ ހަމައެހެން ކަންނޭނގެ…” ޝާޔާގެ ސުވާލަށް ޖަވާބު ދެމުން ދެކުދިން ވެސް ވެލިގަނޑު މަތީ އިށީނެވެ. “އެބައޮތް ވަރަށް ސަޅި އައިޑިއާއެއް…” ބޮލުގެ އިސްތަށިގަނޑު ރީތި ކޮށްލަމުން ޝާޔާ ބުންޏެވެ. “ނަޔާ އަސްލު ތިހާ ފިނޑި ނުވެބަލަ… އޭނާގެ ވާހަކަ ތަކަށް ރައްދު ދޭންކެރިބަލަ…” ނަޔާނީގެ އަތުގައި ހިފައިލަމުން ޝާޔާ ބުންޏެވެ.\n“އަހަރެން ހާދަ ބިރުގަނެޔޭ އެމީހާ ގަނޑު ފެނުނީމައި… ދެލޯކާއްޓެއްވަރަށް ބޮޑުކޮށްގެން އަންނާނީ ބިރުން ފިތްކަނޑައިގެން ދާވަރުވޭ…” ވެލިގަނޑަށް ބަލަހައްޓާއިގެން އިނދެ ނަޔާނީ ބުންޏެވެ. އޭނާ ކިތަންމެ ގަދަވެލާފައި އުޅުނަސް ޒާހިރާ ފެނުމުން އެ ހިތްވަރު ނެތިގެން ދަނީއެވެ. “ޒާހިރާ ފެނުނަސް އިސްދަށަށް ނުޖަހަބަލަ… އެއިރުން އޭނާއަށް އިތުރު ހިތްވަރެއް ލިބޭނީ ނަޔާ މެންނަށް އަނިޔާކުރަން…” ވިސްނައިދޭފަދަ ރާގަކަށް ޝާޔާ ދައްކަމުން ދިޔަވާހަކަތައް އަޑުއަހަން ނަޔާނީއާއި ރައިޝާ ތިއްބެވެ. “ކޮބައިތަ ތިކިޔާ އައިޑިއާއަކީ…” ޝައުގުވެރިކަމާއި އެކު ރައިޝާ ސުވާލު ކޮށްލިއެވެ. “އައިޑިއާ ދޯ… މިއުޅެނީ ޒާހިރާ ބިރުގަންނަވާލަން…” ސީރިޔަސް ރާގެއްގައި ޝާޔާ ބުންޏެވެ.\n“ބިރުގަންނަވާލާށޭ…” ނަޔާނީ އާއި ރައިޝާ އަށް އެކީ ބުނެލެވުނީ އެވާހަކައިން އެކުދިން ބިރުގަތުމުންނެވެ.\n“ހޫމް ބިރުގަންނަވާލަން… އަސްލަށޭ އެއިރަށް ވަރަށް މަޖާވާނެ…” ޝާޔާ ބުންޏެވެ.\n“ޝާ… ތަންކޮޅެއް ހަމަޖެހޭ ވާހަކައެއް ދައްކަބަލަ… އެމީހަކާއި ދިމާއަށް އިސްއުފުލައިލާ ބަލައިލަން ނުކެރޭއިރު ކިހިނެތްތަ ބިރުގަންނަވާލާނީ…” ނަޔާނީ ވާހަކަ ދެއްކި އިރު އެއަޑުގައި މަޑު ތުރުތުރު ލުމެއް ހުއްޓެވެ.\n“ތިހިރީ ވާވަރު… މިހައިރު މީހާ ތީނަ ބިރުން ވިރެނީ ނިކަން ސްޓްރޯންގު ވެބަލަ…” ނަޔާނީމެން ޒާހިރާގެ އަނިޔާވެރިކަމުން ސަލާމަތް ކޮށްދޭން ޝާޔާ ނުހަނު ބޭނުން ވެއެވެ. ޝާޔާއަކީ ޒާހިރާގެ ދެބެންގެ ދެދަރި މީހެއްގެ ދަރިއެކެވެ. ޝަޔާ ޒާހިރާމެން ގެޔަށް ގޮސް އުޅޭ ދުވަސް ދުވަހު ޒާހިރާގެ އަނިޔާވެރިކަން ފެނި ނަޔާނީމެންނާއި މެދު ހަމްދަރުދީ ވެވެއެވެ.\n“ހަމަ ތިވާހަކަ ދައްކަންތަ މިތަނަށް ތިގެނައީ… އަހަރެމެން ގެއިން ބޭރަށް ދިއުންވެސް މަނާކޮށްފައި އޮތް އިރު މިއައީ ވަރަށް މުހިންމު ވާހަކައެއްކަމަށް…” ނަޔާނީ ހިތްހަނުޖެހިފައި އިނދެ ބުނެލިއެވެ.\n“ނޫނޭ އިހަށް ހަމަޖެހިބަލަ… ހަދަން މިއުޅޭ ގޮތަކީ…” ޝާޔާ ވާހަކަ ދައްކަމުން ދިޔައިރު ނަޔާނީމެންގެ މޫނަށް އަރާ ކުލަވަރު ތަކުން އެދައްކަނީ އާދައިގެ ވާހަކައެއް ނޫންކަން ހާމަވެއެވެ. “ނޯ އަހަރެން ބިރުގަނޭ…” ޝާޔާ ދައްކަމުން ދިޔަވާހަކަ ތަކަށް ހުއްޓުމެއް އައީ ނަޔާނީ އޭނާގެ އަތުގައި ހިފާލުމުންނެވެ. “ނަޔާ ނުޖެހޭނެންނު އެއްވެސް ކަމެއް ކުރާކަށް… އަހަރެން މަންމަ ހުރިހާ ކަމެއް ކުރާނޭ…” ޝާޔާ އެތަކެއް ވާހަކަތަކެއް ދެއްކުމުން އެންމެފަހުން ނަޔާނީ އެއްބަސް ވެއްޖެ އެވެ. ނަމަވެސް އޭނާގެ ހިތުގައި ވަނީ ބިރުވެރިކަމެވެ. ޒާހިރާއަކީ އާދައިގެ މީހެއްނޫނެވެ. ނުރައްކާތެރި ކަމުން ފުރިފައިވި މީހެކެވެ.\nއެދުވަހު ނަޔާނީ ރައިޝާ އާއި އެކު އެނބުރި ގެއަށް ދިޔައިރު ޒާހިރާގެ ކިބައިން ސަލާމަތް ވާނެ ކަމުގެ ކުޑަ އުންމީދެއް އޮތެވެ.\nނިކްހާއާއި ޔަނާލް އަވަދި ނެތި އުޅެނީ ފޮއްޓަށް އެއްޗެހި އެޅުމުގައެވެ. ދޭތެރެ ދޭތެރެއިން ބުނެލާ މަޖާ ވާހަކަތަކުން ދެކުދިންގެ ހުނުމުގެ އަޑު ކޮޓަރިތެރޭ ގުގުމާލައެވެ. ދެކުދިންގެ އުޅުމުން އެދެކުދިންގެ މެދުގައި އޮތް ގާތް ގުޅުން ހާމަވެގެން ދެއެވެ. ކޮޓަރީގެ ދޮރު ހުޅުވާލި އަޑަށް ދެކުދިންނަށްވެސް އެދިމާއަށް ބަލައިލެވުނެވެ. އެއިރު ފަރީޝާ ކޮތަޅެއް ހިފައިގެން ހުރެ އާދެއެވެ.\n“ދަރިފުޅާ… މީ ދޮންބެ ދިން އެއްޗެއް… ތީގަ ތިއޮތް އެއްޗެއް ނުބަލައްޗޯ… ޕާޓީ އޮންނަ ރޭގައޯ ބަލަންވާނީ…” ލުއި ހިނިތުން ވުމަކާއި އެކު ފަރީޝާ އެނބުރި ދިޔައެވެ. “އަނެއްކާ ކޯޗެއްބާ…” އެ ކޮތަޅު ހިއްލައިލަމުން ނިކްހާ ބުނެލިއެވެ. “ނޭނގެ ދޯ… ދެން ދޮންބެ އަށްވެސް އެނގެންޖެހޭނެންނު އަހަރެން މިއީ ނުލައިހިކު ކެތްމަދު މީހެއްކަން… ކޮންމެހެން ފަހުން ބަލާށޭ ކިޔާފައި ދޭންޖެހޭތަ…” ޔަނާލް ގެ ވާހަކަ ތަކުން ނިކްހާ ގާތަށް ހިނިއައެވެ. “ހެހެ… ހޫނ ދެންވެސް ތިކޮތަޅު ބާއްވާފަ އެހެރެ ހެދުން ކޮޅު އަހަރެންގެ ދަބަހަށް ލައިދީބަލަ… މިހައިރު ލޮޑުވެއްޖެ…” އެނދުމައްޗަށް ވެއްޓިގަންނަމުން ނިކްހާ ބުނެލިއެވެ. ޔަނާލް އެއްޗެހި ގޮވަ ގޮވާފައިވެސް އެހެދުންތައް ނިކްހާގެ ދަބަހަށް އަޅައިދިނެވެ.\nއެވަގުތު ކޮޓަރި ދޮރުގައި ޓަކި ޖަހާލާފައި ވަނީ ޔަމާންއެވެ. “އަނހަ ދެކުދިން މިހައިރު އެއްޗެހި ޕެކްކޮށް ނިންމާލީތަ… މިހައިރު ލޮޑުވެފަ ދޯ ތިތިބީ…”\n“ޔެއާ… ލޮޑުވެފަ މިތިބީ… ހުރިހާ ކަމެއް ނިމުނީތަ…” ޔަނާލް އެނދުގައި އިށީންނަމުން ބުނެލިއެވެ. “ހުރިހާ ކަމެއް ވެސް ރެޑީވެއްޖެ… ދެން އަވަހަށް ނިދާ އިނގޭ… ވަރަށް ފަތިހާ އެއާޕޯޓަށް ދާންޖެހޭނެ…” ޔަމާން ބުނެލިއެވެ. “ދޮންބޭ ކޮން ކޮތަޅެއްތަ އެއީ… ކީވެތަ ބުނީ ނުހުޅުވަށްޗޭ… އޭގައި އޮތް އެއްޗެއް ބުނެބަލަ… ޕްލީސް…”ކުޑަކުއްޖެއްހެން ޔަނާލް އާދޭސް ކުރަން ފެށިއެވެ. “ހެހެހެ… އެއީ ސަޕްރައިސް އެކޭ… އެރޭގަ ނޫނީ ނުބަލާތި އޭގަ އޮތް އެއްޗެއް…” ޔަމާން ހިނިގަނޑެއް ޖަހާލަމުން އެކޮޓަރިން ދިޔައީ އަވަހަށް ނިދާށޭ ކިޔާފައެވެ.\nނަޔާނީ ދެއަތުން ޓުރޭގައި ހިފަހައްޓައިގެން ހުރެ ސިޑިން އަރަމުން ދިޔައިރު ބާރު ބާރަށް އޭނާގެ ހިތްތެޅެމުން ދިޔައެވެ. އޭނާގެ ނިތްކުރި މަތިން ފާޅުވާން ހުރި ދާތިކި ތަކުންނާއި އެމޫނުމަތީގައި ވީ ކުލަވަރުން ވަރުގަދަ ކަމަކަށް ކުރިމަތި ލާން އުޅޭ ފަދައެވެ. ލަސް ފިޔަވަޅު ތަކެއްގައި ގޮސް ޒާހިރާގެ ކޮޓަރި ދޮރު މަތީ ހުއްޓިލިއެވެ. އެވަގުތު ސިޑިކައިރީ ހުރި ރައިޝާ އޭނާއަށް ބަލައިލަމުން ބޯ ޖަހާލީ ހުރިހާ ކަމެއްވެސް ރަނގަޅު ވާނޭ ބުނާ ފަދައަކުންނެވެ. ނަޔާނީ މަޑުމަޑުން އަތްއުފުލައިލަމުން އެ ކޮޓަރި ދޮރުގައި ޓަކިޖަހާލިއެވެ. އެވަގުތު އެތެރެއިން ޒާހިރާ ވަންނާށޭ ކިޔާ ގޮވާލި އަޑު އިވުނެވެ. ފުންނޭވާއަކަށް ފަހު ކޮޓަރި ދޮރު ހުޅުވާލަމުން ނަޔާނީ ވަތްއިރު ލޯގަނޑު ކުރިމަތީ ޒާހިރާ ހުރީ ފުނާއަޅާށެވެ. ޒާހިރާ ފަހަތަށް އެނބުރި އެއްޗެއް ބުނަން ހުޅުވާލި އަނގަ ލެއްޕީ އެކޮޓަރިން ނަޔާނީ ފެނުމުންނެވެ. ޒާހިރާ ބަލައިލި ގޮތުން ނަޔާނީގެ ހިތްނުހުއްޓުނީ ކިރިޔާއެވެ. ނަމަވެސް އެއިރު ވެސް ޝާޔާ ދެއްކި ވާހަކަތައް އޭނާގެ ކަންފަތުގައި ގުގުމަމުން ދިޔައެވެ. “ޒާހިރާ ފެނުނަސް އިސްދަށަށް ނުޖަހަބަލަ… އެއިރުން އޭނާއަށް އިތުރު ހިތްވަރެއް ލިބޭނީ ނަޔާ މެންނަށް އަނިޔާކުރަން…” ޝާޔާ ބުނިގޮތަށް ކަންތައްކުރެވޭނެކަން އަމިއްލަ ހިތައް ވިސްނައިދެމުން ނަޔާނީ މޫނުމަށްޗަށް ހިނިތުން ވުމެއް ވެރި ކުރުވިއެވެ. “ގުޑް މޯނިންގ” އޭނާ ވާހަކަ ދެއްކި އިރު އަޑުގައި ހުރި ތުރު ތުރު އެޅުން ޒާހިރާއަށް ފާހަގަ ވާނެބާއޭ ނަޔާނީ ހިތަށް އެރިއެވެ.\nކޮޓަރި ތެރެއަށް ވެރިވެފައި ވީ ހަމަހިމޭން ކަން ނައްތާލީ އަނެއްކާވެސް ނަޔާނީގެ އަޑުންނެވެ. “ކޮ ކޮފީ…” ބޭރުފުށުން އޭނަ ހުރީ ހަމަޖެހިފައިކަން ދައްކަން އުޅުނު ނަމަވެސް މިފަހަރުވެސް ބުނެބުނީ އަޅައަޅައި ގަންނަމުންނެވެ. ޒާހިރާ އޭނާއަށް ބަލަން ހުއްޓާ ނަޔާނީ ކުރިއަށް އެޅި ފިޔަވަޅު ފަހަތަށް އެޅުނީ ޒާހިރާގެ ބަރު އަޑުން ހަޅޭއްލަވައި ގަތުމުންނެވެ. “އޭތް… ކަލޭ ކައިރީ ކާކު ބުނީ މިތަނަށް ވަންނާށޭ… އަދި އައިސްފި އެންނު ކޮފީއެކޭ ކިޔާފައި… ތިޔަށް ކޮންއެއްޗެއް އަޅައިގެންތަ މަށަށް ތިގެނެސް ދިނީ… އަނެއްކާ ރަނގަޅު ކޮޅަކުން އިރު އެރި ދުވަހެއް ބާ…” ޒާހިރާގެ ރުޅިވެރި ކަމާއިއެކު ނަޔާނީ އަށް ބަލަން ހުއްޓެވެ. “ކަލެޔާއޭ މަ މި ވާހަކަ ދައްކަނީ…” ޒާހިރާ ހަޅޭއްލަވައި ގަތުމުން ނަޔާނީ އަށް އިސްޖަހާލެވުނެވެ. ނަމަވެސް ދެވަނަ ސިކުންތުގައި އިސްއުފުލައިލާ ޒާހިރާ އަށް ބަލައިލި އެވެ. “އަނެއް ހެން ވަކި އެއްޗެއް އަޅައިފައި ހުރި ކޮފީއެއް ނޫނޭ މީކީ… ދެން ހަމަ ގެނެސްދިނީ… ހެނދުނު ކޮފީއެއް ބޯލީމަ ސިކުނޑި ތާޒާ ވާނެންނު ދޯ އެހެންވެ… އިރުވެސް އެރީ ހަމަ ރަނގަޅު ކޮޅުން… ކޮފީ ބޭނުނނެތިއްޔާ ގެންދަނީ… ގުޑް ބާއި ޒާހީ…” މަލާމާތުގެ ރާގަކަށް ނަޔާނީ އެހެން ބުނެފައި އެ ކޮޓަރިން ނިކުތް އިރުވެސް ޒާހިރާއަށް ހުރެވުނީއެވެ. އެންމެ ކުޑަމިނުން އޭނާއާ ދިބާލަށް ބަލައިލަން ނުކެރޭ ނަޔާނީ އަށް މިއަދު އޭނާ ކުރިމަތީ ބަސް ބުނަން ކެރުނީ ހެއްޔެވެ. އަނެއްކާ މިއަދު ނަޔާނީ އެހުރީ މޮޔަވެފަ ބާވައެވެ. ޒާހިރާ އެންމެ ރުޅިއައީ ނަޔާނީ އޭނާ އަށް “ޒާހީ” އޭ ކިއުމުން ނެވެ.\nނަޔާނީގެ އެ ކުޑަކުޑަ އަމަލުން ޒާހިރާ ހުރީ ބަސްހުއްޓި ގަބުވެފައެވެ. އެތައް އިރަކު އެ ހުރި ފިޔަވަޅު މަތީ ހުރުމަށް ފަހު ހަމަބިމަށް ފޭބުނު ފަދައެވެ. އަނގައިން ފާޑެއްގެ އަޑެއް ލައްވާލަމުން މުށިގަނޑުމަތީގައި ބާރަކަށް ފައިން ޖެހިއެވެ. ނަޔާނީ އަށް އޭނާއާ ދިމާއަށް އިސްއުފުލައިލާ ބަލައިލަން ކެރިގެން ވެސް ނުވާނެއެވެ. ރުޅިއައިސް ގެން ތުރުތުރު އަޅާ ހާލު ކޮޓަރިން ނިކުންނަން ދަނިކޮށް ޒާހިރާގެ ފޯނުރިންގުވާން ފެށިކަން ހަމަ ނަސީބެވެ. އެހެންނޫންނަމަ ނަޔާނީއަށް ހަދާލާނެ ގޮތެއްވެސް ނޭނގެއެވެ.\nޒާހިރާގެ ކޮޓަރިން ނުކުތް އިރު ނަޔާނީ ހުރީ ހަމަ ރަނގަޅަށް ވެސް ހުން އައިސްފައެވެ. ދުވެފައި ގޮސް ކޮޓަރިއަށް ވަތް އިރު ކޮޓަރި ތެރޭ ތިބި ރައިޝާ އާއި ޝާޔާ ފެނި ރޮވެން އުޅުނެވެ. އެވަގުތު ޝާޔާ ތެދުވެ އައިސް ނަޔާނީ ގައިގައި ބައްލާލިއެވެ. “ނަޔާ… ވަރަށް ބަރާބަރު އިނގޭ… އަހަރެން ބުނީމެންނު ނާޔާ އަށް ވާނޭ… މިހައިރު އެނގިއްޖެ ދޯ ވާނެކަން… އަބަދުވެސް އިސްޖެހުމުގެ ބަދަލުގައި އިސް އުފުލައި ކުރިމަތި ލާތި…” ޝާޔާގެ ވާހަކަ ތަކުން ނަޔާނީގެ ހިތްވަރު އާވެގެން ދިޔައެވެ. “ދެން ނުރޮއި… އަހަރެމެން ވެސް ނަޔާއާއި އެކު އެބަތިބީމޭ…” ރައިޝާވެސް އައިސް ނަޔާނީގެ އަތުގައި ހިފާލިއެވެ.\nHaadha curious hisaabakun thi nimaaalee…. Vahakaige mi bai vx varah reethi\nNice hama habeys whn next part???\nNice. When next part?\nBtw sis kon rasheh\nMaasha allah V reethi mi part vx…….. Curiously waiting to read nxt part……….\nHama habbu ingey..shaaya haadha reethi name ekey maa sha Allah\nMi part varah reethi.maa sha Allah. .Shaaya name varah reethi maa sha Allah…waiting for the next part\nYamaan merry kuran eulheni kaakaah tha??varah reethi mi part.mi vaahaka loabeege ge vaahaka akah nuvaane tha?Shaaya bai ginain genes dheichey please..shaaya ah boy kuhjjei ves beynun vaane dhw.vaahaka loabeege vaahaka ah hadhahchey..shaaya bai genes dheichey please\nThedheh..Shaaya ge bai gianin negen dhehchey..Mi vaahaka loabee ge vaahaka akah ves hadhahchey…Mi part hama habbu ingey sis.ly sis\nShaaya varah reethi ingey\nThanku Naanu… Dhen balamaa dhw vaagotheh😊😊\nThedheh Naanu aa zin ebunii..Shaaya bai nigain neges dhehchey..vaahaka ehaa avahah ninmaa nulahchey\nAssalaam alaikum all… Mi vaahakaige7vana prt up kureveynee kuda dhuvas kolheh fahunneve..\nhehe asluves kada dhw… but mi dhuvas kolhu buxy v ma😑\nVr nice ingey.. koba aneh part.. haadha lasvejjey…\nthanQ @ban….. miadhu aneh prt kiyalan libeyne insha allah\nStory vvvvv reethi keep it up\n18th vana dhuvahu7vana bai laifin…\nbut adhivx pending ga😑😑\nހިތާމަ މަޖާ ލޯބި February 15, 2020\nއިންސާފް.. 19 ވަނަ ބައި..\nހިތާމަ ބިރުވެރި July 16, 2015


Katy Perry | Mihaaru\nއިސްތިއުނާފު މައްސަލަ ކެޓީ އަށް ކާމިޔާބުވެއްޖެ\nއެމެރިކާގެ މަޝްހޫރު ލަވަކިޔުންތެރިޔާ ކޭޓީ ޕެރީ މީގެ ހަތް އަހަރު ކުރިން ނެރުނު ލަވަ "ޑާކް ހޯސް" އަކީ ކޮޕީކޮށްގެން ހަދާފައިވާ ލަވައެއް ކަމަށް ބުނެ ކުރި ދައުވާ ސާބިތުވެ، ބޮޑު ބަދަލެއް ދޭން ލޮސް އެންޖެލިސްގެ ކޯޓުން މިދިޔަ އަހަރު ކުރި ހުކުމް އިސްތިއުނާފު ކުރުމުން ކެޓީ އަށް އެ މައްސަލަ ކާމިޔާބުވެއްޖެ އެވެ.\nކޭޓީ ޕެރީ ނޮވެމްބަރުގައި އިންޑިއާ އަށް\nކޭޓީ ޕެރީ އަށް ޖިންސީ ގޯނާގެ ތުހުމަތުކޮށްފި\nއެމެރިކަން އައިޑޮލް 16 ގެ ގަދަ3ކަށަވަރުވެއްޖެ\nގްރޭންޑް ފިނާލޭ އޮންނާނީ މި މަހުގެ 21 ގައި.\nކޭޓީ ޕެރީ މިއޮތީ ސްޓޭޖް މައްޗަށް ވެއްޓިފައި\nމޯލްޑިވިއަން އައިޑޮލްގެ ސީޒަނަކުން އަދި މި ކަހަލަ މަންޒަރެއް ނުފެނުމަކީ ނަސީބެއް ކަންނޭނގެ އެވެ. އެހެން ނޫން ނަމަ ބެލުންތެރިން ރިއެކްޓް ކުރާނެ ގޮތެއް ވެސް ނޭނގެ އެވެ.\nއެމެރިކަން އައިޑޮލްގެ ހޯސްޓް ހޫނު ފެނުގައި\nމި މަހުގެ 11 ގައި އެމެރިކަން އައިޑޮލްގެ 16 ވަނަ ސީޒަން ފަށަން ތައްޔާރުވަމުން އަންނަ އިރު، މި ދުވަސްކޮޅު އެންމެ ގަދައަށް ދެކެވެނީ އެ ޝޯގެ ހޯސްޓް ރަޔަން ސީކްރެސްޓްގެ ވާހަކަ އެވެ. އޭނާގެ މައްޗަށް ކުރާ ޖިންސީ ގޯނާގެ ތުހުމަތު މިހާރު ކުރިއަށް ވުރެ ގަދަވެއްޖެ އެވެ.\nކޭޓީ ޕެރީގެ ފުރަތަމަ ބޫޓު ކަލެކްޝަން ނެރެނީ\nކޭޓީ ޕެރީ އަކީ މޮޅު ލަވަކިޔުންތެރިއެއްގެ އިތުރުން ހެދުން އެޅުމުގެ ސްޓައިލުން ވެސް ފާހަގަވާ ކުޅަދާނަ ފަންނާނެކެވެ. ކޭޓީގެ މިޔުޒިކް ޝޯއެއް ފެޝަން ޝޯއެއް ފަދަ އެވެ. ކޮންމެ ލަވައަކަށް އެކި ވައްތަރުގެ ހެދުންތައް ލައި ނަލަ ބޫޓުތަކަށް އަރަ އެވެ.\nކެޓީ ޕެރީ އާއި އޮލަންޑޯ ބްލޫމް ވަރަށް ސީރިއަސް\nޓްވިޓާގައި ރަނިކަން ކުރަމުން އަންނަ އެމެރިކާގެ ލަވަ ކިއުންތެރިޔާ ކެޓީ ޕެރީ އާއި އޭނާ މިހާރު ރައްޓެހިވެގެން އުޅޭ އިނގިރޭސި އެކްޓަރު އޮލަންޑޯ ބްލޫމް މިހާރު އުޅެނީ ވަރަށް ސީރިއަސް ގުޅުމެއްގައި ކަމަށާއި ދެ މީހުން ކައިވެނިކޮށްފާނެ ކަމަށް ބެލެވޭ ކަމަށް މީޑިއާ ރިޕޯޓްތައް ބުނެފި އެވެ.\nޓްވިޓާގެ ރަނިކަން ކެޓީ ޕެރީ އަށް\nއެމެރިކާގެ ރައީސް ބަރަކް އޮބާމާ ވެސް ފަހަތަށް ޖައްސައިލުމަށް ފަހު ޓްވިޓާގައި އެންމެ ގިނަ ބަޔަކު ފޮލޯކުރާ ސެލެބްރިޓީގެ މަގާމު އެމެރިކާގެ ލަވަ ކިއުންތެރިިޔާ ކެޓީ ޕެރީ ހޯދައިފި އެވެ.


ފަސްމުގޫ ރޯދަ ސޭލް ފަށައިފި\nފަސްމުގޫ ރޯދަ ސޭލް ފަށައިފި\nފަސްމުގޫ ފިހާރައިން ބަޔަކު ވިޔަފާރި ކުރަނީ. އެތަނުން ވަނީ މިއހަަރުގެ ރޯދަ ސޭލް ފަށާފައި\nއަގުބޮޑު އިނާމުތަކާއެކު ފަސްމުގޫ ގްރޫޕުން މި އަހަރުގެ ރޯދަ ސޭލް ފަށައިފި އެވެ.\nބ. އަތޮޅުގައި ފުޅާ ދާއިރާއެއްގައި ހޯލްސޭލް އަދި ރީޓެއިލް ވިޔަފާރިކުރާ ގްރޫޕްގެ ސޭލްސް އެންޑް މާކެޓިން މެނޭޖަރ އިސްމާއިލް ޝަހީމް ވިދާޅުވީ މިއަހަރުގެ ރޯދަ ސޭލްގެ ހާއްސަ އިނާމެއްގެ ގޮތުގައި ލަކީ ޑްރޯ އިން ހޮވޭ މީހަކަށް 25،000ރ. ގެ ބެޑްރޫމް ސެޓެއް ލިބޭނެ ކަމަށެވެ.\nއެއްވަނަ އިނާމަކަށް 15،000ރ. ދޭ އިރު، ދެ ވަ ނަ އިނާމަކަށް ދޭނީ 10،000ރ. އެވެ. އަދި ތިންވަނަ އިނާމަކަށް 5000ރ. އެވެ. އޭގެ އިތުރުން ތިން ވަނަ އިން ފެށިގެން 10 ވަނައާ ދެމެދު ކޮންމެ ވަނައަކަށް އަގުހުރި ތަފާތު ތަކެތި ދިނުމަށް ވަނީ ނިންމައިފަ އެވެ.\nފަސްމުގޫ ފިހާރަ. އެތަނުން ވަނީ މިއހަަރުގެ ރޯދަ ސޭލް ފަށާފައި\n“އަޅުގަނޑުމެން މިވަނީ ރޯދައާ ދިމާކޮށް ބަދިގެ އާއި ގޭތެރެ އަށް ބޭނުންވާ ވަރަށް ގިނަ ސާމާނު ގެނެސްފައި. އަދި މި ތަނުން މި ވިއްކަނީ ރާއްޖޭގެ ބާޒާރުން ލިބެން ހުރި އެންމެ ހެޔޮ އަގުގައި، މިފަހަރު ތަކެތީގެ އަގު ބޮޑޫތަކުންވާނީ ހެޔޮކޮށްފައި،” އޭނާ ވިދާޅުވި އެވެ.\nފަސްމުގޫން ބުނީ އަންނަ ޖޫން މަހުގެ6ގެ ނިޔަލަށް ކުރިޔަށް ގެންދާ ސޭލްގެ ގުރުއަތުގައި ބައިވެރިވޭނީ 200ރ. އިން މަތީގެ ވިޔަފާރިކުރާ މީހުންނަށް ކަމަށެވެ.\nފަސްމުގޫ ގްރޫޕުން ބުނީ މި ފަހަރުގެ ސޭލްގައި ވެސް އެ ގްރޫޕުން ހިންގާ ފަސްމުގޫ ބިލްޑްވެއާ އިން ވިޔަފާރިކުރާ ފަރާތްތަކަށް ވެސް ބައިވެރިވެވޭނެ ކަމަށެވެ.


Social media ge beynun nahama gothugai! Hallakee koba? | Mihaaru\nސޯޝަލް މީޑިއާ ބްލީ ދައްކުވައިދޭ އިސްތިހާރެއް--\n28 ޖޫން 2019 - 10:34 49 comments\nސޯޝަލް މީޑިއާގައި މީހަކު ފޮޓޯއެއް އާއްމުކޮށްލަފާނެ އެވެ. އެއީ މިވެނި، އެވެނި މީހެކޭ ބުނެފާނެ އެވެ. އެއީ ތެދެއްތޯ، ދޮގެއްތޯ ދެން ތިބި މީހުން ނުބަލަ އެވެ. ޝެއާކޮށް ނަގަނީ އެވެ. ހަގީގަތެއް ބެލުމެއް ނެތި ކޮމެންޓްތައްކޮށް ބަދުނާމު ކުރަނީ އެވެ. މިއީ ރާއްޖޭގައި ވަރަށް އާއްމުވެއްޖެ، ބޮޑު މައްސަލައެކެވެ. އެފަދަ ކަންކަން ކުރުމަށް ހާއްސަ ޕޭޖްތައް ސޯޝަލް މީޑިއާގައި ދިވެހިން އެބަ ހިންގަ އެވެ. އޭގެ ސަބަބުން އެތައް ދިވެހިންނެއްގެ އަބުރު ކަތިލެވި ހިތާމަވެރި އެތައް ހާދިސާއެއް ހިނގާފައި އެބަ ހުއްޓެވެ.\nއެފަދަ ޕޭޖްތަކުން އެގޮތަށް ބޭޒާރުކުރާ ފޮޓޯ ނުވަތަ މައުލޫމާތުތަކުގެ ތެރޭގައި ދެމަފިރިންގެ ސިއްރު ކަންކަން ވެސް ހިމެނެ އެވެ. އަދި ނުކުޅެދުންތެރިކަން ހުންނަ މީހުންނަށް ކުރެވޭ ކަންކަން ވީޑިއޯކޮށް ނުވަތަ ފޮޓޯ ނަގައިގެން ސޯޝަލް މީޑިއާގައި ދައުރުކޮށް އިންސާނީ ކަރާމާތް ގެއްލޭ ގޮތަށް އެތައް ކަމެއް ތަކުރާރުކޮށް ކޮށްފައި އެބަ ހުއްޓެވެ. ކުށްތަކަށް އަރައިގަތުމަށް ހިތްވަރު ދޭ ފަދަ އެތައް ކަމެއް ވެސް ކުރަނީ އެވެ. ބްލެކްމެއިލްކޮށް އެކި ފައިދާތައް ނަގަނީ އެވެ. ބައެއް މީހުން މިހާރު ވެސް އެކަންކަން ކުރަމުން ދަނީ ފޯރީގަ އެވެ. ދޮގު ތެދަށް ހަދައިގެން ފަތުރާނަގަނީ އެވެ.\nއާއްމު ބޮޑު މައްސަލައެއް\nސޯޝަލް މީޑިއާގައި ހަގީގަތެއް ނުބަލާ ފަތުރާ މައުލޫމާތުތަކުގެ ސަބަބުން އަނެކާ ނާއުންމީދުގެ ތެރެއަށް ވައްޓާލަ އެވެ. އަގުވެއްޓި އެހެން މީހުންނާ ކުރިމަތިލުމުގެ ހިތްވަރު ގެއްލެ އެވެ. ބޭރުތެރެއަށް ނުކުމެ ނޫޅެވޭ ހިސާބަށް ލަދުވެތިކަން ބޮޑުވެ އެވެ. އޭގެ ޝިކާރައަކަށް ވާ މީހުންގެ ފޮޓޯތައް ހުތުރު ފޮޓޯތަކަކަށް ވެސް ބަދަލުކުރެ އެވެ.\nމީހަކު ސޯޝަލް މީޑިއާ ބޭނުން ކުރަނީ: ނަހަމަ ގޮތުގައި ސޯޝަލް މީޑިއާ ބޭނުންކުރާ މައްސަލަ ބޮޑު--\nއިންޓަނެޓާއި ޓެކްނޮލޮޖީގެ ގޮތުން ކުރިއަރަމުން އަންނަ ގައުމުތަކުގައި މިއީ ވަރަށް އާންމު މައްސަލައެކެވެ. އެކަން އެންމެ ބޮޑީ ޒުވާނުންގެ މެދުގަ އެވެ. އެމެރިކާގައި އަހަރަކު 4،000 އަށް ވުރެ ގިނަ ކުދިން މިފަދަ މައްސަލަތަކުގެ ސަބަބުން އަމިއްލައަށް މަރުވެ އެވެ. ރާއްޖޭގައި ދިރާސާއެއް ހެދިފައި ނެތުމުން ހަގީގީ ގެއްލުމަކީ ކޮބައިކަން އެނގޭ ވަރެއް ނުވެ އެވެ. ނަމަވެސް އެކަމުގެ ޝިކާރައަކަށް ވެފައިވާ އެތައް ދިވެހިންނެއް އެބަ ތިއްބެވެ.\nއިޖުތިމާއީ ދާއިރާގެ ކަންކަމުގައި ހިލޭސާބަހަށް މަސައްކަތްކުރައްވާ މުހައްމަދު ޝިހާބް ވިދާޅުވި ގޮތުގައި އަބުރު ކަތިލުމަކީ ދިވެހިން ސޯޝަލް މީޑިއާ ބޭނުން ކުރުމުގެ ސަގާފަތުގެ ބައެކެވެ. އެކަން އިންތިހާއަށް ބޮޑުވެފައިވާއިރު އެއީ ހައްލު ނުކުރެވި އޮތް ގައުމީ މައްސަލައެއް ކަމަށް އޭނާ ދެކެވަޑައިގަނެ އެވެ.\nޝިހާބް ވިދާޅުވި ގޮތުގައި އެ މައްސަލަ އެހާ އާންމު ވެފައިވަނީ އިންސާނީ ކަރާމާތަށް އިހުތިރާމު ކުރުމަކީ ދިވެހި ސަގާފަތުގައި އޮތް ކަމަކަށް ނުވާތީ އެވެ. މީހުން ރުޅިއެރުވުމާއި މީހުންނަށް މަލާމާތް ކުރުމަކީ ދިވެހިން މުނިފޫހިފިލުވަން ކޮށް އުޅޭ ކަމެއް ކަމަށް އޭނާ ވިދާޅުވި އެވެ.\n"އަނެއް އިންސާނާގެ ކަރާމާރާތަށް އިހުތިރާމު ކުރުމަކީ އޮތް ކަމެއް ނޫން. ހިތުގެ އަޑިން އެއީ އަގުހުރި އެއްޗެއް ކަން ގަބޫލުކުރާ މީހުން އަޅުގަނޑުމެންގެ ތެރޭގައި ނެތީ،" ޝިހާބް ވިދާޅުވި އެވެ.\nރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑަ ކޮމިޓީގެ މުގައްރިރު އަދި ހިންނަވަރު ދާއިރާގެ މެމްބަރު ޖީހާން މަހްމޫދު ގަބޫލުކުރައްވާ ގޮތުގައި ސައިބާ ބްލީގެ ކަންކަން ގިނަވެ ބައެއް ފަހަރު މީހުންގެ ރައްކާތެރިކަމަށް އަސަރު ކުރެ އެވެ. އެއީ ނަފްސާނީ ގޮތުން މީހާ ވަރަށް ބޮޑަށް ބަލިކަށިކޮށްލަން މެދުވެރިވާ ސަބަބެއް ކަމަށް އިންސާނީ ހައްގުގެ ދާއިރާއިން މަތީ ތައުލީމު ހާސިލުކުރައްވާފައިވާ ޖީހާން ވިދާޅުވި އެވެ.\nހިންނަވަރު ދާއިރާގެ މެމްބަރު ޖީހާން: ދަރިވަރުންގެ ހޭލުންތެރިކަން ބޮޑުކުރުން މުހިންމު ކަމަށް ވިދާޅުވި - ފޮޓޯ: މަޖިލިސް\nއެފަދަ ކަންކަމުގެ ސަބަބުން ކަމާ ނުގުޅޭ މީހުންނަށް އޭގެ އަސަރުކޮށް ރާއްޖޭގައި ވެސް އާއިލާތައް ރޫޅޭ ހިސާބަށް ގޮސްފައިވާކަން އޭނާ ފާހަގަކުރެއްވި އެވެ.\n"ދޮގު ތެދަކަށް ބަދަލުކޮށްގެން ފަތުރަށް ސިކުންތުކޮޅެއް މިނަގަނީ. ބެލެނިވެރިންނަށް ދިމާވާ އެކިއެކި އެފަދަ ފުރައްސާރައިގެ ސަބަބުން އެމީހުންގެ ދަރިންނަށް އެބަ އަސަރު ކުރޭ. ސްކޫލުތަކުގެ ތެރެއިން ކުދިންނަށް ކަންކަމާ ދިމާވޭ،" އެޗްއާރުސީއެމްގެ މެމްބަރުކަން ކުރިން ކުރެއްވި ޖީހާން ވިދާޅުވި އެވެ.\n"މިކަމުގެ ނުރައްކާ ބޮޑީ މިއީ ޒަމާންތަކަކަށް ދެމިގެންދާ ކަމަކަށް ވާތީ. އިންޓަނެޓުގައި އެ ޝާއިއު ކުރާ އެއްޗެއް ނުނަގާ ކަމަށްވާ ނަމަ ދަރިންގެ ދަރިންނަށް އެކަން ދެމިގެން އެބަ ދޭ."\nސައިބާ ބްލީގެ މައްސަލަތައް ދުނިޔޭގައި މިހާރު އާއްމެވެ. ބައިނަލްއަގުވާމީ ފޯރަމްތަކުގައި މަޝްވަރާ ކުރާ މައްސަލައެކެވެ. އަދި ބައެއް ގައުމުތަކުގައި އެ ކަމަށް ހާއްސަ ގާނޫނުތައް ހަދާފައި ވެސް އެބަ ހުއްޓެވެ.\nފުލުހުންގެ ތަރުޖަމާން އިންސްޕެކްޓަ އޮފް ޕޮލިސް އިޒްމިއާ ޒާހިރު ވިދާޅުވީ ސޯޝަލް މީޑިއާގައި އެކި ފަރާތްތައް އެބިއުސްކޮށް، ސާބިތު ނުވާ ކަންކަމާ ގުޅޭ ގޮތުން ދޮގު ވާހަކަތައް ފަތުރައި މީހުންގެ އަބުރާ ބެހުމުންދާކަން ފާހަގަކުރެވޭ ކަމަށެވެ. އެފަދަ މައްސަލަތައް ބަލައި ފިޔަވަޅު އަޅަމުން އަންނަ ކަމަށް ވެސް އޭނާ ވިދާޅުވި އެވެ.\n"މިފަދަ އަމަލުތައް ކުރާ ފަރާތްތައް ހޯދައި އެފަރާތްތަކާ މެދު އަޅަން ޖެހޭ ފިޔަވަޅުތައް އަޅަމުންދާނެ. ނަމަވެސް މިފަދަ މައްސަލަތަކުގެ ތެރެއިން ބައެއް މައްސަލަތަކަކީ އެމައްސަލައިގެ ބާވަތުން ފުލުހުންނަށް ތަހުގީގު ކުރެވޭ މައްސަލަތައް އަދި ބައެއް މައްސަލަތަކުގެ ބާވަތުން ކޯޓަށް ހުށަހަޅައިގެން ކުރިއަށް ގެންދިޔުމަށް ފުލުހުން ދަނީ އިރުޝާދު ދެމުން،" އިޒްމިއާ ވިދާޅުވި އެވެ.\nމީހަކު ފޭސްބުކް ބޭނުން ކުރަނީ: ސޯޝަލް މީޑިއާގައި މީހުން ބޭޒާރު ކުރާ މައްސަލަ ބޮޑު--\nއަބުރާ ބެހުމަކީ ކުށެއް ކަމަށް ގާނޫނު އުގޫބާތުގައި ކަނޑައަޅާފައިވެ އެވެ. ނަމަވެސް ސައިބާ ބްލީ ވަކި ކުށެއްގެ ގޮތުގައި ފާހަގަކޮށްފައެއް އަދި ނެތެވެ. މެމްބަރު ޖީހާން ވިދާޅުވި ގޮތުގައި އެއީ އަވަސް މުސްތަގުބަލެއްގައި ފިޔަވަޅު އަޅަން ޖެހޭ ކަމެކެވެ.\n"ގާނޫނަށް ގެންނަން ޖެހޭ ބަދަލެއް ނެތް. އެއީ ކުށެއްކަން ވަރަށް ސާފު. އެކަމަކު ސައިބާ ބްލީއަކީ ކުށެއް ކަމަށް ކަނޑައެޅުން މުހިންމު. އަދި އެފަދަ މައްސަތައް ތަހުގީގު ކުރުމަށް ކަމާ ގުޅޭ ބޭފުޅުން ތަމްރީނު ކުރުން މުހިންމު،" ޖީހާން ވިދާޅުވި އެވެ.\nއޭނާ ގަބޫލުކުރައްވާ ގޮތުގައި އެކަމުގެ ދާއިމީ ހައްލަކަށް ބަލާއިރު އެންމެ މުހިންމީ ސްކޫލް ތައުލީމުގެ ތެރެއިން އެ މައުލޫއުއަށް އިސްކަން ދިނުމެވެ. އެގޮތުން ކަރިކިއުލަމްގެ ތެރެއިން އެފަދަ ކުށްތަކަށް ދަރިވަރުން ހޭލުންތެރިކުރުވަން ޖެހިފައިވާ ކަމަށް ޖީހާން ވިދާޅުވި އެވެ.\nޝިހާބް ވިދާޅުވި ގޮތުގައި ތަފާތު މުއައްސަސާތައް ރާއްޖޭގައި އުފައްދާފައިވީ ނަމަވެސް އެފަދަ މައްސަލަތައް ހުއްޓުވަން އެކަށީގެންވާ މަސައްކަތެއް ކުރެވިފައެއް ނެތެވެ.\nއެކަން ހުއްޓުވަން ވާހަކަ ދައްކަ އެވެ. ނަމަވެސް އަމަލީ މަސައްކަތް ކުރާތަން ނުފެންނަ ކަމަށް ޝިހާބު ވިދާޅުވި އެވެ.\nއޭނާ ދެކެވަޑައިގަންނަވާ ގޮތުގައި އެފަދަ ކުށްތައް ހުއްޓުވަން އެންމެ ފުރަތަމަ ކުރަން ޖެހޭ ކަމަކީ ގައުމުގެ އިސް ފަރާތްތަކާއި މަގުބޫލު ފަރާތްތަކުން ނަމޫނާ ދެއްކުމެވެ. އަދި ގޭތެރޭގަޔާއި ސްކޫލް ތައުލީމުގެ ތެރެއިން އެކަކު އަނެކަކަށް އިހުތިރާމު ކުރުމުގެ ސިފަ އަށަގަންނުވަން ޖެހޭ ކަމަށް ވެސް އޭނާ ގަބޫލުކުރައްވަ އެވެ.\nސޯޝަލް މީޑިއާގައި މީހުން ބަދުނާމު ކުރުމާއި ސާބިތުނުހިފޭ ތުހުމަތުތަކުން އަބުރު ނަގާލުން މި އޮތީ އާންމުވެފަ އެވެ. މިއީ ފިޔަވަޅު އަޅައި ހުއްޓުވަން ޖެހިފައިވާ ކަމެކެވެ. ނޫނީ އެތައް ބައެއްގެ ދިރިއުޅުމަށް އޭގެ ނުބައި އަސަރުކޮށްްފާނެ އެވެ. މައްސަލައިގެ ހައްލު އޮތީ ދައުލަތުގެ ކަމާ ބެހޭ އިދާރާތަކުގެ އަތްމަތީގަ އެވެ.\nއިތުރު ލިޔުންތައް ކުށްކުރުން ފުލުހުން ދަ ސޯޝަލް ނެޓްވޯކް މެމްބަރު ޖީހާން މަހްމޫދު (ހިންނަވަރު) ބުލީކުރުން ސޯޝަލް މީޑިއާ


Dhihdhoo Direct contact ge gothugai 148 meehun, high risk meehaku himeney\nހއ ދިއްދޫ-- އެރަށުން ޕޮޒިޓިވްވި މީހުންގެ އަދަދު ވަނީ 24 އަރާފަ--\nދިއްދޫ ޑައިރެކްޓު ކޮންޓެކްޓުންގެ ގޮތުގައި 148 މީހުން، ހައި ރިސްކު މީހަކު ހިމެނޭ\nހއ ދިއްދޫއިން ކޮވިޑަށް ޕޮޒިޓިވްވި އަދަދު 24 އަރާފައިވާއިރު މިހާތަނަށް ޑައިރެކްޓް ކޮންޓެކްޓުގެ ގޮތުގައި ފާހަގަވި އެންމެންގެ ސާމްޕަލް ނަގާފައިވާކަމަށް ދިއްދޫ ހޮސްޕިޓަލުން ބުނެފިއެވެ.\nއެ ހޮސްޕިޓަލުގެ މެނޭޖަރު އުސްމާން އަޝްރަފް ވިދާޅުވީ އިއްޔެ 120 ސާމްޕަލް ނަގާފައިވާކަމަށާއި ފުރަަަތަމަ ދުވަހު 28 ސާމްޕަލް ނެގިކަމަށެވެ. މިހާތަނަށް ސާމްޕަލް ނަގާފައިވަނީ ޑައިރެކްޓް ކޮންޓެކްޓުގެ ގޮތުގައި ފާހަގަވި މީހުން އެކަނިކަމަށާއި އޭގެތެރޭގައި ހައި ރިސްކު އެކަކު އަދި ކުޑަކުދިންވެސް ހިމެނޭކަމަށް އޭނާ ވިދާޅުވި އެވެ. ހައި ރިސްކުގެ ގޮތުގައި ހިމެނެނީ ދާއިމީ ބައްޔަކަށް ބޭސްކުރާ ފަރާތެކެވެ.\nޕޮޒިޓިވްވި މީހުންގެ ތެރެއިން ފުނަދޫ ފެސިލިޓީއަށް މީހަކު ބަދަލުކޮށްފައިވާއިރު އޭނާގެ އެހީތެރިއެއްގެ ގޮތުގައިވެސް ފެސިލިޓީއަށް ގޮސްފައިވަނީ ޕޮޒިޓިވް ފަރާތެއްކަމަށް އުސްމާން ވިދާޅުވި އެވެ. ޕޮޒިޓިވްވި އެންމެންގެ ހާލުވެސް ރަނގަޅުކަމަށައި ހޮސްޕިޓަލުގައި އެޑްމިޓްކޮށްގެން އިއްޔެ އެކަކަށް ފަރުވާދީފައިވާ ނަމަވެސް މިހާރު ދުކޮށްލާފައިވާކަމަށް ވިދާޅުވި އެވެ.\nރޭންޑަމް ސާމްޕަލްވެސް ނަގަން ހަމަޖެހިފައިވާކަމަށާއި ކޮންޓެކްޓް ޓްރޭސިންގެ މަސައްކަތް ނިމުމުން ރޭންޑަމް ސާމްޕަލް ނަގަންފަށާނެކަމަށް އޭނާ ވިދާޅުވި އެވެ.\nދިއްދޫ ފުލޫ ކްލިނިކަށް ދެއްކި މީހަކު މިމަހު 1 ވަނަ ދުވަހު ޕޮޒިޓިވްވުމާއި ގުޅިގެން އެރަށް ވަނީ މޮނީޓަރިންގެ ހާލަތަށް ގެނެސްފައެވެ. އަތޮޅުތެރޭގައިވެސް ކޮވިޑްގެ ހާލަތު ވަރަށް ބޮޑަށް ގޯސްވެފައިވާއިރު މިހާރު 24 ރަށެއް ވަނީ މޮނީޓަރިންނަށް ލާފައެވެ.\nދިއްދޫއިން ޕޮޒިޓިވްވި އަދަދު 79 އަރައިފި\nދިއްދޫގައި ހަލުވިކަމާއެކު ބަލި ފެތުރެނީ، ވޮލެންޓިއަރުން ހޯދުމަށް އިއުލާނުކޮށްފި\nދިއްދޫގެ ނަމްބަރު 57 އަށް، 169 ގެޔެއް ބަންދު


2015 ގައި އެއާޕޯޓުގައި މުޒާހަރާކުރިކަމަށް ބުނެ ޙުކުމްކުރި އެމްޑީޕީ އަންހެނުންގެ ރޫޙުގެ މެންބަރުންގެ މައްސަލަ ސުޕްރީމް ކޯޓުގައި އިސްތިއުނާފުކުރުމަށް އެދިއްޖެ – Maldivian Democratic Party\n02 އޮކްޓޯބަރު 2019\n2015 ގައި އެއާޕޯޓުގައި މުޒާހަރާކުރިކަމަށް ބުނެ ޙުކުމްކުރި އެމްޑީޕީ އަންހެނުންގެ ރޫޙުގެ މެންބަރުންގެ މައްސަލަ ސުޕްރީމް ކޯޓުގައި އިސްތިއުނާފުކުރުމަށް އެދިއްޖެ\n5 މާޗް 2015 ގައި އިބްރާހީމް ނާސިރު އިންޓަނޭޝަނަލް އެއާރޕޯޓުގައި، ރައީސް މުޙައްމަދު ނަޝީދު ދޫކޮލުމަށް އަޑުއުފުލައި، މުޒާހަރާކޮށްފައިވާތީކަމަށް ބުނެ، އަމުރަށް ނުކިޔަމަންތެރިވުމުގެ ކުށުން ކުށްވެރިކޮށް،3މަސް ދުވަހުގެ މުއްދަތަށް ޖަލަށް ލުމަށް ޙުކުމްކޮށް،3އަހަރު ދުވަހުގެ މުއްދަތަށް މިޙުކުމް ތަންފީޛުނުކޮށް ފަސްކުރުމަށް، ކްރިނަލް ކޯޓުން، 13 މާޗް 2016 ގައި ޙުކުމްކުރި މައްސަލަ، މިއަދު ސުޕްރީމް ކޯޓުގައި އިސްތިއުނާފު ކުރުމަށް އެ ކޯޓުގައި އެދިއްޖެއެވެ.\nއެމް.ޑީ.ޕީގެ އަންހެނުންގެ ރޫހުގެ ރައީސާ އަދި މާލޭ ސިޓީގެ ޑެޕިއުޓީ މޭޔަރ ސިފާ މުޙައްމަދު ހިމެނިވަޑައިގައްނަވާގޮތަށް އަންހެނުންގެ ރޫހުގެ 14 އަންހެން ބޭކަނބަލަކާއި އަދި ޤައުމީ މަޖިލިސް މެމްބަރު، ވިލިމާލޭ ދާއިރާގެ ރައީސް އިބްރާހިމް މަނިކުގެ މައްޗަށް ޙުކުމްކޮށްފައިވާ މި މައްސަލަ އިސްތިއުނާފު ކުރުމަށް ސުޕްރީޕް ކޯޓަށް ހުށަހެޅުއްވީ، އޭގެ ތެރެއިން އެކަކުކަމުގައިވާ ސ.ހުޅުދޫ/ ކަޅުމަގިގޭ މަރްޔަމް ޒުބައިރު (މަންދީ) އެވެ. މަރްޔަމް ޒުބައިރުގެ ފަރާތުން ސުޕްރީމް ކޯޓަށް ހުށަހެޅި ސިޓީގައި، މި މައްސަލަ ހައި ކޯޓުން 2017 ގައި، ދައުލަތާ އެއްކޮޅަށް ނިންމުމުން، ސުޕްރީމް ކޯޓަށް، 60 ދުވަހުގެ ތެރޭގައި އޭރު އިސްތިއުނާފު ނުކުރެވުނީ، މައްސަލަ ސުޕްރީމް ކޯޓަށް އިސްތިއުނާފު ކުރުމަށް ވަކީލެއް އައްޔަނުކުރުމުގެ މާލީ ތަނަވަސްކަން މަރްޔަޔް ޒުބައިރު ކިބައިގައި، އޭރު ނެތުމުންކަމަށާއި، މަރްޔަމް ޒުބައިރުގެ ފަރާތުން ހައިކޯޓަށް ދިޔަ ވަކީލުގެ އަތުގައި ސުޕްރީމް ކޯޓުގައި ވަކާލާތުކުރުމުގެ ސަނަދު އޭރު ނެތުމުންކަމަށާއި، އަދި 2017 ގައި ސިޔާސީ މަސްރަޙު އޮތްގޮތުން، ސުޕްރީމް ކޯޓުގައި އިސްތިއުނާފުކޮށްގެން ކުރިއެރުމެއް ލިބޭނެކަމަށް އޭރު ނުފެނުމުންކަމުގައި ބަޔާންކޮށްފައިވެއެވެ.\nމިގޮތުން، މި މައްސަލަ އިސްތިއުނާފުކުރެވޭނެ އެހެނިހެން ހުރިހާ ދޮރުތައް މިހާރު ބަންދުވެފައިވާތީ، ކުރީގެ ރައީސް މުޙައްމަދު ނަޝީދުގެ ޓެރަރިޒަމް މައްސަލައާއި، މިހާރުގެ ހޯމް މިނިސްޓަރ އައްޝައިޚް ޢިމްރާން ޢަބްދުﷲގެ ޓެރަރިޒަމް މައްސަލަ، ސުޕްރީމް ކޯޓުން ބަލައިގަތް ފަދައިން، މި މައްސަލަވެސް ބަލައިގަތުމަށް މަރްޔަމް ޒުބައިރު އެދިވަޑައިގެންފައިވެއެވެ. އިސްތިއުނާފުކުރާ ސަބަބުތަކުގެ ތެރޭގައި ބަޔާންކޮށްފައިވަނީ، ޙުކުމްކުރި އިރުވެސް މި މައްސަލައިގެ ދަޢުވާ ސާފު ނުވާކަމަށާއި، “އެއްވުމުގެ ޤާނޫނާ” ޚިލާފުވެގެން، ދައުލަތުން ދަޢުވާ ކުރީ، މި 15 ބޭފުޅުން “މުޒާހަރާ ކޮށްފައިވާތީ” ކަމަށެވެ. ނަމަވެސް މުޒާހަރާ ކުރުމަކީ ޤާނޫނުގައި ކުށެއްކަމަށް ބަޔާންކޮށްފައި އޮތް ކަމެއް ނޫންކަމަށެވެ. އަދި މި ބޭފުޅުން އެއާޕޯޓުގައި އެއްވުމެއް އެއްވިތަންވިއަސް ނުވަތަ މުޒާހަރާއެއް ކުރިތަންވިއަސް ކަނޑައެޅިގެން ފެނުނު2ހެކިން ދައުލަތަށް ދެއްކިފައިނުވާއިރު، މި މައްސަލަ ޤާޟީ ނިންމަވާފައިވަނީ މި ބޭފުޅުން އެދުވަހު އެއާޕޯޓަށް ވަޑައިގެންފައިވާތީ، ކުށްވެރިވީކަމުގައި ބަލާފައިކަމަށެވެ. އަދި މިގޮތަށް ޤަރީނާ އިސްތިދްލާލް ކުރުމަކީ އިސްލާމީ ޝަރީޢަތުގައި ހުއްދަކަމެއް ނޫންކަމަށެވެ. މިގޮތުން ބަލާއިރު، ބަޔަކު އެއާޕޯޓަށް ދިޔުމަކީ އެބަޔަކު އެއްވުމެއް އެއްވިކަމުގެ ޤަރީނާއަކަށް ނުބެލެވޭ ކަމަށާއި އަދި މި ވާޤިޢާގެ މައްޗަށް ބުރަވެ، ދިފާޢީ ހެކިންގެ ހެކިބަހުގައިވެސް ދަޢުވާލިބޭ ފަރާތްތައް އެއާޕޯޓަށް ދިޔަކަން ސާބިތުވާކަމުގައި ބުނެ، ދަޢުވާލިބޭފަރާތްތައް “އެއްވިކަން” ސާބިތުނުވާނެކަމުގައި އިސްތިއުނާފުގައި ވެއެވެ. އަދި އިބްރާހިމް ނާޞިރު އިންޓަނޭޝަނަލް އެއާޕޯޓަށް ކޮންމެ ދުވަހަކު އެތައް ބައެއް ގޮސްއައިސްވާއިރު، މިއިން ކޮންމެ މީހަކު އެތަނުގައި ފައިއަޅައިފިނަމަ އެތަނުގައި އެއްވުމެއް އެއްވިކަމަށް ނުބެލޭނެކަމަށާއި، އެއްވިކަމަށް ބެލެވޭނީ ކަނޑައެޅިގެން އެއްވިތަން ފެނުނު2ހެކިންގެ ހެކިބަހުން ސާބިތުވާނަމަކަމުގައި އިސްތިއުނާފުގައިވެއެވެ.


ޓުވީޓެއްގެ މައްސަލައިގައި ބެނާޑޯ އަށް އެއް މެޗުގެ ސަސްޕެންޝަނެއް! | Jazeera\tޓުވީޓެއްގެ މައްސަލައިގައި ބެނާޑޯ އަށް އެއް މެޗުގެ ސަސްޕެންޝަނެއް! - Jazeera\nމުޙައްމަދު ޤާސިމް November 15, 2019 69 views0


SunOnline: Malaysia ge quarantine fee mathive, Dhivehi dharivarunge kiyevun huttenee!\nމެލޭޝިޔާގެ ކަރަންޓީނު ފީ މަތިވެ، ދިވެހި ދަރިވަރުންގެ ކިޔެވުން ހުއްޓެނީ!\n"އަޅުގަނޑުމެން ފުރަން ހަފްތާއެއްހާ ދުވަސް އޮއްވާ ކުއްލިއަކަށް މި ބަދަލު މި އައީ. މިހާރު އެބަ ޖެހޭ ކޮންމެ ކުއްޖަކު ދެ ހާސް ޑޮލަރު އަތުން ހިފައިގެން ދާން. ކިހިނެތް ދެތިން ދުވަސް ތެރޭ އެހާ ބޮޑު އަދަދެއް ހަމަޖައްސާނީ؟ އަޅުގަނޑުމެން މި އެދެނީ އަޅުގަނޑުމެންނަށް ކޮންމެސް އެހީތެރިކަމެއް ފޯރުކޮށްދިނުމަށް. ނޫން ނަމަ ބައެއް ކުދިންނަށް ނުފުރި، ކޯސް ދޫކޮށްލަން ވެސް ޖެހިދާނެ،" ކިޔެވުން އަލުން ފެށޭތީ މެލޭޝިޔާއަށް ފުރަން ތައްޔާރުވެފައިވާ ދިވެހި ޒުވާނަކު ބުންޏެވެ.\nމެލޭޝިޔާ ސަރުކާރުން މީގެކުރިން އަމަލުކުރަމުން ދިޔަ އެސްއޯޕީގެ ދަށުން، ދަރިވަރުން ކަރަންޓީނު ވާން ދައްކަންޖެހޭ ފައިސާ އާއި ރިލީޒް ސާމްޕަލް އަށް ދައްކަންޖެހޭ އަގު ސަބްސިޑައިޒް ކޮށްދިނެވެ. މޯލްޑިވިއަން އާއި އޭސް ޓްރެވަލްގެ ފްލައިޓުގައި މެލޭޝިޔާއަށް ދާން ޓިކެޓު ނަގައިގެން ތިބި ކުދިން ވެސް ތައްޔާރުވެގެން، ފައިސާ ހަމަކޮށްގެން ތިބީ ސަބްސިޑައިޒް ކޮށްދީފައިވާ އަގު ތަކަށެވެ.\nނަމަވެސް މެލޭޝިޔާ ސަރުކާރުން ކަރަންޓީނުވާ ބިދޭސީ ދަރިވަރުންނަށް ދެމުން ދިޔަ ސަބްސިޑީ ކަނޑާލައި، ކަރަންޓީނު ފީ އެއްކޮށް ދައްކަންޖެހޭ ގޮތަށް އެސްއޯޕީއަށް ބަދަލު ގެނައީ މި މަހުގެ 23 ވަނަ ދުވަހު އެވެ. ހަމަ ކުއްލި ގޮތަކަށެވެ. އެ ބަދަލާއެކު ކަރަންޓީނުވާން މީގެކުރިން ދެއްކި 500 ޑޮލަރުގެ ބަދަލުގައި މިހާރު 1128 ޑޮލަރު ދައްކަން ޖެހޭނެ އެވެ.\n"އަޅުގަނޑުމެން ކިހިނެތްތޯ ކުއްލި ގޮތަކަށް މިހާބޮޑު އަދަދެއް ހަމަޖައްސާނީ. އެއީ އަދި ހަމައެކަނި ކަރަންޓީނުވާން ދައްކަން ޖެހޭ ފައިސާ. މީގަ އަދި އެއާޕޯޓުން ނަގަން ޖެހޭ ސްވަބް ޓެސްޓާ، ކަރަންޓީނު ނިންމާފަ ނަގަންޖެހޭ ރިޒީލް ސާމްޕަލް ނުހިމެނޭ. އަދި މަސް އެއްކޮށް އޮތީ. އެތައް ހަރަދެއް ހުންނާނެ،" ސެޕްޓެމްބަރު 30 ވަނަ ދުވަހުގެ ފްލައިޓުން ފުރަން ހަމަޖެހިފައިވާ ދަރިވަރަކު ބުންޏެވެ.\nފައިސާ ހަމަޖައްސަން ލިބުނު ހަފްތާއަކަށް ވުރެ ކުޑަ ދުވަސްކޮޅުގެ ތެރޭގައި އެ ފައިސާ އިންތިޒާމު ކުރެވޭނެ ކަމުގެ ޔަގީންކަމެއް ގިނަ ކުދިންނަކަށް ނެތެވެ. އަދި ކަރަންޓީނު ފައިސާ ހަމަޖެއްސުނު ނަމަވެސް، އެކޮޅަށް ގޮސް ދެން ކުރަން ހުރި ހަރަދުތައް ހަމަޖައްސާނެ ގޮތަކާ މެދު ގިނަ ކުދިން ތިބީ ހަދާނެ ގޮތެއް ނޭނގި ގޮތް ހުސްވެފަ އެވެ.\nމެލޭޝިޔާއަށް ދާން ތައްޔާރަށް ތިބި ކުދިންގެ ތެރޭގައި ގިނައީ ސްޓޫޑެންޓް ލޯނު އަދި ސްކޮލާޝިޕްގައި ކިޔަވަމުން އަންނަ ދަރިވަރުންނެވެ. ކަރަންޓީނު ފައިސާ ހަމަނުޖެއްސިއްޖެނަމަ، އެކުދިންނަށް ނުފުރޭނެ އެވެ. ނުފުރިއްޖެނަމަ އެކުދިންގެ ޓިކެޓަށް ދެއްކި 380-550 ޑޮލަރުގެ ރީފަންޑެއް ވެސް ނުލިބޭނެ އެވެ.\n"ގައިމުވެސް މި އޮތް ދުވަސްކޮޅު އަޅުގަނޑަކަށް އެ ފައިސާ ހަމަނުޖެއްސިއްޖެނަމަ ނުފުރޭނެ. ޓިކެޓަށް ދެއްކި ފައިސާ ވެސް އަނބުރާ ނުލިބޭނެ. އަނެއްކާވެސް ގެއްލުމެއް،" "ސަން" އާ ވާހަކަދެއްކި ކުއްޖަކު ބުންޏެވެ.\nއޭސް ޓްރެވަލްސްގެ ފްލައިޓާ، މޯލްޑިވިއަންގެ ފްލައިޓުން މެލޭޝިއާއަށް ދާން 200 އަށްވުރެ ގިނަ ކުދިން ޓިކެޓު ނަގާފައި ވާއިރު، އޭގެ ތެރޭގައި ކްލާހަށް ހާޒިރުވުން މަޖުބޫރު ކުދިން އެބަ ތިއްބެވެ. ބައެއް ކޯސްތަކުގައި ކިޔަވާ ބިދޭސީ ދަރިވަރުންނަށް ދީފައިވާ ހަ ހަފްތާ އާއި އަށް ހަފްތާގެ ގްރޭސް ޕީރިއަޑުގެ ތެރޭގައި އެ ކްލާސްތަކަށް ހާޒިރު ނުވެވިއްޖެނަމަ، އެކުދިން ކޯސް ދޫކޮށްލަން ޖެހުމުގެ ބިރު ވެސް އެބަ އޮތެވެ.\n"ދެ އަހަރު ނޫނީ އެއް އަހަރު އެއްކޮށް ކިޔަވާފަ، ކަރަންޓީނު ވާން ފައިސާ ނުދެއްކިގެން ކުދިން ކޯސް ދޫކޮށްލަން ޖެހި، ކިޔެވުން ހުއްޓެން ޖެހުމަކީ އިންސާފެއް ނޫން. އެކުދިންނަށް ލިބޭ ވަރަށް ބޮޑު ދެރައެއް މީ،" މެލޭޝިޔާގައި މެޑިސިން ކިޔަވާ ކުއްޖަކު ބުންޏެވެ.\nފައިސާ ހަމަޖެއްސުމުގައި ދެން ދިމާވާ އެންމެ ބޮޑު ދައްޗެއްގެ ގޮތުގައި، "ސަން" އާ ވާހަކަދެއްކި ދަރިވަރުން ފާހަގަކުރީ ޑޮލަރު ހޯދުމުގައި ދިމާވެފައިވާ ދަތިކަމެވެ. ކޮންމެސް ގޮތަކުން ފައިސާ ހަމަޖެއްސުނު ނަމަވެސް، ހަ ދުވަހުގެ ތެރޭގައި 200 އަށްވުރެ ގިނަ ކުދިންނަށް، ކޮންމެ ކުއްޖަކަށް 2000 ޑޮލަރު ހަމަޖެއްސޭނެ ކަމުގެ އުންމީދެއް ނެތެވެ.\n"މިހާރު ގިނަ ކުދިން ތިބީ ހަދާނެ ގޮތެއް ނޭނގިފައި. ކިޔެވުން ކުރިއަށް ގެންދަން އެކުދިން ރައްކާކޮށްފައި ހުރި ހުރިހާ ފައިސާއެއް މިކަމަށް ދުއްވާލާނީތޯ ނޫންތޯ ނިންމަން ޖެހިފައި. ބައެއް ކުދިންގެ އަތުގަ އެވަރަށް ރައްކާކޮށްފަ ވެސް ނެތް ފައިސާއެއް. ޖީބު ހުސްކޮށްލައިގެން ވެސް ފައިސާ ހަމަނުޖެއްސޭނެ ކުދިން ވެސް އެބަތިބި،" އިތުރު ކުއްޖަކު ބުންޏެވެ.\nދިވެހި ދަރިވަރުންތަކަކަށް ކުރިމަތިވެފައިވާ މި ހާސްކަމަށް ހައްލެއް ހޯދައިދިނުމަށް އެދި އެކުދިން އަންނަނީ ކަމާބެހޭ ހުރިހާ ދޮރުތަކެއްގައި ޓަކި ދެމުންނެވެ. ފަންސާހެއްހާ ކުދިން ސޮއިކޮށް، ރައީސް އޮފީހަށާއި ފޮރިން މިނިސްޓްރީއަށް ވެސް މިހާރު ވަނީ ޕެޓިޝަނެއް ހުށަހަޅައިފަ އެވެ.\nމެލޭޝިޔާ ސަރުކާރުގެ އެސްއޯޕީއަށް ބަދަލު ގެނެސް، ދިވެހި ދަރިވަރުންނަށް ލުއި ދޭން އެދުމަކީ ނުކުރެވޭނެ ކަމެއްކަން އެކުދިން ވެސް ދަނެއެވެ. އެހެންކަމުން އެކުދިން އެދެނީ އެ މަގުން ކުރިއަށް ދިއުމަކަށް ނޫނެވެ.\nއެކުދިންގެ ޕެޓިޝަނުގައި އެދިފައި ވަނީ، މިވަގުތު ކަރަންޓީނަށް ދައްކަން ޖެހޭ ފައިސާ ސަރުކާރުގެ ފަރާތުން ހަމަޖައްސައިދިނުމަށެވެ. އަދި ސަރުކާރުގެ ލޯނުގައި ކިޔަވާ ކުދިންގެ ލޯނުގެ ތެރޭގައި އެ ފައިސާ ހިމަނައިދިނުމަށެވެ.\n"އޭރުން އަޅުގަނޑުމެން ކިޔަވާ ނިންމާފަ އައިސް ލޯނު ފައިސާ ދައްކަން ފަށާއިރު، އެ ފައިސާ ވެސް ދެއްކޭނެ. ސަރުކާރަށް ލިބޭ ގެއްލުމަކަށް ނުވާނެ،" ދަރިވަރަކު ބުންޏެވެ.\nއަމިއްލަ ހަރަދުގައި ކިޔަވާ ކުދިންގެ ތެރޭގައި އެ ފައިސާ ހަމަޖެއްސޭނެ ގޮތެއް ނެތް ކުދިން އެބަ ތިއްބެވެ. އެކުދިންގެ އަތުން ކުއްލިއަކަށް އެވަރުގެ ހަރަދެއް ކުރެވެން ނެތުމުން، އެކުދިން އެދެނީ ސަރުކާރުގެ ނުވަތަ ކަމާބެހޭ ފަރާތްތަކުގެ އެހީއަށެވެ.\nމިހާތަނަށް ވެސް ސަރުކާރުން އެކުދިންނަށް އެކި ކަންކަމުގައި އެހީތެރިވެދީފައިވާކަން ޝުކުރުވެރިކަމާ އެކު އެކުދިން ފާހަގަ ކުރިއެވެ. މިފަހަރު ވެސް އެކުދިން އެދެނީ އެފަދަ އެހީތެރި ކަމަކަށެވެ. އެ ނޫން ގޮތެއް އެކުދިންނަށް ނެތީމަ އެވެ.\nއެ ފައިސާ ހަމަނުޖެއްސިއްޖެނަމަ ދަރިވަރުންތަކަކަށް ފޫނުބެއްދޭ ވަރުގެ ގެއްލުމެއް ލިބިދާނެތީއެވެ. ޑިގްރީގެ ފަހު އަހަރު ކިޔެވުން ދޫކޮށްލަން ޖެހި، މި ހުރިހާ ދުވަހު ބޭރު ގައުމެއްގައި ކުރި މަސައްކަތް ފެނަށް ހިނގައިދާނެއެވެ. އެތައް ހުވަފެންތަކެއް ވިއްސިވިހާލިވެގެން ގޮސް، ޑިގްރީ ވެސް ނުލިބި، ލޯނުގެ ފައިސާ އަނބުރާ ދެއްކުމުގައި ހަޔާތުން ދުވަސްތަކެއް ދުއްވާލަން ޖެހިދާނެ އެވެ.\nމެލޭޝިޔާ ސަރުކާރުން ބުދަ ދުވަހު އަމަލުކުރަން ފެށި އެސްއޯޕީއާ ގުޅިގެން، އެކުދިންނަށް ޕެޓިޝަނެއް ތައްޔާރުކޮށް، ކަމާބެހޭ ފަރާތްތަކަށް ހުށަހެޅުނީ ބުރާސްފަތި ދުވަހުއެވެ. އެހެންކަމުން ކަމާބެހޭ ފަރާތެއްގެ ބަހެއް މިކަމުގައި ލިބޭނީ އެންމެ އަވަހަށް ވެސް އާދީއްތަ ދުވަހު އެވެ.\nނަމަވެސް ގޮތެއް ނުފެނި ފާއިތުވާ ކޮންމެ ސިކުންތަކީ އެކުދިންނަށް ލިބޭ ވަރަށް ބޮޑު ނުތަނަވަސްކަމެކެވެ. ކަންބޮޑުވުމެކެވެ. ބައެއް ކުދިންނަށް އެކުދިންގެ ކިޔެވުން ކުރިއަށް ގެންދެވޭނެ ކަމާމެދު ޖެހިގެން ދަނީ އިތުރު ސުވާލު މާކު ތަކެކެވެ.\n"ގިނަ ކުދިންނަށް މިހާ ކުޑަ ދުވަސްކޮޅެއްގެ ތެރޭގައި މި ފައިސާ ހަމަޖެއްސޭކަށް ނެތް. އަޅުގަނޑުމެން މި އެދެނީ އެހީއަކަށް،" ދަރިވަރަކު ބުންޏެވެ.


India Variant Ge Sababun '2 America' Eh Ufedhidhaane - Vaguthu\nއިންޑިއާއިން އެންމެ ފުރަތަމަ ފެނިފައިވާ އިންޑިއާ ވޭރިއެންޓް ނުވަތަ ޑެލްޓާ ވޭރިއެންޓް އަންނަނީ ހަލުވި ކަމާއި އެކު އިންޑިއާ އަދި އިނގިރޭސި ވިލާތުގައި ފެތުރެމުންނެވެ. މި ވޭރިއެންޓުގެ ވޭދަނަތައް އެމެރިކާގައި ވެސް އަންނަނީ އިތުރުވަމުންނެވެ.\nއެމެރިކާގައި އަލަށް ފައްސިވާ މީހުންގެ ތެރެއިން 10 އިންސައްތަ މީހުން ފައްސިވަނީ އިންޑިއާ ވޭރިއެންޓަށެވެ. ތަޖުރިބާކާރުން ވިދާޅުވަނީ އިންޑިއާ ވޭރިއެންޓުގެ ސަބަބުން 'ދެ އެމެރިކާ'އެއް އުފެދިދާނެ ކަމަށެވެ. ތަޖުރިބާކާރުން މިހެން ވިދާޅުވެފައި ވަނީ އެމެރިކާގެ ވެކްސިން ފުރިހަމަ ކޮށްފައިވާ ސަރަހައްދުތަކުގައި އިންޑިއާ ވޭރިއެންޓުގެ ނުރައްކާ ކުޑަވެފައި، މެޖޯރިޓީ މީހުން ވެކްސިން ފުރިހަމަ ނުކުރާ ސަރަހައްދުތަކަށް ނުރައްކާ ބޮޑުވެފައި ވާތީއެވެ.\nވެކްސިން ޖަހާފައިވާ މީހުން މަދު ސަރަހައްދުތަކުގައި އިންޑިއާ ވޭރިއެންޓް ފެތުރި، ނުރައްކާތެރި އިތުރު ވޭރިއެންޓެއް އުފެދިދާނެ ކަމުގެ ބިރު ހީވެފައިވެއެވެ.\nއިންޑިއާ ވޭރިއެންޓް އެންމެ ފުރަތަމަ ދެނެގަނެވިފައިވަނީ އިންޑިއާއިން މިދިޔަ އަހަރުގެ ފަހުކޮޅުއެވެ. އޭގެ ސަބަބުން އިންޑިއާގެ ހާލަތު ގޯސްވެ، ކޮންޓްރޯލް ނުވެގެން އިތުރު ގައުމުތަކުގައި ވެސް މި ވޭރިއެންޓް ފެތުރެން ފަށާފައިވެއެވެ.\nރިޕޯޓުތައް ބުނާގޮތުން އެމެރިކާ ހިމެނޭހެން 80 ގައުމަކަށް މި ވޭރިއެންޓުގެ އަސަރު ކޮށްފައިވެއެވެ.\nސްކޮޓްލޭންޑުގައި ކުރެވުނު ދިރާސާއަކުން ދައްކާގޮތުން އިންޑިއާ ވޭރިއެންޓުގެ ސަބަބުން ބޮޑަށް ބަލިވާނެކަމަށް ލަފާކުރެވެއެވެ. އަދި އިނގިރޭސި ވިލާތުން ފެނުނު އަލްފާ ވޭރިއެންޓަށް ވުރެ އިންޑިއާ ވޭރިއެންޓްގެ ނުރައްކާ ބޮޑުވެފައި، އޭގެ ސަބަބުން ހޮސްޕިޓަލުގައި އެނދުމަތި ކޮށްގެން ފަރުވާދޭންޖެހޭ މީހުންގެ އަދަދު އިތުރުވެފައިވާކަމަށް ރިޕޯޓުތައް ބުނެއެވެ.\nއެމެރިކާއިން މިހާތަނަށް 316 މިލިއަން މީހުން ވެކްސިން ޖަހާފައިވާއިރު، އޭގެ ތެރެއިން ދެ ޑޯޒް ވެކްސިން ޖަހާފައިވަނީ 148 މިލިއަން މީހުންނެވެ. އެގައުމުގައި ވެކްސިން ފުރިހަމަ ކޮށްފައިވާ މީހުންގެ އިންސައްތަ އަކީ 45.2 އެވެ.\nކޮވިޑަށް ބިރުގަންނާނީ ޖިންސީގުޅުން ވަރުގަދަ ބައިވެރިން - ދިރާސާ\nކުޑަރިކިލުގައި މުޖުތަމައު ތެރޭގައި ކޮވިޑް ފެތުރެނީ\nޖޫން 20, 2021 17:07\nބިލިޔަން އާބާދީ އެއް އޮތް ޗައިނާ، "ޑިމޮކްރަސީ" އާ ނުލާ ކޮންޓްރޯލް ކުރީ ކިހާ ގަދަ!\nޖޫން 20, 2021 20:29\nތިޔަ އިންޑިއާގެ ނަން ކިޔާލިޔަސް އެތަނެއް ހަލާކުވާނެ ދުނިޔޭގެ އެންމެ ނުލަފާ މީހުން ކުރާ ހުރިހާ ޝިރުކެއް ކުރާ ބަޔަކު އުޅޭތަނެއް ކޮށްފަ ނުކުރާނެ މުޑުދާރު ކަމެއް އޮންނަނީކީ ނުން އެކަމަކު ކީއްކުރާނީ ދިވެހިރާއްޖެވެސް މިއޮތީ އެމީހުންނަށް ވިކި ހުސްވެފަ


އިންސާފު ޤާއިމު ނުކުރެވޭނަމަ ރައްޔިތުން ބަސް ބުނާނެ! އެއީ ދީނީ ގޮތުން ހަރުކަށި ފިކުރު އިތުރުވުމެއް ނޫން!\n"އަޅުގަނޑަށް މާލެއިން ލިބިފައި އޮތް ތަންކޮޅެއް ވެށިފެހި ޕްރޮގްރާމްގެތެރެއިން އަޅުގަނޑު ދޫކޮށްލީމެވެ. ބަދަލުގައި ހުޅުމާލެއިން ބިމެއް ވެސް ވަނީ ލިބިފައެވެ.\nރައީސް ޔާމީނުގެ ސަރުކާރުގައި އެގޮތަށް ދޫކޮށްލި ބިންކޮޅުތައް ވިއްކަން ނިންމުމުން އެކަމަށް ކުރިމަތިލައި އަޅުގަނޑުގެ ދަރިފުޅު ވަނީ އެކަން ކާމިޔާބުކޮށްފައެވެ. މީރާއަށް ޤަވާއިދުން ފައިސާ ދައްކަމުން ދަނިކޮށް ލިބުނީ ހައުސިންގ މިނިސްޓްރީގެ ސިޓީއެކެވެ. އެސިޓީގައި އޮތީ ޝަކުވާއެއް ހުށަހެލިފައިވާތީ ފައިސާ ދެއްކުން މަދުޖައްސައިލުމަށެވެ. ބަންޑާރަ ނައިބުގެ އޮފީހުން ލަފައަކަށް އެދޭނެ ކަމަށާއި ލަފާ ލިބުމުން ލިބުނު ލަފައެއް އަންގާނެ ކަމަށެވެ.\nހުށަހެޅުނީ ކޮން ބާވަތެއްގެ ޝަކުވާއެއް ކަމެއް ވެސް ނުބުންޏެވެ. ޝަކުވާ ހުށަހެޅީ ކާކު ކަމެއްވެސް ނުބުންޏެވެ. ސާފުކުރަން ލީ ސިޓީއަށް ޖަވާބެއް ނުލިބި މިހާރު2މަސްވެގެންދިއައީއެވެ. ދެން އަޅު ހަދާނީ ކިހިނެއް ހެއްޔެވެ؟"\nމިއީ މިއަދުނޫހަށް ރޭ މީހަކު ދިން މައުލޫމާތެކެވެ.\nމި މައްސަލަ ކުރިމަތިވެފައި ވަނީ ފަރުޟު5ނަމާދުކުރާ މީހަކަށެވެ. ދެން މިކަމާ ރުޅިގަދަވެގެން ބަހެއް ބުނެފިނަމަ އޭނާ ވާނީ ހަރުކަށި ފިކުރުގެ މީހަކަށްތޯއެވެ؟ ނޫނީ ދީނީ ގޮތުން ހައްދުފަހަނައަޅާފައި ހުރި މީހަކަށްތޯއެވެ؟\nއެމްޑީއެން އިން ނެރުނު ރިޕޯޓާއި ގުޅިގެންވެސް ކަންކަން ވަމުން މިދަނީ ހަމަ މިފަދަ ގޮތަކަށެވެ. ކުރި ކުށާއި ކުށް ކުރިކަން އެއޮތީ ފުލުހުން އެއޮތީ ހާމަކޮށްފައެވެ. އިންޞާފު ނުލިބި ލަސްވާތީ މީހަކު ބަހެއް ބުނެފިނަމަ އެމީހަކު އެއީ ހަރުކަށި ފިކުރުގެ މީހަކަށް ހަދައި އަދަބު ދިނުމުން އިންޞާފު ޤާއިމުކުރެވުނު ކަމަށްވާނެތޯއެވެ؟\nޤައުމެއްގައި ޞުލްޙަމަސްލަހަތާއި އަމާންކަން ދެމިއޮތުމަށް އެންމެ މުހިންމީ އަދު އިންޞާފު ޤާއިމުކުރުން ކަމަށްވާއިރު އެކަމަށް ކުރާ ފުރަތަމަ މަސައްކަތަކީ އަދުލު އިންޞާފު ޤާއިމުކުރުން ކަމަށް ނުހަދައި ކޮންމެ ކަމެއް އިސްލާމް ދީނާއި ގުޅުވައި ދީން ކަތިލަން މިކުރާ މަސައްކަތްތައް ހުއްތާލަން ނުޖެހޭތޯއެވެ؟\nރާއްޖޭގެ ޤާނޫނު އަސާސީ ހަމަހަމަކަމާއިއެކު އެންމެންގެ މައްޗަށް ތަންފީޒުކުރަން ފަށާނީ އެކަން ކުރާނެ ކަމަށް ކިތައް ސަރުކާރުން ކިތައް އަހަރު ބުނުމަށްފަހުގައިތޯވެސް ސުވާލުކޮށްލަން އެބަ ޖެހެއެވެ.


TC dhookoh Benjo Maziya ah soi kohfi – adduLIVE\nޓީސީ ދޫކޮށް ބެންޖޯ މާޒިޔާ އަށް ސޮއިކޮށްފި\n0 Mar 12, 2019, 23:11 ލިޔުނީ މުޙައްމަދު އަދުހަމް\nމާޒިޔާއަށް ސޮއިކުރުމަށްފަހު ބެންޖޯ (ކ) އެ ޓީމުގެ ޖާޒީ ދައްކާލަނީ. --ފޮޓޯ: މާޒިޔާ\nމިދިޔަ ދެ އަހަރު ޓީސީ ސްޕޯޓްސްް ކްލަބުގެ ޑިފެންސްގައި މުހިއްމު ދައުރެއް އަދާކުރި ތަޖުރިބާކާރު ޑިފެންޑަރު އަބްދުﷲ ހަނީފް (ބެންޖޯ) މާޒިޔާ އަށް ސޮއިކޮށްފިއެވެ.\nމިޑްފީލްޑްގެ އިތުރުން ޑިފެންސްގައިވެސް ކުޅުމުގެ ގާބިލްކަން ހުރި ބެންޖޯ ފާހަގަވެފައިވަނީ އިތުބާރާއެކު ޓެކްލްކުރުމުގެ އިތުރުން މުހިއްމު ވަގުތުގައި ލަނޑުޖަހާ ކުޅުންތެރިއެއްގެ ގޮތުގައެވެ.\nއޭގެ ނަތީޖާއެއްގެ ގޮތުން، އައްޑޫ އަތޮޅަށް ނިސްބަތްވާ މި ކުޅުންތެރިޔާ ވަނީ އޭނާގެ ފުޓްބޯޅަ ކެރިއަރުގައި މަޝްހޫރު އެތައް ކްލަބަކަށް ކުޅެފައެވެ. އެގޮތުން، ހުއްރިއްޔާ ސްޕޯޓްސް ކްލަބާއި އައިއެފްސީ އާއި ވީބީ އައްޑޫ އެފްސީ އާއި ނިއު ރޭޑިއަންޓް އަދި ކްލަބް ވެލެންސިއާގެ އިތުރުން ކްލަބް އީގަލްސް އަށް ވަނީ ކުޅެފައެވެ. އޭނާ ވަނީ ވީބީ އައްޑޫ އެފްސީގެ ކެޕްޓަނެއްގެ ގޮތުން އެ ޓީމާއެކު ގިނަ ކާމިޔާބީތަކެއް ހޯދައިފައެވެ.\nބެންޖޯ ޓީސީ އަށް ބަދަލުވީ 2017 ވަނަ އަހަރުގައެވެ. އެއަހަރުގެ ކުރީކޮޅު، ބަންގްލަދޭޝްގައި އޮތް ޝެއިހް ކަމާލް ކަޕް ޓީސީން ކާމިޔާބުކުރިއިރު އޭނާ ވަނީ މޮޅު ކުޅުމެއް ދައްކާފައެވެ. ނިމިދިޔަ އަހަރުގެ ސީޒަނުގައި ޓީސީން ދިވެހި ޕްރިމިއާ ލީގުގެ ޗެމްޕިއަންކަން ހޯދިއިރު ބެންޖޯ ވަނީ ލީގުގެ ކުރީކޮޅު މޮޅު ކުޅުމެއް ދައްކާފައެވެ. ނަމަވެސް، ޖުލައި މަހު އީގަލްސްއާ ދެކޮޅަށް ޓީސީ ކުޅުނު މެޗެއްގައި ކަކުލު ހުޅަށް ލިބުނު އަނިޔާއަކާއި ގުޅިގެން ސީޒަނުގެ ބާކީބައި ވަނީ ގެއްލިފައެވެ.\nބެންޖޯ އެންމެ ފުރަތަމަ ގައުމީ ޓީމަށް ކުޅުނީ 2009 ވަނަ އަހަރުގައެވެ. އޭގެފަހުން، ދެ އަހަރުގެ މެދުކެނޑުމަކަށްފަހު އޭނާ އަށް ގައުމީ ޓީމުން ޖާގަ ލިބުނީ 2011 ވަނަ އަހަރުގައެވެ. ނަމަވެސް، ވޭތުވެދިޔަ ހަ އަހަރު ދުވަހުގެ ތެރޭގައި އުމުރުން 33 އަހަރުގެ ބެންޖޯ އަށް ގައުމީ ޓީމުން ޖާގަ ލިބިފައެއްނުވެއެވެ.\nބެންޖޯ އަކީ އާ ސީޒަނަށް ތައްޔާރުވުމުގެ ގޮތުން މާޒިޔާ އިން ގެނައި ފަސްވަނަ ކުޅުންތެރިޔާ އެވެ. މީގެކުރީން، އެ ޓީމުން ވަނީ ނިއު އަށް ނިމިދިޔަ ސީޒަނުގައި ކުޅުނު ހަމްޒާ މުހައްމަދު (ހަމްޕު) އާއި އަހުމަދު އަބްދުﷲ (ލިލީ) އާއި ޓީސީ އަދި ގައުމީ ޓީމުގެ އިތުބާރު މިޑްފީލްޑަރު އިބްރާހިމް ވަހީދު ހަސަން (އިއްބެ) އަދި ވިކްޓްރީ ސްޕޯޓްސް ކްލަބާއެކު ރަނގަޅު ކުޅުމެއް ދައްކައި އެންމެފަހުގެ ސާފް ސުޒުކީ ކަޕްގައި ގައުމީ ޓީމުގައި މޮޅުކުޅުމެއް ދެއްކި ހުސެއިން ނިހާން (ނިހާޓް) ވެސް އެ ޓީމަށް ގެނެސްފައެވެ.\nއާ ސީޒަނަށް ތައްޔާރުވުމުގެ ގޮތުން މާޒިޔާ އިން ކުޅުންތެރިން ގެނައުމަށް ބުރަ މަސައްކަތްތަކެއް ކުރަމުންދާއިރު އެ ޓީމުގެ އެއްބަސްވުން އާކުރި ކުޅުންތެރިންގެ ތެރޭގައި މުހައްމަދު އިރުފާން (އިރޭ) އާއި ހަަސަން ޝިފާޒް (ޑުންގާ)ގެ އިތުރުން މޫސާ ޔާމީން (ޔާމްބެ) ހިމެނެ އެވެ.\nމާޒިޔާ ދޫކޮށް ދިޔަ ކުޅުންތެރިންނަކީ ދަ ގްރާންޑޭ އަށް ބަދަލުވި ޔަސްފާދު ހަބީބު (މުލަކޭ) އާއި އަހުމަދު އިމާޒް (އާއްކޮ) އާއި ޓީސީ އަށް ސޮއިކުރި އިސްމާއިލް އީސާ (މެސީ) އަދި ކްލަބް ގްރީން ސްޓްރީޓްސް އާ ގުޅުނު ގާސިމް ސައްމާމު (ސައްމެ) އެވެ. މީގެއިތުރުން، މާޒިޔާ އަށް މިދިޔަ ސީޒަނުގައި ކޯޗުކޮށްދިން އިސްމާއިލް މަހަފޫޒް (އިންމަ) ވަނީ އެ ޓީމު ދޫކޮށްލުމަށްފަހު ދަ ގްރާންޑޭގެ ކޯޗުކަމާއި ހަވާލުވެފައެވެ.


މެންޑޭޓު | އެޓަރނީ ޖެނެރަލްގެ އޮފީސް\nއެޓަރނީ ޖެނެރަލްގެ އޮފީސް އުފައްދާފައިވަނީ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީން ލިބިދޭ ބާރުގެ ދަށުން ރައީސުލްޖުމްހޫރިއްޔާއެވެ.\n2019 ޖަނަވަރީ 21 އިން ފެށިގެން މި އޮފީހުގެ މެންޑޭޓުގައި ހިމެނޭ މައިގަނޑު މަސައްކަތްތަކަކީ:\nމަދަނީ މައްސަލަތަކުގައި ދިވެހިރާއްޖެއާއި ދިވެހިރާއްޖެއިން ބޭރުގައި ދައުލަތުގެ ނަމުގައި ދަޢުވާ ކުރުމާއި ދަޢުވާ ލިބިގަތުން.\nއާބިޓްރޭޝަނާއި މީޑީއޭޝަން ފަދަ އޯލްޓަނޭޓިވް ޑިސްޕިއުޓް ރިސޮލިއުޝަން ނިޒާމުތައް މެދުވެރިކޮށް ދިވެހިރާއްޖެއާއި ދިވެހިރާއްޖެއިން ބޭރުގައި ހިނގާ މައްސަލަތަކުގައި ސަރުކާރު ތަމްސީލުކުރުން.\nސަރުކާރުގެ މިނިސްޓްރީތަކާއި އިދާރާތަކުން ސޮއިކުރާ އެއްބަސްވުންތަކުގައި ސޮއިކުރުމުގެ ކުރިން، މި ލިޔުންތަކާ ގުޅޭކަންކަމުގައި އެ އިދާރާތަކަށް ޤާނޫނީ ލަފާދިނުން.\nސަރުކާރާއި އެކިއެކި ފަރާތްތަކާއެކު ކުރެވޭ މުޢާމަލާތްތަކާ ގުޅިގެން އުފެދޭ މައްސަލަތަކާ ގުޅޭގޮތުން ސަރުކާރަށް ޤާނޫނީ ލަފާދިނުން.\nއެކިއެކި ޤާނޫނުތަކުގެ ދަށުން ހަދާ ގަވާއިދުތައް އެކުލަވައިލުމުގައި ސަރުކާރުގެ ކަމާބެހޭ އިދާރާތަކަށް ބޭނުންވާ ޤާނޫނީ ލަފާދިނުމާއި އެ އިދާރާތަކުން އެކުލަވައިލާ ގަވާއިދުތަކަކީ ޤާނޫނުތަކުގެ ދާއިރާގެ ތެރޭގައި ހެދޭ ގަވާއިދުތަކެއްތޯ ބަލައި، އެގަވާއިދުތަކަށް ޢަމަލުކުރަން ފެށުމާ ބެހޭގޮތުންނާއި އެ ގަވާއިދުތަކަށް ގެނެވޭ އިސްލާޙުތަކާ ބެހޭގޮތުން ޤާނޫނީ ލަފާދިނުން.\nދިވެހިރާއްޖޭގެ ބޭންކުތަކާއި، ދިވެހިރާއްޖެއިން ބޭރުގެ ބޭންކުތަކާއި އެނޫންވެސް މާލީ އިދާރާތަކުން ސަރުކާރަށް ނަގާ ލޯނުތަކުގެ ލޯނު އެގްރީމަންޓްތަކުގައި ސަރުކާރުން ސޮއިކޮށްފައިވާގޮތާއި، އެ އެގްރީމަންޓްތައް ތަންފީޒު ކުރުމާގުޅޭ ގޮތުން އެ މާލީ އިދާރާތަކަށް ދޭންޖެހޭ ޤާނޫނީ ލަފާދިނުން.\nރައްޔިތުންގެ މަޖިލީހުން ފާސްކުރާ ބިލުތައް ރައީސުލްޖުމްހޫރިއްޔާ ތަޞްދީޤުކުރުމުގެ ކުރިން އެ ބިލުތަކާ ގުޅޭގޮތުން ރައީސުލްޖުމްހޫރިއްޔާއަށް ލަފާދިނުން.\nބައިނަލްއަޤްވާމީ ޤާނޫނުތަކުގެ ދަށުން ދިވެހި ދައުލަތުން އުފުލަންޖެހޭ ބައިނަލްއަޤްވާމީ އިލްތިޒާމްތަކާ ގުޅޭގޮތުން ދިވެހި ސަރުކާރަށާއި ދައުލަތުގެ ކަމާބެހޭ މުއައްސަސާތަކަށް ޤާނޫނީ ލަފާދިނުން.\nބޭރު ޤައުމުތަކާއި ބައިނަލްއަޤްވާމީ ޖަމްޢިއްޔާތަކާއެކު ރާއްޖެއިން ސޮއިކުރާ ބައިނަލްއަޤްވާމީ މުޢާހަދާތަކާއި އެއްބަސްވުންތަކާ ގުޅޭގޮތުން ސަރުކާރަށް ޤާނޫނީ ލަފާދިނުން.\nދައުލަތާ ގުޅުންހުރި އެންމެހައި ކަންކަމުގައި ސަރުކާރަށް ޤާނޫނީ ލަފާދިނުން.\nޖިނާއީ މައްސަލަތަކުގައި ޢަމަލުކުރާނެ މައިގަނޑު ސިޔާސަތުތައް ކަނޑައަޅައި، އެ ސިޔާސަތުތައް ޕްރޮސެކިއުޓަރ ޖެނެރަލަށް އެންގުން.\nސަރުކާރުން ރައްޔިތުންގެ މަޖިލީހަށް ހުށަހަޅާނެ ބިލުތައް ބަޔާންކުރާ “ސަރުކާރުގެ ލެޖިސްލޭޓިވް އެޖެންޑާ” އެކުލަވައިލައި، އެ އެޖެންޑާގެ ދަށުން އެކުލަވައިލަންޖެހޭ ބިލުތައް، ސަރުކާރުގެ ކަމާބެހޭ އިދާރާތަކާ ގުޅިގެން އެކުލަވައިލުން.\nޤާނޫނު ހެދިފައިނުވާ ދާއިރާތައް ފާހަގަ ކުރުމާއި، ޤާނޫނު ހެދިފައިނުވާ ދާއިރާތަކާގުޅޭ ދިރާސާތައް، ކަމާބެހޭ ދާއިރާތަކާ ގުޅިގެން ކުރުމާއި، އެ ދާއިރާތަކުގެ މަޝްވަރާއާއެކު ކަމާގުޅޭ ބިލުތައް އެކުލަވައިލުން.\nޒަމާނާ ނުގުޅޭ ނުވަތަ ރާއްޖެއަށް ބޭނުންނުވާ ޤާނޫނުތައް ހުރިނަމަ، އެކަން ފާހަގަކޮށް، އެ ޤާނޫނުތައް އުވާލުމަށް، ކަމާބެހޭ ސަރުކާރުގެ ދާއިރާތަކަށް މަޝްވަރާދިނުމާއި، ކަމާގުޅޭ ބިލުތައް އެކުލަވައިލުން.\nބައިނަލްއަޤްވާމީ ޤާނޫނުތަކުގެ ދަށުން ދިވެހި ދައުލަތުން އުފުލަންޖެހޭ އިލްތިޒާމްތަކާ ގުޅިގެން އަލަށް އެކުލަވައިލަންޖެހޭ ޤާނޫނުތަކާއި، އިޞްލާޙުތައް ގެންނަންޖެހޭ ޤާނޫނުތަކާގުޅޭ ބިލުތައް، ކަމާބެހޭ އިދާރާތަކުގެ މަޝްވަރާއާއެކު އެކުލަވައިލުން.\nޖިނާއީ ބޮޑެތި މައްސަލަތަކުގައި ތުހުމަތުކުރެވޭ ފަރާތްތަކުގެ ތެރެއިން މާލީ ތަނަވަސްކަން ނެތް ފަރާތްތަކަށް، ކަނޑައެޅިފައިވާ އުޞޫލެއްގެ ދަށުން ޤާނޫނީ އެހީތެރިކަން ފޯރުކޮށްދިނުން.\nއިންސާނީ ޙައްޤުތަކާބެހޭ ސަރުކާރުގެ ސިޔާސަތުތައް ވިލަރެސްކުރުން.\nއިންސާނީ ޙައްޤުތަކާބެހޭ ގޮތުން ރާއްޖެއިން ތައްޔާރުކުރަންޖެހޭ “ޔުނިވަރސަލް ޕީރިއަޑިކް ރިވިއު ރިޕޯޓު”ތައް ތައްޔާރުކުރުމާއި، އެ ރިޕޯޓުތަކާ ގުޅިގެން ރާއްޖެއިން ކުރަންޖެހޭ ކަންކަން ކުރުން.\nދިވެހިރާއްޖެއިން ބައިވެރިވެފައިވާ އިންސާނީ ޙައްޤުތަކާގުޅޭ ބައިނަލްއަޤްވާމީ މުޢާހަދާތަކާ ގުޅިގެން ކަމާބެހޭ އިދާރާތަކުން ތައްޔާރުކުރާ ރިޕޯޓްތައް އެކުލަވައިލުމުގައި އެހީތެރިވެ، އެ ރިޕޯޓްތައް ކަމާބެހޭ “ޓްރީޓީ ބޮޑީ” ތަކަށް ހުށަހެޅުމުގެ ކުރިން އެ ރިޕޯޓްތަކަށް ޤާނޫނީ ލަފާދިނުން.\nރާއްޖޭގައި ޢަމަލުކުރެވޭ ޤާނޫނުތަކާއި ގަވާއިދުތަކާއި، އުސޫލުތަކަކީ އިންސާނީ ޙައްޤަކާ ޚިލާފުނުވާ ގޮތެއްގެމަތިން އެކުލަވައިލާފައިވާ ޤާނޫނުތަކާއި ގަވާއިދުތަކާއި، އުސޫލުތަކެއްކަން ކަށަވަރުކުރުމަށްޓަކައި ކަމާބެހޭ ފަރާތްތަކަށް ދޭންޖެހޭ ޤާނޫނީ ލަފާ ދިނުމާއި، ދިވެހިރާއްޖޭގައި ޢަމަލުކުރެވެމުންދާ ޤާނޫނުތަކާއި ގަވާއިދުތަކާއި، އުސޫލުތަކުގައި ހުރި އިންސާނީ ޙައްޤުތަކާ ޚިލާފު ކަންތައްތައް ފާހަގަކޮށް، ދައުލަތުގެ އިދާރާތަކުންނާއި، ބައިނަލްއަޤްވާމީ އިދާރާތަކުން ސަރުކާރަށް ހުށަހަޅާ ހުށަހެޅުންތަކާ ގުޅޭގޮތުން އަޅަންޖެހޭ ފިޔަވަޅުތައް އެޅުން.\nއިންސާނީ ޙައްޤުތަކާގުޅޭ ބައިނަލްއަޤުވާމީ މުޢާހަދާތަކާއި އެއްބަސްވުންތަކާއި، ސަރަޙައްދީ މުޢާހަދާތަކާއި އެއްބަސްވުންތަކުގައި، ރާއްޖެ ބައިވެރިވުމުގައާއި، އެފަދަ މުޢާހަދާތަކާއި އެއްބަސްވުންތައް ރާއްޖޭން ތަޞްދީޤުކުރުމާގުޅޭ ގޮތުން ދައުލަތުގެ މުއައްސަސާތަކުން ސަރުކާރަށް ދޭ މަޝްވަރާއާއި ލަފާއާއި، ހުށަހަޅާ ހުށަހެޅުންތަކާގުޅިގެން ކުރަންޖެހޭ ކަންކަން ކުރުން.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި، ޤާނޫނުތައް ޝާއިޢުކުރުމާއި، އެ ޤާނޫނުތައް ފަސޭހަކަމާއެކު ބެލޭނެ އަދި ލިބެން ހުންނާނެ އިންތިޒާމު ހަމަޖެއްސުމާއި، ޤާނޫނުތަކަށް ގެނެވޭ އިސްލާޙުތައް ހިމެނޭގޮތުން ޤާނޫނުތައް އަލުން އެކުލަވައިލައި (ކޮންސޮލިޑޭޓްކޮށް)، ކަނޑައެޅޭ ވަކި މުއްދަތުތަކަކުން އާކުރަމުން ގެންދިއުން.\nދިވެހިރާއްޖޭގެ ޤާނޫނުތައް ތަރުޖަމާކޮށް ޢާންމުކޮށް ލިބޭނެގޮތް ހަމަޖެއްސުން.\nރާއްޖޭގައި ޢަމަލުކުރާ ޤާނޫނުތަކާ ގުޅޭގޮތުން އާންމުން ހޭލުންތެރި ކުރުވުން.\nކްލެމެންސީ ބޯޑުގެ މަސައްކަތްތަކުގައި އެޓަރނީ ޖެނެރަލްއަށާއި ބޯޑުގެ ދާއިމީ މެންބަރުންނަށް ބޭނުންވާ އިދާރީ އެންމެހައި އެހީތެރިކަން ފޯރުކޮށްދިނުން.\nސަރުކާރު އޮފީސްތަކުގައި ޤާނޫނީ ޚިދުމަތްދިނުމުގައި މަސައްކަތްކުރާ ޤާނޫނީ ވަކީލުން ތަބާވާންޖެހޭ ޙާއްޞަ މިންގަނޑުތައް އެކުލަވައިލުން.\nޤާނޫނުގެ ވެރިކަން ނަގަހައްޓައި، ހިމާޔަތްކޮށް ކުރިއެރުވުމަށާއި، ރައްޔިތުންގެ ސަލާމަތާއި، ރައްޔިތުންގެ މަންފާއާއި، ޢާންމު މިނިވަންކަން ދިފާޢުކުރުމަށްޓަކައި ކުރަންޖެހޭ މަސައްކަތްތައް ކުރުން.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި ޤާނޫނުތަކުން ބަންޑާރަ ނާއިބާ މަތިކޮށްފައިވާ ވާޖިބުތަކާއި މަސްއޫލިއްޔަތުތައް އަދާކުރުމަށްޓަކައި ކުރަންޖެހޭ އެންމެހައި މަސައްކަތްތައް ކުރުން.


Fihaara/ restaurant hulhuvaafai behettey vaguthu madhukoffi | Mihaaru\nވިޔަފާރި / ކެފޭ/ރެސްޓޯރެންޓް\nކެފޭ/ރެސްޓޯރެންޓު ހުޅުވާފައި ބެހެއްޓޭ ވަގުތު މަދުކޮށްފި\nލެމަން ގްރާސް ރެސްޓޯރެންޓް--ފޮޓޯ:މިހާރު\n27 ޖެނުއަރީ 2021 - 16:12\nރެސްޓޯރެންޓް/ކެފޭ/ހޮޓާ ހުޅުވާ ވަގުތު އިތުރުކުރިތާ ތިން ދުވަހަށް ފަހު، ކޮވިޑްގެ ކޭސްތައް ކުއްލިއަކަށް މާ ގިނަވާން ފެށުމާ އެކު، އަނެއްކާވެސް އިކޮނޮމިކް މިނިސްޓްރީން މިއަދު ބަދަލު ގެނެސްފި އެވެ.\nއެ މިނިސްޓްރީން މި ބަދަލު ގެނައި އިރު އެޗުޕީއޭ އިން ވަނީ މާލެ ސަރަހައްދުގައި ޕާޓީތަކާއި ހަފުލާތަކާއި ރަސްމިއްޔާތުތައް ބޭއްވުން މަނާކޮށް، ދަންވަރު 12 އިން ފަތިހު4އާ ދެމެދު ބޭރަށް ނުކުމެ އުޅުން ވެސް މަނާކޮށްފަ އެވެ.\nއިކޮނޮމިކް މިނިސްޓްރީން ކުރި އިއުލާނުގައި ބުނީ މިއަދުން ފެށިގެން ފިހާރަތަކުގެ އިތުރުން، ސައި ހޮޓާ، ކެންޓީން، ކެފޭ އަދި ރެސްޓޯރަންޓް ފަދަ ކާބޯތަކެތީގެ ހިދުމަތް ދޭ ތަންތަން ހުޅުވާފައި ބެހެއްޓޭނީ ފަތިހު 4:30 އިން ރޭގަނޑު 11:30 އަށް ކަމަށެވެ.\nކާބޯތަކެތީގެ ހިދުމަތް ދޭ ތަންތަނުން އެޗުޕީއޭ އިން ކަނޑައަޅާ އުސޫލުތަކާ އެއްގޮތަށް އަމަލުކުރަން ވާނެ ކަމަށް ވެސް އިކޮނޮމިކް މިނިސްޓްރީގެ އިއުލާނުގައި ބުންޏެވެ.\nކޮވިޑް ކޭސްތައް ވަރަށް ބޮޑުތަނުން އިތުރުވާން ފެށިއިރު، ކެއިންބުއިމުގެ ހިދުމަތް ދޭ ތަންތަނާއި ފިހާތައް ހުޅުވާފައި ބެހެއްޓޭނެ ވަގުތު މިނިސްޓްރީން އޮތީ މި ފަހުން އިތުރުކޮށްދީފަ އެވެ. އެގޮތުން ހޮޓާ/ކެފޭ އަދި ރެސްޓޯރެންޓް ފަދަ ތަންތަން މެންދަމު 1:00 ވަންދެން ހުޅުވާފައި ބެހެއްޓެ އެވެ.\nއެކަމަކު އިއްޔެ 140 އަށް ވުރެ ގިނަ މީހުން ކޮވިޑްއަށް ޕޮޒިިޓިވް ވުމަކީ ގިނަ މީހުން އެއްވެއުޅޭ ކަންކަން ހުއްޓާލަން ޖެހުމެވެ. އަދި ރައްކާތެރިކަމުގެ ފިޔަވަަޅުތައް ވަރުގަދަކުރަން ވެސް ޖެހުމެވެ.\nކެފޭ/ރެސްޓޯރެންޓް ރީޓެއިލް ވިޔަފާރި އިކޮނޮމިކް ޑިވެލޮޕްމެންޓް މިނިސްޓްރި\nއަދަދުތައް3ދުވަހުން މައްޗަށް ދިއައީކީ ނޫން. ކޮވިޑްގެ އަދަދުތައް ފެންނަނީ ރިއަލްޓައިމްއަކު ނޫނެއްނު. މިއަދު ރިޒަލްޓް ލިބުނަސް ޓެސްޓް ކުރެވުނީ ކިތައް ދުވަސް ކުރިންތޯ ބަލާ އޭގެ ދެތިން ދުވަސް މާޒީގައި ވީ ކަމަކުން، ނޫނީ އެއަށްވުރެވެސް މާޒީގަ ވީ ކަންތައްތަކަކުން ބަޔަކަށް ބަލި ފުރަތަމަ ޖެހި ނޫނީ ފެތުރި މާ ފަހުން ބޮޑު އަދަދުތަކެއް ފެންނަނީ.\nއެކަމަކު އިއްޔެ 140 އަށް ވުރެ ގިނަ މީހުން ކޮވިޑްއަށް ޕޮޒިިޓިވް ވުމަކީ ގިނަ މީހުން އެއްވެއުޅޭ ކަންކަން ހުއްޓާލަން ޖެހުމެވެ. އަދި ރައްކާތެރިކަމުގެ ފިޔަވަަޅުތައް ވަރުގަދަކުރަން ވެސް ޖެހުމެވެ. ކީކޭތަ މިކިޔަނީ؟\nތިއީ ރައްޔިތުންނަށް ޖެއްސުން ކުރުން. ވާނުވާއެއް ނޭންގޭ. ބަޔަކު މަގުމައްޗަށް ނުކުމެ ސުލްހަވެރި މުޒާހަރާއެއް ކޮށްލާ ކޮންމެ ފަހަރަކު މި އަދަދުތައް މައްޗަށް އެބަ ޖައްސާލާ. އަހަރުމެން ބަލަން ބޭނުންވޭ، ކޮންމެ ދުވަހަކު ތިޔަ ޕޮސިޓިވްވާ މީހުންގެ ނަން ލިސްޓްތައް. އެ ލިސްޓްތައް ޝާއިޢު ކޮށްލަން ކުރޭނެތަ. ނޫނީ މަޢުލޫމާތު ލިބިގަތުމުގެ ޤާނޫނުގެ ދަށުންނަމަވެސް އެކަން ކޮށްދެވިދާނެތޯ! ކޮމިޝަނަރޫ...!\nހުޅުވާފަ ބެހެއްޓޭ ގަޑި މަދެއް ނޫން ކުރާނީ.... ހުޅުވާފަ ބެހެއްޓޭ ވަގުތު ކުޑަ ކުރާނީ....\nރާސްލާފަ ފެތުރެމުންދާއިރު މިއެޅި ފިޔަވަޅަކީ ތާކުން ތާކު ޖެހޭ ކަމެއްނޫން..\nއެކަމު ވާނެ ބޮޑުބެރާ މިއުޒިކު ޝޯ ކުޅެން ހުއްދަ ދޭން އެވެސް މާސްކު ނާޅާ. ގައިޑްލައިނާ ހިލާފަށް މިމީހުން އުޅެނީ. ފިޔަވަޅެއް ނާޅާ. މީ އަޅެ ޖަހާ ސަކަރާތެއްތަ


SunOnline: Relegate vee goal line technology ge sababun: Bournmouth\nރެލިގޭޓްވީ ގޯލް ލައިން ޓެކްނޮލޮޖީގެ ސަބަބުން: ބޯންމައުތު\nޢަބްދުﷲ އައިމަން 29 Jul 2020, 11:16\nއިނގިރޭސި ޕްރިމިއާ ލީގުން މިފަަހަރު ރެލިގޭޓްވި ބޯންމައުތް ކުޅުނު މެޗެއްގެ ތެރެއިން ---\nއިނގިރޭސި ޕްރިމިއާ ލީގުގައި އެސްޓަން ވިލާއާއި ޝެފީލްޑް ޔުނައިޓެޑް ބައްދަލު ކުރި މެޗުގައި ގޯލް ލައިން ޓެކްނޮލޮޖީ މައްސަލަ ޖެހިފައި ހުރުމުގެ ބަހަނާ ދައްކާ ބޯންމައުތުން ކޯޓަށް މައްސަލަ ލުމަށް މަޝްވަރާ ކޮށްފި އެވެ.\nއެސްޓަންވިލާއާއި ޝެފީލްޑް ބައްދަލު ކުރި މެޗު 0-0 ގެ ނަތީޖާއަކުން ނިމުނު އިރު ޝެފީލްޑުން މެޗުގެ ތެރޭގައި އުފެއްދި ހަމަލާއެއް ވަނީ އެސްޓަން ވިލާގެ ގޯލުގެ ރޮނގުން އެތެރެ ވެފަ އެވެ. ސްޓޭޑިއަމުގައި ހުރި ކެމެރާތަކުންވެސް އެކަން ދައްކާފައިވާ އިރު ރެފްރީ ނިންމީ އެއީ ގޯލެއް ނޫން ކަމަށެވެ.\nއެ މެޗުގެ ނަތީޖާގެ ސަބަބުން އެސްޓަން ވިލާ ރެލިގޭޝަނުން ސަލާމަތްވި އިރު އެ ޓީމުގެ ފަހަތުގައި އެއް ޕޮއިންޓް މަދުން ލިބިގެން ބޯންމައުތް ވަނީ ޗެމްޕިއަންޝިޕަށް ރެލިގޭޓްވެފަ އެވެ. ބޯންމައުތުން ބުނީ އެސްޓަންވިލާ މެޗުގައި ގޯލްލައިން ޓެކްނޮލޮޖީ މަސައްކަތް ނުކުރުމަކީ އެ ޓީމު ރެލިގޭޝަނަށް ދާން ޖެހުނު ސަބަބެއް ކަމަށެވެ.\nއެކަމާ ގުޅިގެން ޕްރިމިއާ ލީގާ ދެކޮޅަށް މައްސަލަ ހުށައެޅުމަށް ބޯންމައުތުން މިހާރު ވަނީ އެކުލަބުގެ ބޯޑް މީޓިންގްތައް ބާއްވަން ފަށައިފަ އެވެ.\nބްރެޒިލްގައި 2014 ވަނަ އަހަރު ބޭއްވި ވޯލްޑް ކަޕުގައި ބޭއްވި ވޯލްޑް ކަޕުން ރަސްމީކޮށް ތައާރަފު ކުރި ގޯލް ލައިން ޓެކްނޮލޮޖީއަކީ އެ މުބާރާތަަށް ފަހު ބޮޑެތި ހުރިހާ މެޗުތަކެއްގައި ބޭނުންކުރާ ޓެކްނޮލޮޖީ އެކެވެ. އޭގެ ސަބަބުން ބޯޅަ ދަނޑުން ބޭރުވުމާއި، ގޯލުގެ ރޮނގުން އެތެރެވުން ފަދަ ކަންކަން ދަނަޑުގައި ހަރަކާތްތެރިވާ ރެފްރީއަށް ސިގްނަލް ލިބޭނެ އެވެ.


ތައުހީދުގެ ޢަޤީދާއިން އިންސާނިއްޔަތަށް ކުރި ހެޔޮ އަސަރު - MV Times\nތައުހީދުގެ ޢަޤީދާއިން އިންސާނިއްޔަތަށް ކުރި ހެޔޮ އަސަރު\n0 January 17th, 2020 - 6:00 AM\n"التوحيد " މިއީ ޢަރަބި ބަހެކެވެ. މި ބަހުގެ ލުޣަވީ މާނައަށް ބަލާއިރު މި ބަހުގެ މަޞްދަރަކީ " وحّد " "يوحّد" އެވެ. މާނައަކީ އެއްޗެއް އެކަނި (އެހެން އެއްޗެއް ބައިވެރި ނުކޮށް) ވުމެވެ. ނަފީ އާއި ޘާބިތު އަކީ ތައުޙިދުގެ ދެ ރުކުނެވެ. ތައުޙީދުގެ ކަލިމަކީ "لا إله" (އެއީ ނަފީ އެއް) އަދި "إلا الله" ( އެއީ ޘާބިތު) އެވެ. މާނައަކީ މާތްﷲ ފިޔަވައި ޙައްޤުވެގެން އަޅުކަންކުރެވޭ އިލާހަކު ނުވެއެވެ.\nމާތްﷲ އަށް ނިސްބަތްކޮށް ދިވެހިބަހުން ބޭނުންކުރަނީ "އެއްކައުވަންތަ" މި ބަހެވެ. އެއްކައުވަންތަކަމުން ވަކި ކަމެއް ނަފީ ކޮށްދީ އަދި ވަކިކަމެއް ޘާބިތުކޮށްދެއެވެ. މާތްﷲ އަށް ނިސްބަތްކޮށް ތައުޙީދު ބޭނުންކުރާ މާނައަކީ މާތްﷲ ސުބުޙާނަހު ވަތަޢާލާ އަކީ އެއްކައުވަންތަ، އަދި އެހެން ފަރާތަކަށް ބޭނުންވެ ވޮޑިގެން ނުވާ އެއްކައުވަންތަ ކަލާންގެއެވެ.\n"التوحيد " ގެ އިޞްޠިލާޙީ މާނައަކީ ރައްބުވަންތަ ކަމާއި (ރުބޫބިއްޔަތު) އިލާހުވަންތަ ކަމާއި (އުލޫހިއްޔަތު) އެކަލާނގެއަށް ނިސްބަތްކުރެވޭ ނަންފުޅުތަކާއި ސިފަފުޅުތަކުގައި (އަލްއަސްމާއު ވައްޞިފާތު) މާތްﷲ ސުބުޙާނަހު ވަތަޢާލާ އަކީ އެއްކައުވަންތަ އިލާހެވެ.\nތައުޙީދުގެ ކަލިމަ އަކީ (لا إله إلا الله) އެވެ. މި ކަލިމަގެ އަސާސީ މާނައަކީ މާތްﷲ ފިޔަވައި ޙައްޤުވެގެން އަޅުކަންކުރެވޭ އިލާހަކު ނުވެއެވެ. މި ކަލިމާގެ ޝަރަޙައަށް ބަލާއިރު މާނައަކީ، އުލޫހިއްޔަތުގައި އެހެން ފަރާތެއް ބައިވެރިކުރުމުން ނަފީވެގެންވުމެވެ. ހަމައެހެންމެ ހަމައެކަނި އެއްކައުވަންތަ މާތްﷲ އަށް އެމީހެއްގެ ހިތުގައި ލޯބި ކުރުމެވެ. އެކަލާނގެ މަތިވެރި ކުރުމާއި އެކަލާނގެއަށް ޚުޝޫޢަތްތެރި ވުމާއި އެކަލާނގެއަށް ބިރުވެތި ވުމެވެ. މާތްﷲ ފިޔަވައި އެހެން ފަރާތެއް ދެކެ ބިރު ނުގަތުމެވެ. މާތްﷲ އަށް އެކަނި ވަކީލުކުރުމާއި އެކަލާނގެ ޙަޟްރަތުން ތަޢުބާވުމަށް އެދުމެވެ. އަދި އެކަލާނގެއަށް ކިޔަމަންތެރިކަން އަދާކުރުމެވެ. އެކަލާނގެ އަށް ސަޖިދަ ކުރުމާއި އަޅުކަން ކުރުމެވެ. ޒަބަޙަކުރާ އެއްޗެއް އެކަލާނގެ އިސްމުފުޅުގެ ބަރަކާތުން އެކަލާނގެއަށް ޓަކައި ކުރުމެވެ. މަތްﷲ ފިޔަވައި ޚާލިޤަކު ނުވެއެވެ. ވީމާ، އެކަލާނގެ ފިޔަވައި ރިޒުޤުދޭނޭ ފަރާތެއްވެސް ނުވެއެވެ.\nތައުޙީދުގެ ކަލިމާގެ ޝަރުޠުތައް\nތައުޙީދުގެ ކަލިމާގެ ފުރަތަމަ ޝަރުޠަކީ އެކަމުގެ ޢިލްމު ލިބިގެންވުމެވެ. މާނައަކީ މި ކަލިމަ ދުލުން ކިޔުމުގެ ކުރިން މާނަ އަޅުތަކުންގެ ހިތުން ޤަބޫލުކުރުމެވެ. މި ކަލިމާގައިވާ ނަފީ އާއި އިޘްބާތު ދެނެގަތުމެވެ. އަދި މާނަ ޔަޤީން ކުރުމެވެ. އެހެނީ ފުރިހަމަ ޢިލްމު ލިބިއްޖެނަމަ އެކަން ނަފީކުރާނެ ޝައްކުތަކުން ސަލާމަތްވާނެއެވެ. އަދި އޭގެ ނަތީޖާއެއްގެ ގޮތުން މާތްﷲ އާއި އެއްފަދަ އެހެން އިލާހެއް ނުވާ ކަމަށް ޤަބޫލުކުރުމުގައި އިޚްލާޞްތެރިކަން ޤާއިމުވެގެންދާނެއެވެ. އަދި އޭގެ ސަބަބުން ނިފާޤުކަމުގެ ސިފަ މަނާވެގެން ދާނެއެވެ. އަދި އެކަލާނގެ އެންގެވި ވާޖިބުތައް އަދާކުރުމުގައި އިޚްލާޞްތެރިކަން އުފެދި، އެކަލާނގެ އެންގެވި ކަންކަން ހިތުން ޤަބޫލުކުރެވޭނެއެވެ. ހަމައެހެން ތަޢައްޞުބާއި ކިބުރުވެރިކަމުން ރައްދުދިނުމުން ދުރުވެގެން ދާނެއެވެ.\nތައުޙީދަކީ ކޮބާކަން އިންސާނިއްޔަތަށް ތަޢާރަފްވުމުގެ ކުރީގެ ޒަމާނަށް ޖާހިލިއްޔަ ޒަމާނޭ ކިޔުނެވެ. މާނައަކީ އެޒަމާނުގައި އުޅުނު މީސްތަކުންގެ ޖާހިލުކަމުން އިންސާނުންނާމެދު ޢަމަލުކުރަމުން އައި އިންސާނިއްޔަތާއި ޚިލާފް ދަށު ދަރަޖައިގެ ގޮތްތަކާއި އަޅުކަންކުރުމުގައި ގެންގުޅުނު ނޭނގާނީ އުސޫލުތަކާއި ޢިލްމު ލިބިފައި ނުވާކަމެވެ. މި ހުރިހާކަމެއް ބަދަލުކޮށްލީ އިސްލާމީ ޝަރީޢާގެ ހިދާޔަތާއި ނޫރުންނެވެ. ތައުޙީދުގެ ކަލިމައިގެ މަތިވެރިކަމުންނެވެ.\nތައުޙީދުން އިންސާނިއްޔަތަށް ލިބިގެންދިޔަ މިނިވަންކަން\nފަހެ، ޝިރުކަކީ ކޮންމެ ސިފައެއްގައި ބެލިނަމަވެސް، އިންސާނިއްޔަތު އަޅުވެތި ކުރުމެކެވެ. އަދި އިންސާނިއްޔަތާއި ޚިލާފް ކަންކަން އެކަމުގައި އެކުލެވިގެންވާ ކަމެކެވެ. އެގޮތުން، ޝިރުކުގައި އިންސާނާއަށް މަޖުބޫރުވަނީ މަޚްލޫޤަކަށް އަޅުވެތިވުމަށެވެ. އަދި އިންސާނަ ޚަލްޤު ކުރައްވާފައި ނުވާ، އަދި އިންސާނާއަށް ޚަލްޤު ނުކުރެވޭނެ އެއްޗަކަށް އަޅުކަންކުރުމަށް ލާޒިމު ވެއެވެ. އަދި އެއީ އޭގެ އަމިއްލަ ނަފްސަށް އެއްވެސް އެއްޗެއް މިލްކުވެގެން ނުވާ އަދި އެހެން މީހަކަށް ފައިދާ އެއް އަދި ގެއްލުމެއްވެސް ދެވޭނެ އެއްޗެއް ނޫނެވެ. ދިރިހުރެވޭނެ ބާރާއި މަރުގެންނެވުމުގެ ބާރުވެސް ލިބިފައި ނުވެއެވެ.\nއެހެންނަމަވެސް، ތައުޙީދަށް ބަލާނަމަ، އިންސާނުން ޚަލްޤު ކުރައްވާފައިވާ ފަރާތަށް ނޫން އެހެން ފަރާތްތަކަށް އަޅުވެތިވުމުން އިންސާނިއްޔަތު މިނިވަން ކުރެއްވި އެވެ. ޚުރާފާތްތަކާއި ވަހުމުތަކުން އިންސާނާގެ ވިސްނުމާއި ބުއްދި ސަލާމަތް ކުރެއްވެވިއެވެ. އިންސާނިއްޔަތާއި ޚިލާފް އަނިޔާ އިން އިންސާނާގެ ޟަމީރު މިނިވަން ކުރެއްވިއެވެ. ފިރުޢައުނުންނާއި އަރުބާބުންގެ އަޅުވެތިކަމުން އިންސާނިއްޔަތު މިނިވަންކުރެއްވަވައި ޙައްޤުވަންތަ މާތްﷲ އަށް އަޅުކަންކުރެވޭނެ މަގު ތަނަވަސް ކޮށްދެއްވެވިއެވެ.\nޝިރުކުގެ ޒަޢީމުންނާއި ޚުދުމުޚްތާރު ޖާހިލުންގެ ގެ ނުބައިކަމުން އިންސާނިއްޔަތު ސަލާމަތްކުރެއްވުމަށް މާތްﷲ ގެ ނަބިއްޔުން މަސައްކަތްކުރެއްވެވިއެވެ. ޚާއްޞަ ގޮތެއްގައި ކީރިތި ރަސޫލާ (صلي الله عليه وسلم) ގެ ދަޢުވަތަކީ އެކަމަށް ގޮވާލެއްވި ދަޢުވަތެކެވެ. އެހެނީ "لا إله إلا الله" ތައުޙީދުގެ މި ކަލިމަފުޅު އިޢުލާނު ކުރަނީ އިންސާނިއްޔަތުގެ މިނިވަންކަމެވެ. އަދި މި ކަލިމަފުޅުގެ ސަބަބުން ޢާލަމްތަކުގެ ވެރި ރައްބު މާތްﷲ ފިޔަވައި އެހެން ފަރާތަކަށް ސަޖިދަކުރުން މަނާ ކުރެއްވެވިއެވެ.\nކީރިތި ރަސޫލާ (صلي الله عليه وسلم) އިސްލާމް ދީނުގެ ދަޢުވަތާއިގެން ވަޑައިގެންނެވި އިރު، ދުނިޔެ އޮތް ޙާލަތަށް ބަލާއިރު، މީސްތަކުން ތިބީ މުއްސަދި މަދު ބައެއްގެ އަޅުވެތިކަމުގައެވެ. ސަޖިދަ ކުރަން މަޖުބޫރުވެފައިވަނީ އެފަދަ އެހެން އިންސާނަކަށެވެ. އަންހެން ދަރިން ދިރިތިއްބާ ވަޅުލަމުން ގެންދިޔައެވެ. މުދާގަނޑެއް ފަދައިން އިންސާނުން ބާޒާރުގައި ވިއްކަމުން ގެންދިޔުމާއި، ވާރުތަ މުދާގަނޑެއްފަދައިން އެކެއްގެ ކިބައިން އަނެކަކަށް އިންސާނުން ވާރުތަކުރަމުން ގެންދިޔައެވެ. މަރާލެވުނު އެކެއްގެ ބަދަލުގައި ކުށެއްނެއް ޢާއިލާއެއް އެކީ މަރަމުން ގެންދިޔައެވެ. އެބައި މީހުން އަމިއްލައަށް އުފައްދާ ޤާނޫނުތަކުން ބާރުގަދަ މަދުބަޔަކު ބޭނުންވާ ގޮތަކަށް ޙުކުމްތައް ކުރަމުން ގެންދިޔައެވެ. ބަޔާންކުރެވުނު ލާއިންސާނީ ޖަރީމާތައް މަނާކުރައްވާ އިންސާނިއްޔަތު މިނިވަންކޮށްދެއްވެވީ އިސްލާމީ ޝަރީޢަތެވެ. ތައުޙީދުގެ ޢަޤީދާއެވެ.


ނ. މަގޫދޫ ކައުންސިލްގެ ރައީސް\nނ. މަގޫދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި


Bai Kilo Ge Masthuvaa Thakecchaai Eku Kulhudhuffushin Meehaku Hayyaru Kohfi - Vaguthu\nބައިކިލޯގެ މަސްތުވާތަކެއްޗާއި އެކު ކުޅުދުއްފުށިން މީހަކު ހައްޔަރުކޮށްފި\nފުލުހުން އަތުލައިގަތް މަސްތުވާތަކެތި - ފޮޓޯ: ފުލުހުން\nބަރުދަނުގައި ބައިކިލޯއަށްވުރެ ގިނައިން ހުރި މަސްތުވާތަކެއްޗާއި އެކު ހދ. ކުޅުދުއްފުށިން މީހަކު ހައްޔަރުކޮށްފިއެވެ.\nމި މައްސަލައިގައި ހައްޔަރުކޮށްފައިވަނީ އުމުރުން 36 އަހަރުގެ ފިރިހެނެކެވެ.\nފުލުހުން ވިދާޅުވީ، މިމީހާ ހައްޔަރުކޮށްފައިވަނީ ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ކުޅުދުއްފުށި ޕޮލިސް ސްޓޭޝަނާއި ކަސްޓަމްސް ގުޅިގެން ހިންގި އޮޕަރޭޝަނެއްގައި، ކުޅުދުއްފުށި ޕޯސްޓް އޮފީހުގައި ހުރި ފޮށިގަނޑެއް ބަލައިފާސްކުރިއިރު، އެފޮށިގަނޑު ތެރެއިން މަސްތުވާތަކެތި ފެނުމާ ގުޅިގެން ތުހުމަތުކުރެވޭ މީހާ ހޯދުމަށް މިމަހުގެ ފަސް ވަނަ ދުވަހުގެރޭ ފުލުހުން ހިންގި އޮޕަރޭޝަނުގައި ކޯޓު އަމުރެއްގެ ދަށުން ކަމަށެވެ.\nމި ފޮށިގަނޑު ހުރީ މައްސަލައިގައި ހައްޔަރުކުރި މީހާގެ ނަމުގައި ކަމުގައިވާއިރު، ފޮށިގަނޑު ތެރެއިން ވަނީ މަސްތުވާތަކެތިކަމަށް ޝައްކުކުރެވޭ އެއްޗެއްހުރި ދެ ރަބަރު ޕެކެޓް ފެނިފައެވެ. ފުލުހުން ވިދާޅުވިގޮތުގައި މި ތަކެތީގެ ބަރުދަނުގައި 563 ގްރާމް ހުއްޓެވެ.\nފުލުހުން ވިދާޅުވީ، މި މައްސަލައާ ގުޅިގެން ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ކުޅުދުއްފުށި މެޖިސްޓްރޭޓް ކޯޓަށް ހާޟިރުކުރުމުން، މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް ދިހަ ދުވަހުގެ މުއްދަތެއް ދީފައިވާ ކަމަށެވެ.\nކުޅުދުއްފުށި ޕޮލިސް ސްޓޭޝަނުން ދަނީ މި މައްސަލަ އިތުރަށް ތަހުޤީޤުކުރަމުންނެވެ.\nޖޫން 8, 2018 14:05\nފިޠުރު ޒަކާތް ނެރެންވީމާ މިސޮރުމެން އެ ނެރެނީ ކޯންޗެއް!